SunOnline: Fuluhunge Vazeefa ah vanumuge furusathu Hulhuvaalafi\nފުލުހުންގެ ވަޒީފާ އަށް ވަނުމުގެ ފުރުސަތު ހުޅުވާލައިފި\n9 މަސް7ދުވަސް ކުރިން - 13 ސެޕްޓެމްބަރ 2017 3\nފުލުހުންގެ ވަޒީފާއަށް އެދި ފޯމް ހުށަހެޅުމުގެ ފުރުސަތު އާއްމުކޮށް ހުޅުވާލައި ގެޒެޓްކޮށްފި އެވެ.\nފުލުހުންގެ ވަޒީފާ އަށް ވަނުމަށް ފޯމް ހުށަހެޅުމުގެ ފުރުސަތު ހުޅުވާލާފައި ވަނީ އިއްޔެ އިން ފެށިގެން އަންނަ އޮކްޓޯބަރު މަހުގެ 19 ވަނަ ދުވަހުގެ 16:00 އާހަމައަށް ކަމަށް ފުލުހުން އިއްޔެ ނެރުނު ބަޔާނުގައިވެ އެވެ.\nވަޒީފާއަށް އެދި ހުށަހަޅާ ފަރާތްތަކަކީ ޖީސީއީ އޯ ލެވެލް އިމްތިޙާނުން ނުވަތަ ސެކަންޑަރީ ސްކޫލް ސެޓްފިކެޓް އިމްތިޙާނުގެ ތިން މާއްދާއިން ދަށްވެގެން "ސީ" ފާސް ލިބިފައިވުން، ނުވަތަ ޖީސީއީ އޯ ލެވެލް އިމްތިޙާނު ނުވަތަ ސެކަންޑަރީ ސްކޫލު ސެޓްފިކެޓް އިމްތިޙާނުން ދެ މާއްދާއިން ދަށްވެގެން "ސީ" ފާސް ލިބިފައިވުމާ އެކު މޯލްޑިވްސް ކޮލިފިކޭޝަން އޮތޯރިޓީން ގަބޫލުކުރާ ލެވެލް ތިނެއްގެ ކޯހެއް ފުރިހަމަކޮށް ނުވަތަ އެއަށް ވުރެ މަތީ ސަނަދެއް ހާސިލްކޮށްފައިވާ ފަރާތަކަށް ވާންޖެހޭނެ ކަމަށް ފުލުހުން ބުންޏެވެ.\nއިއުލާނުގައި ބުނެފައި ވަނީ ފުލުހުންގެ ވަޒީފާއަށް ކުރިމަތިލާ މީހަކީ މީލާދީ ގޮތުން 18 އަހަރާއި 25 އަހަރާ ދެމެދުގެ މީހަކަށްވާން ޖެހޭނެ ކަމަށެވެ. ފިރިހެނެއް ނަމަ ފަސް ފޫޓް ތިން އިންޗި، އަންހެނެއް ނަމަ ފަސް ފޫޓަށް ވުރެ ކުރުނުވުމާއި ވަޒީފާ އަށް ކުރިމަތިލާ މީހަކީ އިސްމާލް ދީނުގައި ހައްދެއް ކަނޑައެޅިފައިވާ ކުށެއް ކުރިކަން، ނުވަތަ ވައްކަން، ޓެކުން، މަކަރާއި ޙީލަތް، މަސްތުވާތަކެތި ބޭނުންކުރުން، ނުވަތަ މަސްތުވާތަކެތީގެ ވިޔަފާރިކުރުން، އަދި ޚިޔާނާތް ފަދަ ކުށެއް ކުރިކަން ވޭތުވެ ދިޔަ ފަސް އަހަރު ދުވަހުގެ ތެރޭގައި ޝަރީޢަތަށް ސާބިތުވެފައިވާ މީހަކު ކަމުގައި ނުވުން ހިމެނޭ ކަމަށް ވެސް ފުލުހުން ބުންޏެވެ.\nމީގެއިތުރުން ވަޒީފާއަށް ކުރިމަތިލާ މީހަކީ ދިވެހިރާއްޖޭގައި ރަޖިސްޓްރީކޮށްފައިވާ އެއްވެސް ސިޔާސީ ޕާޓީއެއްގެ ރަޖިސްޓްރީގައިވާ މީހަކަށް ނުވުމާއި ފުލުހުންގެ ތަމްރީން ފުރިހަމަކުރެވޭ ފަދަ ދުޅަހެޔޮ ސިއްޙަތެއްގައި ހުރި މީހެއްކަމުގައި ވާންޖެހޭނެ ކަމަށް ވެސް އެ ބަޔާނުގަ ވަނީ ބުނެފަ އެވެ.\nހުކުމަށް ފިލައިގެން އުޅޭތީ ނަޝީދާއި ގާސިމް ފުލުހަށް ހާޒިރުވާން އަންގައިފި 1 ދުވަސް9ގަޑި ކުރިން\nބިދޭސީއަކަށް ހަމަލާ ދިނުމަށް ފަހު ފިލިމީހާ ހައްޔަރުކޮށްފި2ދުވަސް 57 މިނެޓް ކުރިން\nއަމީތު، އިންތި، ފައިސަލް އަދި އަލީ ނަޒީރުގެ މައްސަލަ ފައިލްކޮށްފި7ދުވަސް 12 ގަޑި ކުރިން\nދޯންޏެއް ދިޔަވާތީ ސިފައިން ހަރަކާތްތެރިވަނީ 1 ހަފްތާ3ގަޑި ކުރިން\nސިއްރު ހެކިބަހާ ގުޅޭގޮތުން ހަގީގަތާ ޚިލާފު ވާހަކަތައް ނުދެއްކުމަށް ފުލުހުން އިލްތިމާސްކޮށްފި 1 ހަފްތާ3ގަޑި ކުރިން


India International flight thah madu jassaalanee\nއިންޑިއާ އިންޓަނޭޝަނަލް ފްލައިޓްތައް މަޑުޖައްސާލަނީ\nއިންޓަނެޝަނަލް ފްލައިޓްތަކަށް އިންޑިއާ ހުޅުވާލާ ގޮތަށް އޮތް އޮތުން މަޑުޖާލަނީ\nއިންޓަނޭޝަނަލް ކޮމާޝަލް ފްލައިޓްތަކަށް ޑިސެމްބަރު 15 ގައި އިންޑިއާ ހުޅުވާލާ ގޮތައް ކުރިން އޮތީ ހަމަޖައްސާފަ އެވެ. އެހެން ނަމަވެސް ގައުމުތަކުގައި ހަލުއިކަމާއެކު ފެތުރެމުންދާ ކޮވިޑްގެ އާވައްތަރު، އޮމިކްރޯންއާ ހެދި ދަތުރުތައް މަޑުޖައްސާލަން މިހާރު ވަނީ ނިންމާފަ އެވެ.\nގައުމުތަކަށް ކޮވިޑް ތައްކަތު ނުވެ ފެތުރިގެން ދިއަ ބާރުމިނުގައި އިންޑިއާ އޮތީ މާޗް 2020 ގައި އިންޓަނޭޝަނަލް ފްލައިޓްތަކަށް އެއާޕޯޓްތައް ބަންދުކޮށްފަ އެވެ. އެހެން ނަމަވެސް މިއަހަރު ކޮވިޑަށް ލުއި ލިބެން ފެށުމާއެކު އެއާޕޯޓްތައް ހުޅުވާލާ ގޮތަށް ހަމަޖެއްސީ އެވެ.\nސައުތު އެފްރިކާއިން ފާހަގަކޮށްފައިވާ ކޮވިޑްގެ އާވައްތަރު، އޮމިކްރޯން މިހާރު އިންޑިއާއަށް ވަދެއްޖެ ކަމަށް ވެސް ޚަބަރުތައް ބުނެ އެވެ. އެހެން ނަމަވެސް އާވެރިއަންޓް ޖެހުނީ ކިތައް މީހުންނަށް ކަމެއް އަދި ރަސްމީކޮށް ނުބުނެ އެވެ.\nއިންޑިއާގެ އިދާރާތަކުން ބުނީ ފްލައިޓްތަކަށް ހުއްދަދޭނެ ތާރީޚެއް ފަހުން ކަނޑައަޅާނެ ކަމަށެވެ. އެހެން ނަމަވެސް، ވަކި ތާރިޚަކާ ބެހޭ ގޮތުން އެއްޗެއް ނުބުނެ އެވެ.\nއިންޑިއާއާ އެކު ޚާއްސަ ގުޅުންތައް އޮންނަ ގައުމުތަކުގެ މެދުގައި މިހާރު ވެސް ކޮމާޝަން ދަތުރުތައް ކުރެ އެވެ. އެއީ އެކަމަށް ޚާއްސަ އެއާބަބްލްއެއްގެ ދަށުންނެވެ.\nއިންޑިއާގެ މައި ސަރުކާރުން އިދާރާތަކަށް މިހާރު އަންގާފައި އޮތް ގޮތުން ކޮވިޑްގެ މަޝްރަހާ މެދު ޝައްކު ފިލައި ލުއިލިބޭހާ އަވަހަކަށް ބޯޑަރުތައް ހުޅުވާލައި ދަތުރުތަކަށް ހުއްދަދޭން ވާނެ އެވެ.\nސިވިލް އޭވިއޭޝަނުން ވެސް ބުނީ ދުނިޔޭގެ މަޝްރަހަށް ހެޔޮ ބަދަލު އައުމާއެކު ފްލައިޓްތަކަށް ހުއްދަދޭނެ ކަމަށެވެ.\nއިންޑިއާ ޓޫރިޒަމް ކޮވިޑް-19 + ކޮވިޑް ވެކްސިން\nވެކްސިން ނުޖަހާ ނަމަ ކޮވިޑް ފަރުވާއަށް އަގުނަގާނެ\nއިންޑިއާގެ ބޯޑަރުތައް ޓޫރިސްޓުންނަށް ހުޅުވާލަނީ\nޓޫރިސްޓުންނަށް ލަންކާ ހުޅުވާލައިފި


Furathama match gai Koeman ah bench un jaaga nulibidaane\nމެޗުގައި ކޫމަންއަށް ބެންޗުން ޖާގަ ނުލިބިދާނެ\nލަލީގާގައި، ބާސެލޯނާ ކުޅޭ ފުރަތަމަ މެޗުގައި ޓީމުގެ އާ ކޯޗް ރޮނަލްޑް ކޫމަންއަށް ބެންޗުގައި ނުހުރެވިދާނެ ކަމަށް ބެލެވެން ފަށައިފި އެވެ.\nޗެމްޕިއަންސް ލީގް ކްއާޓާ ފައިނަލުގައި ބާސާ ވާދަ ކޮށްފައި ވުމުން، މިހާރު ފަށާފައިވާ ލަލީގާގައި ބާސާގެ ފުރަތަމަ މެޗު އޮންނާނީ މެޗު ޝެޑިއުލްގެ ތިން ވަނަ ބުރުގަ އެވެ. ކޭމްޕްނޯ ގައި ވިޔަރެއާލްއާ ދެކޮޅަށް ކުޅޭ މެޗުގައި ކޫމަންއަށް ބެންޗުގައި ހުރެވިދާނެ ކަމާމެދު ވަނީ ސުވާލު އުފެދިފަ އެވެ.\nކޫމަންގެ ކޯޗް ކަމުގެ ދަށުން ބާސާއިން ވަނީ މިހާތަނަށް އެކުވެރި ކަމުގެ ދެ މެޗު ކުޅެފަ އެވެ. އެހެން ނަމަވެސް ލަލީގާގެ ފުރަތަމަ މެޗުގައި ކޫމަންއަށް ބެންޗުގައި ހުރެވިދާނެ ކަމާމެދު ސުވާލު އުފެދިފައި ވަނީ، ބާސާގެ ކުރީގެ ކޯޗް ކީކޭ ސެޓިއެން މަގާމުން ވަކި ކުރިއިރު ރަސްމީ ފުރިހަމަ ކުރަން ޖެހޭ ކަންކަން ފުރިހަމަ ކުރެވިފައި ނުވުމުންނެވެ.\nކޯޗްކަމުން ސެޓިއެން ވަކި ކުރި ނަމަވެސް، ކޮންޓްރެކްޓް ބާތިލު ކުރުމަށް ސެޓިއެން އާއެކު ވެވުނު މުއާމަލާތުގެ ތަފްސީލެއް ސްޕެއިންގެ އެފްއޭގައި ފެންނާކަށް ނެތެވެ. އެހެންވެ ކޯޗެއްގެ ގޮތުގައި ކޫމަންގެ ނަން ރަޖިސްޓްރީ ކުރުމުގެ މަރުހަލާ އޮތީ ކުރިއަށް ނުގޮހެވެ. އެ މަރުހަލާ ފަށާނީ ސެޓިއެންގެ އެއްބަސްވުން ބާތިލު ކުރުމުގެ މަރުހަލާގެ ތަފްސީލުތައް ބާސާއިން ހުށަހެޅުމުންނެވެ.\nކޫމަންގެ އިރޫޝާދުގެ ދަށުން، އެކުވެރި ކަމުގެ މެޗުގައި ރޭ ބާސާއިން ކުޅުނީ ޖިރޯނާ އާ ދެކޮޅަށެވެ. ކެޕްޓަން ލިއޮނެލް މެސީ އާއި ފިލިޕޭ ކުޓީނިއޮ ލަނޑުތައް ކާމިޔާބު ކުރި މެޗުގައި ބާސާގެ ޓީމުން ޕޮޒިޓިވް ގިނަ ކަންތައްތަކެއް ފާހަގަ ވި އެވެ.\nފައިސާ ނެތުމުން ޑީޕޭ ނުގެންދަން ނިންމައިފި\nޑީޕޭ ބާސާއަށް ސޮއިކުރުވަން ކޫމަން އެދިއްޖެ\nމެސީ ބާސާގައި މަޑުކުރަން ނިންމައިފި\nކުޓީނިއޯ އެނބުރި ބާސާއަށް ހިނގައްޖެ


ރައީސް ޔާމީން ހުންނެވީ ކުރީގެ ދެ ރައީސުން ވެސް ހުންނެވި ތަނުގަ: ހޯމް މިނިސްޓްރީ\nމަނީ ލޯންޑަރިންގެ ކޫށް ސާބިތުވެ ފަސް އަހަރު ދުވަހުގެ މުއްދަތަށް ޖަލަށްލާފައިވާ ކުރީގެ ރައީސް އަބްދުﷲ ޔާމީން އަބްދުލްޤައްޔޫމް، ހުކުމް ތަންފީޒު ކުރައްވަމުން ގެންދަވަނީ ކުރީގެ ދެ ރައީސުން ކަމަށްވާ މުޙައްމަދު ނަޝީދާއި މައުމޫން އަބްދުލްޤައްޔޫމް ވެސް ޖަލުގައި ބަންދުކޮށްފައި ބެހެއްޓި ތަނުގައި ކަމަށް ހޯމް މިނިސްޓަރ އިމްރާން އަބްދުﷲ ވިދާޅުވެއްޖެއެވެ.\nމިނިސްޓަރ އިމްރާން މިއަދު ކުރެއްވި ޓްވީޓެއްގައި ވިދާޅުވީ މަނީ ލޯންޑަރިންގެ ކުށުގައި ފަސް އަހަރުގެ ޖަލު ހުކުމެއް ތަންފީޒު ކުރަމުންދާ މއ. ކާމިނީ ހުޅަނގުގޭ އަބްދުﷲ ޔާމީން އަބްދުލްޤައްޔޫމް، ހުކުމް ތަންފީޒު ކުރަމުންދަނީ ކުރީ ސަރުކާރުގަ، ރައީސް ނަޝީދާއި ރައީސް މައުމޫން ނުޙައްޤުން ބަންދުކޮށްފައި ބެހެއްޓި ތަން އިތުރަށް ފެންވަރު ރަނގަޅު ކުރުމަށް ފަހުގައި ކަމަށެވެ.\nހޯމް މިނިސްޓަރ މިހެން ވިދާޅުވެފައި މިވަނީ ރައީސް ޔާމީނަށް ޖަލުގައި ނުރައްޤުން އަނިޔާދޭ ކަމަށް އިދިކޮޅު ފަރާތްތަކުން ތުހުމަތުކޮށްފައިވާ ދަނޑިވަޅެއްގައެވެ. އެގޮތުން އިދިކޮޅު ފަރާތްތަކުން ބުނީ ރައީސް ޔާމީން ޖަލުގައި އޮންނަނީ ވަރަށް އާދައިގެ ގޮޅިއެއް ކަމަށާއި އެކަނިކުފާނާއި މެދު ޖަލުގައި ކަންތައް ކުރަނީ ވަރަށް ލާއިންސާނީ ގޮތެއްގައި ކަމަށެވެ. އަދި އެތައް ހައްޤުތަކުން އެމަނިކުފާނު މަހްރޫމްވެފައިވާ ކަމަށް ވެސް އިދިކޮޅު ފަރާތްތަކުން ބުނެއެވެ.\nކުރީގެ ރައީސް ޔާމީންގެ މައްސަލައިގައި ހޯމް މިނިސްޓްރީން ވަނީ ބަޔާނެއްވެސް ނެރެފައެވެ. އެގޮތުން އެބަޔާނުގައި ބުނެފައިވަނީ، ދިވެހިރާއްޖޭގެ ގާނޫނުއަސާސީ އާއި ގާނޫނުތަކާއި ދިވެހިރާއްޖެ ބައިވެރިވާ ބައިނަލްއަގުވާމީ މުއާހަދާތަކުގެ ދަށުން ޖަލު ހުކުމެއް ތަންފީޒު ކުރަމުންދާ ގައިދީންނަށް ކަށަވަރު ކޮށްދޭންޖެހޭ އަސާސީ، އަދި އިންސާނީ ހައްގުތަކާއި ފޯރުކޮށްދޭންޖެހޭ އިނާޔަތްތައްރައީސް ޔާމީނަށް އެއްވެސް ތަފާތުކުރުމެއްނެތި ފުރިހަމައަށް ފޯރުކޮށްދެމުންދާ ކަމަށެވެ.\n"މީޑިއާގައި ފެތުރެމުންދާފަދަ އެއްވެސް ކަމަކާ ގުޅޭ ޝަކުވާއެއް މިހާތަނަށް، ދެންނެވުނު ގައިދީގެ ފަރާތުންވިޔަސް، އޭނާގެ ވަކީލުންގެ ފަރާތުން ވިޔަސް އަދި އޭނާގެ އާއިލާގެ ފަރާތުންވިޔަސް އުފުލާފައި ނުވާކަމުގައި ދަންނަވަމެވެ،" ހޯމް މިނިސްޓްރީން ނެރެފައިވާ ނޫސްބަޔާނުގައި ބުނެފައިވެއެވެ.\nރައީސް ޔާމީން އެއް ގަޑިއިރަށް ގެއަށް ބަދަލުކޮށްފި!\nރައީސް ޔާމީން ފުލުހުންގެ އިދާރާއަށް ހާޒިރުކޮށްފި!\nމާފުށީ ޖަލަށް ވަޑައިގެން މިނިސްޓަރ އިމްރާން ރައީސް ޔާމީނާއި ބައްދަލު ކުރައްވައިފި\nކަފާލާތުގެ ދަށުން ރައީސް ޔާމީން މިނިވަނެއް ނުކޮށްދިން!\nކަފާލާތުގެ ދަށުން ރައީސް ޔާމީން މިނިވަން ކުރުމުގެ އަމުރަކަށް އެދިއްޖެ!\n26 ޖެނުއަރީ 2020


Salaamathee baaruthakun bagaavaatheh nukuraane kamah dhannavan nukereyne: Nasheed - vNews.mv\nސަލާމަތީ ބާރުތަކުން ބަޣާވާތެއް ނުކުރާނެކަމަށް ދަންނަވަން ނުކެރޭނެ: ރައީސް ނަޝީދު\nރިފާޢަތު Male' | 06 November 2020, 12:48\nކޯނީ ރިޕޯޓްގައި ފާހަގަކޮށްފައި ހުރި ކަންކަން ތަންފީޒު ނުކުރާހާ ހިނދަކު އަނެއްކާވެސް ސަލާމަތީ ބާރުތަކުން ބަޣާވާތެއް ނުކުރާނެކަމަށް ދަންނަވަން ނުކެރޭނެ ކަމަށް ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދު ވިދާޅުވެއްޖެއެވެ.\nރައީސް ނަޝީދު މިހެން ވިދާޅުވެފައިމިވަނީ 2012 އަހަރުގެ ފެބްރުއަރީ މަހުގެ7ވަނަ ދުވަހު އޭރުގެ ސަރުކާރާއި ދެކޮޅަށް ފުލުހުން ނިކުމެ ކަންތައްތަކެއް ހިންގި ނަމަވެސް މި ސަރުކާރުވެސް އަދި އެހެން ސަރުކާރެއްވެސް ވައްޓާލުމަށް ފުލުހުން ދެން ނުނިކުންނާނެ ކަމުގެ ޔަގީންކަން ކޮމިޝަނަރު އޮފް ޕޮލިސް މުހައްމަދު ހަމީދު ދެއްވާފައިވާ ވަގުތެއްގައެވެ.\nރައީސް ނަޝީދު ކުރެއްވި ޓްވީޓެއްގައި ވަނީ 2012 ވަނަ އަހަރުގެ ފެބްރުއަރީ މަހުގެ7ވަނަ ދުވަހު ހިނގި ފަދަ ސަލާމަތީ ބާރުތަކުން ބަޔަކު ގައުމަށްވީ ގައްދާރުވުމުން ތަކުރާރު ވިޔަ ނުދިނުމަށް ކުރަން ޖެހޭ ކަންކަން ކޯނީ ރިޕޯޓްގައި ފާހަގަ ކޮށްފައިވާނެ ކަމަށެވެ.\nއެކަންކަން ތަންފީޒު ނުކުރާހާ ހިނދަކު އަނެއްކާވެސް މިއުޓިނީއެއް ނުކުރާނެކަމަށް ދަންނަވަން ނުކެރޭނެ."\nރައީސް ނަޝީދު މިފަދަ މޭރުމަކުން ޓްވީޓު ކުރައްވާފައިވާ އިރު ކޮމިޝަނަރ އޮފް ޕޮލިސް މުހައްމަދު ހަމީދު ވިދާޅުވީ ކުރީގެ ރައީސް މުހައްމަދު ނަޝީދުގެ ސަރުކާރާއި ދެކޮޅަށް ފުލުހުންވެސް ހިމެނޭ ގޮތަށް އޭރުގެ ސަލާމާތީ ބާރުތަކުން މަގު މައްޗަށް ނިކުމެ ކަންތައްތަކެއް ހިންގި ނަމަވެސް މިއަދު އެކަން ބަދަލުވެފައިވާ ކަމަށެވެ.\nއަދި އެއީ މާޒީ ކަމަށާއި އެފަދަ ކަމެއް ދެވަނަ ފަހަރަށް ތަކުރާރު ނުވާނެކަމުގެ ޔަގީންކަން އެބަ އޮތް ކަމަށްވެސް ސީޕީ ވަނީ ވިދާޅުވެފައެވެ.\nކޮމިޝަނާ އޮފް ޕޮލިސް ރާއްޖެ މޯލްޑިވްސް ޕޮލިސް ސާވިސް އެމްއެންޑީއެފް ސިޔާސީ ރައީސް ނަޝީދު\nޢެކަހަލަ ބަޢާވާތަށް ހިތްވަރުދޭ މީހަކަށް ނުކެރޭނެ ބުނާކަށް ނުކުރާނެކަމަށް


ނަމާދަށް ހުންނައިރު ޝައްކުތައް ޝައިޠޯނާ އުފައްދުވާނެ! އޭތީގެ ކިބައިން ސަލާމަތްވާން ގަދައަޅައި މަސައްކަތްކުރަންޖެހޭ!\nއާރޓިކަލްކިޔުމަށް ހޭދަވާނެކަމަށް ބެލެވެނީ :4މިނެޓް, 48 ސިކުންތު\nއިންސާނާގެ އެންމެ ބޮޑު އަދުއްވަކީ ޝައިޠާނާ ކަމާމެދު އެއްވެސް ޝައްކެއްނެތެވެ. އެހެނީ އިންސާނުން މަގުފުރެއްދުމަށް އޭނާއަށް ކުރެވުނުކޮންމެކަމެއް ކުރުމަށް އޭނާވަނީ ވަޢުދުވެފައެވެ. ލައުނަތްލެއްވިގެންވާ ޝައިޠާނާގެ ނުބައި ވާސްވާސްތަކުން ސަލާމަތްވުމަށްޓަކައި ގިނަގިނައިން ﷲ ޛިކުރުކުރަންޖެހެއެވެ. ﷲ އެންގެވި މަގުގައި ފައިތިލަ ޘާބިތުކޮށް، އިންސާނިއްޔަތަށް ރަޙްމަތެއްކަމުގައި ފޮނުއްވެވި މާތް ނަބިއްޔާ صلى الله عليه وسلم ގެ ސުންނަތަށް ތަބާވާ މީހަކަށް ޝައިޠާނާގެ ކިބައިން ސަލާމަތްވެވޭނޭ މަގު ވަރަށް ސާފުކޮށް ބަޔާންވެގެންވެއެވެ.\n﴿ يَا أَيُّهَا الَّذِينَ آمَنُوا ادْخُلُوا فِي السِّلْمِ كَافَّةً وَلَا تَتَّبِعُوا خُطُوَاتِ الشَّيْطَانِ إِنَّهُ لَكُمْ عَدُوٌّ مُبِينٌ ﴾ (سورة البقرة ٢٠٨)\nމާނައީ: "އޭ އީމާންވެއްޖެ މީސްތަކުންނެވެ. ތިޔަބައިމީހުން އެކުއެކީގައި އިސްލާމްދީނަށް ވަންނާށެވެ. އަދި ޝައިޠާނާގެ ފިޔަވަޅުތަކަށް ތަބާނުވާށެވެ. ހަމަކަށަވަރުން އޭނައަކީ ތިޔަބައިމީހުންނަށްޓަކައި ބަޔާންވެގެންވާ ޢަދުއްވެކެވެ."\n"…ނަމާދުގައިވެސް ޝައިޠާނާއަށް ވަސްވާހުގެ ދޮރުވަނީ ހުޅުވާލެވިފައެވެ. ނަމާދުކޮށް ނިމުނުއިރު އޭނާއަށް ނަމާދުގައި ކިޔުނު އެއްޗެއް ނޭނގި ހިނގައިދާނެއެވެ. އެހެންނަމަވެސް ނަބިއްޔާ صلى الله عليه وسلم ވަނީ މިކަމުގެ ފަރުވާ އަޅުގަނޑުމެންނަށް އަންގަވާ ދެއްވާފައެވެ. “أَعُوذُ بِاللهِ مِنَ الشَّيْطَانِ الرَّجِيم” މާނައީ: "ލައުނަތްލެއްވިގެންވާ ޝައިޠާނާގެ ކިބައިން މިއަޅާ ރައްކާތެރިކޮށް ދެއްވުން އެދި ﷲ ޙަޟްރަތުގައި ދަންނަވަމެވެ." މިފަދައިން ކިޔައި އޭނާގެ ވައަތް ފަރާތަށް ތިންފަހަރު ފުމެލާނީއެވެ.\nމިފަދައިން މީހަކު ޢަމަލުކޮށްފިނަމަ، ﷲ ތަޢާލާގެ އިރާދަފުޅާއެކު، އޭނާއަށް ކުރިމަތިވީ ކަންތައް ހައްލުވާނެއެވެ. މީހަކު ނަމާދަށް ފަށާއިރު އޭނާ ކޮޅަށް އެހެރީ ﷲ ތަޢާލާއާ ކުރިމަތިލައިގެންކަމަށް އީމާން ވާންޖެހޭނެއެވެ. އޭނާ އެމުނާޖާދަންނަވަނީ ﷲ ތަޢާލާއާއިއެވެ. "اللهُ أَكْبَرُ" ކިޔުމާއި ﷲ ތަޢާލާއަށް ޙަމްދުޘަނާކިޔުމާއި އެއަށްފަހު ﷲ ތަޢާލާގެ ކަލާމްފުޅު ކިޔެވުމުން އަދި ނަމާދުގައި ދުޢާކުރެވޭ ހިސާބުތަކުގައި ދުޢާކުރުމުގެ ޒަރީއާއިން އޭނާއަށް އެކަލާނގެއާއި ކުށްތަންވޭނެއެވެ. މި އިޙްސާސް މީހެއްގެ ކިބައިގައިވާނަމަ އޭނާ ﷲ ތަޢާލާއާއި ކުރިމަތިލާނީ ޙުޝޫއަތްތެރިކަމާއި ކިޔަމަންތެރިކަމާއެކުއެވެ. އެކަލާނގެ ޙަޟްރަތުންވާ ހެޔޮކަންތައްތަކަށް އޭނާ ލޯބި ކުރާނެއެވެ. އަދި ﷲ ތަޢާލާ އޭނާގެ މައްޗަށް ވާޖިބުކުރައްވާފައިވާ ކަމެއް އޭނާ ދޫކޮށްލައިފިނަމަ، އެކަލާނގެ ޙަޟްރަތުންވާ ޢަޛާބަށް އޭނާ ބިރުވެތިވާނެއެވެ."\nދުޢާއަކީ ﷲ ތަޢާލާ އެންމެހާ މުސްލިމުންނަށް ހެޔޮ ރަޙްމަތްލައްވާ ފާފަފުއްސަވައި ޝައިޠާނާގެ އެންމެހާ އުނދަގޫތަކުން ރައްކާތެރިކޮށްދެއްވުމެވެ.\n- އަލް އުޚްތު އުންމު ޢަބްދިﷲ\nއަޅުކަމަށް ނިޔަތްގަތުމުގަ ކޮންމެހެން އެނގެންޖެހޭ ބައެއް ކަންކަން-\nނަމާދުގަ އަތް އުފުލުން ސުންނަތްވެގެންވާ4މަޤާމް-\nވަގުތު އޮޅިގެން އެހެން ނަމާދެއްގެ ވަގުތުގަ ކުރެވުނަސް ނަމާދު ޞައްޙަވާނެ!\nމިއީ އެންމެ ދުވަހަކުވެސް ހަނދާންނައްތާނުލައި ކުރުން ވަރަށް މުހިންމު ދުޢާއެކެވެ!\nކެއުން ޙަރާމް ތަކެއްޗާ އަނިޔާކުރުމާ މެރުން ހުއްދަ ނޫން ތަކެތި-\nސުންނަތް ރޯދަ ހިފިނަމަވެސް ހާރުކެއުމާއި، ހާރުކެއުން ލަސްކުރުމާއި ރޯދަވީއްލުން އަވަސްކުރުމަކީ ސުންނަތެވެ!: ޝައިޚް ފަރީދު


Instagram likes ge adhadhu nufenna goiy hadhanee | Mihaaru\nއިންސްޓަގްރާމް ޕޯސްޓްތަކަށް ދޭ ލައިކްސް ނުފެންނަ ގޮތް ހަދަނީ\n02 މެއި 2019 - 07:372comments\nމިހާރު އެންމެ މަގުބޫލު ސޯޝަލް ޕްލެޓްފޯމް ކަމަށްވާ އިންސްޓަގްރާމްގެ ޕޯސްޓްތަކަށް ލިބޭ ލައިކްސްގެ އަދަދު، ފޮލޯވަރުންނަށް ނުފެންނަ ގޮތަށް ހަދަން ނިންމައިފި އެވެ.\nފޭސްބުކްގެ ދަށުން ހިންގާ އިންސްޓަގްރާމުން ބުނި ގޮތުގައި މި ބަދަލަކީ ލައިކްސް ލިބޭ މިންވަރަށް ދެވޭ ސަމާލު ކަމަށް ވުރެ ބޮޑަށް، ޕޯސްޓްތަކުގެ މުހިއްމުކަން ދައްކުވައި ދިނުމުގެ ގޮތުން ކުރާ ކަމެކެވެ.\nއެކަމަކު އިންސްޓަގްރާމާއި ފޭސްބުކާއި ޓްވިޓާ ފަދަ އެއްޗެހީގައި ހިއްސާކުރާ ފޮޓޯތަކާއި ޓެކްސްޓްތަކަށް ގިނަ ބައެއްގެ ސަމާލުކަން އެންމެ ބޮޑަށް ހުއްޓޭ އެއް ގޮތަކީ އެ ޕޯސްޓަކަށް ލިބޭ ލައިކްސްގެ އަދަދެވެ. އަދި މިއީ މި ޕްލެޓްފޯމްތައް ބޭނުންކުރާ މީހުންގެ މެދުގައި އެންމެ ބޮޑު ވާދަވެރި ކަމެއް އޮންނަ އެއް ކަންތައް ވެސް މެ އެވެ.\nއިންސްޓަގްރާމުން ބުނި ގޮތުގައި ޕޯސްޓްތަކަށް ލިބޭ ލައިކްސްގެ އަދަދު ނުފެންނަ ގޮތް ހެދުން ޓެސްޓް ކުރުމުގެ މަރުހަލާގައި އޮތް އިރު، އެންމެ ފުރަތަމަ މި ފީޗާ ތައާރަފުކުރާނީ ކެނެޑާގައި އިސްޓަގްރާމް ބޭނުންކުރާ ބައެއް މީހުންގެ ތެރޭގަ އެވެ. އޭގެ ފަހުން ދުނިޔޭގެ ކަންކޮޅުތަކުގައި ތިބި، އެ ޕްލެޓްފޯމްގެ ހުރިހާ އަހުލުވެރިންނަށް ފީޗާ ދޫކޮށްލާނެ އެވެ.\nއިންސްޓަގައި މިހާތަނަށް އެންމެ ގިނަ ލައިކްސް ލިބުނު ޕޯސްޓަކީ މިއީ.\n"ހަގީގަތުގައި ޕޯސްޓްތަކަށް ލައިކްސް ލިބޭ ވަރެއް ނޫން މުހިއްމީ. މުހިއްމީ އޭގައި ޕޯސްޓްކުރާ ފޮޓޯތަކާއި ވީޑިއޯތަކުން ފޮލޯވަރުންނަށް ލިބޭ ހިތްހަމަޖެހުން،" އިންސްޓަގްރާމްގެ ތަރުޖަމާން ޓެކްކްރަންޗަށް ބުންޏެވެ.\nދެހާސް ދިހައެއްގައި ވުޖޫދަށް އައި އިންސްޓަގްރާމަކީ މިހާރު މަހެއްގެ މައްޗަށް ބިލިއަނަކަށް ވުރެ ގިނަ މީހުން ބޭނުން ކުރާ އެޕެކެވެ.\nއިންސްޓާގައި މިހާތަނަށް އެންމެ ގިނަ ލައިކްސް ލިބުނު ޕޯސްޓަކީ ނަފުސާނީ މައްސަލަތަކަށް ހޭލުންތެރިކަން އުފެއްދުމުގެ ގޮތުން މިދިޔަ ޖެނުއަރީ މަހުގެ4ގައި ޕޯސްޓްކުރި އާދައިގެ ކުކުޅު ބިހެއްގެ ފޮޓޯ އެވެ. އެއަށް މިހާތަނަށް 53 މިލިއަނަށް ވުރެ ގިނަ ލައިކްސް ލިބިފައިވެ އެވެ.


Bodah bali fethurey gaumuthakun meehun aun huttuvun rangalhu: Dr. Mohamed Ali | Mihaaru\nކޮވިޑް:19- ބޮޑަށް ބަލިފެތުރޭ ގައުމުތަކުން މީހުން އައުން ހުއްޓުވުން ރަނގަަޅު: ޑރ. މުހައްމަދު އަލީ\nހެލްތު އިމަޖެންސީ އޮޕަރޭޝަން ސެންޓަރުގައި ރޭ ބޭއްވި މީޑިއާ ބްރީފިން ގައި ޑރ. މުހައްމަދު އަލީ ވާހަކަދައްްކަވަނީ. އޭނާ ވިދާޅުވީ ބޮޑަށް ބަލިފެތުރޭ ގައުމުތަކުން މީހުން އައުން ހުއްޓުވުން ރަނގަޅުކަމަށް. ފޮޓޯ: އެޗްއީއޯސީ\n05 މެއި 2021 - 09:10\nކޮވިޑް-19 ރާއްޖެ އަށް އެތެރެވުމުގެ ފުރުސަތު އެންމެ ބޮޑު ގައުމުތަކުން އެ ބަލި ރާއްޖެ އަށް އައުމަށް އޮތް މަގު ބަންދުކުރުމަކީ މިހާރު އެޅިދާނެ ރަނގަޅު އެއް ފިޔަވަޅު ކަމަށް އައިޖީއެމްއެޗުގެ އެތެރެހަށީގެ ޑޮކްޓަރު ޑރ. މުހައްމަދު އަލީ ރޭ ވިދާޅުވެއްޖެ އެވެ.\nހެލްތު އިމަޖެންސީ އޮޕަރޭޝަން ސެންޓަރު (އެޗްއީއޯސީ) ގެ މީޑިއާ ބްރީފިން ގައި ނޫސްވެރިއަކު ކުރި ސުވާލަކަށް ޖަވާބު ދެއްވަމުން ޑރ. މުހައްމަދު އަލީ ވިދާޅުވީ، ގިނައިން ބަލި އަތުވެދާނެ ގައުމުތަކުން ބަލި އައުން [މީހުން އައުން] ހުއްޓުވުމަކީ އެހެން ބައެއް ގައުމުތަކުން ވެސް އެޅި ފިޔަވަޅެއް ކަމަށެވެ. އޭގެ މިސާލަކަށް އޭނާ ދެއްކެވީ އޮސްޓްރޭލިއާ އެވެ.\n"އަޅުގަނޑަށް ބޮޑަށް ލަފާކުރެވެނީ މިހާރަށް ކުރެވިދާނެ އެއް ކަމަކީ [ކޮވިޑް އެންމެ ބާރަށް ފެތުރޭ] އެއް ގައުމަކުން ނުވަތަ މިހާރު [ކޮވިޑް] އެންމެ ގިނަ އެއް ގައުމަކުން ރާއްޖެ އައުމަށް އޮންނަ މަގު ބަންދުކުރެވުން އެއީ އެއްކަންތައް،" އޭނާ ވިދާޅުވި އެވެ.\nއޭގެ މިސާލެއްގެ ގޮތުން ޑރ، މުހައްމަދު އަލީ ވިދާޅުވި އޮސްޓްރޭލިއާ އިން މިހާރު ނިންމާފައި ވަނީ ދުނިޔޭގައި މިހާރު އެންމެ ހަލުވިކަމާއެކު ކޮވިޑް ފެތުރޭ އިންޑިއާ އިން މީހަކު އެތެރެވެއްޖެ ނަމަ އެ މީހަކު ފަސް އަހަރުގެ މުއްދަތަކަށް ޖަލު ލުމަށް ނުވަތަ 51،000 ޑޮލަރުން ޖޫރިމަނާ ކުރުމަށެވެ. އެކަމަކު، އެ ނިންމުން މި މަހުގެ 15 ގައި މުރާޖައާ ކުރަން އޮސްޓްރޭލިއާގެ ސަރުކާރުން މިހާރު ވަނީ ނިންމައިފަ އެވެ.\nއޮސްޓްރޭލިއާ އިން ވަނީ އެ ގައުމުގެ ބޯޑަރު ވެސް މިވަގުތަށް އިންޑިއާ އަށް މަނާކޮށްފަ އެވެ.\nއަޅުގަނޑަށް ބޮޑަށް ލަފާކުރެވެނީ މިހާރަށް ކުރެވިދާނެ އެއް ކަމަކީ [ކޮވިޑް އެންމެ ބާރަށް ފެތުރޭ] އެއް ގައުމަކުން ނުވަތަ މިހާރު [ކޮވިޑް] އެންމެ ގިނަ އެއް ގައުމަކުން ރާއްޖެ އައުމަށް އޮންނަ މަގު ބަންދުކުރެވުން އެއީ އެއްކަންތައް،" ---ޑރ. މުހައްމަދު އަލީ\nރާއްޖޭގެ ބޯޑަރު ބަންދުކޮށް ލޮކްޑައުން އަކަށް ދާން ސިއްހީ މާހިރުން ކުރިން ލަފާދެއްވީ ޑރ. މުހައްމަދު އަލީ ވިދާޅުވިގޮތުގައި އޭރުގައި ވައިރަހާ ބެހޭ މައުލޫމާތު މަދުކަމުންނާއި ރާއްޖެ އަށްް ބަލި ފެތުރިއްޖެ ނަމަ މީހުން މަރުވާލެއް ގިނަވާނެ ކަމަށް ލަފާކުރެވިފައި އޮތުމުންނެވެ. ރާއްޖޭގައި ދުވާލަކު ސަތޭކައިން މީހުން މަރުވާނެ ކަމަށް އޭރުގައި ލަފާކުރެވުނީ ޗައިނާ އާއި ޔޫރަޕްގެ ބައެއް ގައުމުތަކުގައި ކަންތައް ވަމުން ދިޔަ ގޮތުން ކަމަށް ވެސް އޭނާ ވިދާޅުވި އެވެ.\nއޭރުގައި ކޮވިޑް ޖެހޭ މީހުންނަށް ވަކި ފެސިލިޓީތަކެއްގައި ފަރުވާ ދެވޭނެ އިންތިޒާމެއް ވެސް ރާއްޖޭގައި ނެތް ކަމަށާއި އެހެންވެ ލޮކްޑައުންގެ އޭރުގެ އަމާޒަކަށް އޮތީ ތައްޔާރުވުން ކަމަށް ވިދާޅުވި އެވެ.\nރާއްޖޭގައި ކޮވިޑަށް ޕޮޒިޓިވްވާ މީހުންގެ އަދަދު މިދިޔަ ހަފުތާއެއްހާ ދުވަހުގެ ތެރޭގައި ވަނީ މީގެ ކުރިން ދުވަހަކު ވެސް މައްޗަށް ނުދާ ވަރަށް މައްޗަށް ގޮސްފަ އެވެ. އެގޮތުން އިއްޔެ އާއި މިއަދު ވެސް އެބައްޔަށް ޕޮޒިޓިވްވި މީހުންގެ އަދަދު ހުރީ 500 އަށް ވުރެ މަތީގަ އެވެ.\nހެެލްތު ޕްރޮޓެކްޝަން އެެޖެންސީ (އެޗްޕީއޭ) އިން ރޭ އާއްމުކުރި މައުލޫމާތުގައިވާ ގޮތުން މިދިޔަ ހޯމަ ދުވަހުގެ ހަވީރު 6:00 އިން އިއްޔެގެ ހަވީރު 6:00 އަށް 4،552 މީހަކު ކޮވިޑަށް ޓެސްޓްކުރި އިރު އޭގެ ތެރެއިން 601 މީހަކު ވަނީ އެ ބައްޔަށް ޕޮޒިޓިވް ވެފަ އެވެ. އެއާއެކު ރާއްޖޭގައި ކޮވިޑްގެ އެކްޓިވް ކޭސްތަކުގެ އަދަދަކީ މިހާރު 6،508 އެވެ. އެ ބަލީގައި އެޑްމިޓްކޮށްގެން ފަރުވާ ދެމުން ގެންދާ މީހުންގެ އަދަދަކީ 181 އެވެ.\nޑރ. މުހައްމަދު އަލީ އެޗުއީއޯސީ ސިއްހަތު ބަލިތައް\n24 ކޮމެންޓް,9ރިއެކްޝަންސް\nރޯދަމަހު ހުރިހާމީހުން ރޯދަވީއްލުން ތަކަށްދުވެ، އިރާކޮޅު ކެއުންތަކައް ގޮސްއުޅުނު އިރު ތިބޭފުޅުން ތިއްބެވީ ގަދަވެގެންވާ ނިންޖަކުން ނިދާފަ. މިހާރު މިބަލިމިފެތުރެނީ މުޅިގައުމުގަ. ތިބޭފުޅުން މިބަލިފެތުރުން ހުއްޓުވަން ވަކިންޙާއްސަ ކަމަކައް ކީއްތޯކުރީ؟ އަދިވެސް ބޯޑަރުބަންދުކުރަން ތިގޮވާލަނީ. ބަލިފެތުރެނީ މި ގަމުގެ އެތެރޭގަ. ބޯޑަރު ބަންދުކުރީމަ ބޮނޑި ބޮނޑި އައް ރޯދަވީއްލުންތަކަށާއި ކެއުންތަކައް ދިއުންހިއްޓޭނެތަ؟ބޯހަލާކު!\nތިބޭފުޅުން ހެއްދެވި އެއް ދޮގަކީ ބަލިވީމަ ނޫނީ މާސްކު ނޭޅުމަށް ދިން އިރުޝާދުތައް. އެގޮތަކީ ރައްކާތެރި ގޮތެއްގެ ގޮތުގައި ދޭހަވާގޮތަށް ވާހަކަ ދެއްކި. އެގޮތަށް ވާހަކަ ދެއްކީ ކީއްވެގެން ކަން ބުނެދީބަލަ؟\nތިކަން ކުރަާނީ އަހަ ހަރަމެންތަ ނޫނީ ސަރުކާރުންތަ. މި ޑޮކުންވެސް ހާދަބިރެކޭ މި ގަނަނަނީ ސަރުކާރު ދެކެ. ބުނަން ބޭނުންވާ އެތި ނުބުނެވޭ\nބޯޑަރު އަވަހައް ބަންދުކުރޭ އެއްވެސް ގައުމަކުން މީހަކު އައިސްގެންނުވާނެ މިދުވަސްކޮޅު ހަމައެކަނި ބޭރުގަ ތިބިދިވެހިން ގެންނަންވީ މޯލްޑިވިއަނުން ފުލައިޓެއް ބާއްވައިގެން ގެންނަމީހުން 14 ދުވަސް ކަރަންޓީނުވުމައް ރަނގަޅު އިންތިޒާމެއް ހަމަޖައްސާ ފަތުރުވެރިން މިވަގުތު އައުން އެކީއެކައް މަނާކުރަންވީ5މަސްދުވަހައް\nކޮވިޑާ ބެހޭގޮތުން ސިއްހީމާހިރުން ދައްކާ ވާހަކަ އަރަތަކައް ވެއްޖެ. ކޮވިޑްގެ ނަން ބޭނުންކޮއްގެން ހާދަގިނަ މިޝަންތަކެއް މިހާރު ހިންގާލެވޭނެއޭދޯ އެކި ފަރާތްތައް ގުޅިގެން.\nމިއަދު މި ގޯސްވީ ރައްޔިތުން. ބޮލުގާ އަޅުވަނީ ފަރުދީޒިންމާ. ރައްޔިތުން ސަރުކާރެއް ހޮވާފައިވަނީ ކުރުކޮށް ބުނަންޏާ، ރައްޔިތުންނަށް ފައިދާހުރި، ރަނގަޅު ކަންކަން ރައްޔިތުންނަށްޓަކާ ކުރުމަށް. އެހެންތޯ މިވަނީ. ފެންނަނީ އަމިއްލަ މަޞްލަޙަތު އިސްކުރާތަން\nމި ސަރުކާރުން ހުސް މީހުން ކޮވިޑް އޭ ކިޔައިގެން ވެސް އެބަ ގުނާ.ފަތުރުވެރިން އަންނަނީ ރިސޯޓް ތަކަށް ވީމާ އެއްރިސޯޓުން އަނެއް ރިސޯޓަށް ނުދެވޭހެން ހަދާ އަދި ރިސޯޓް މުވަޒަފުން ލީއްވެ ނަގަންޏާ ޓެސްޓް ހަދާ.އެއް ވެސް ގައުމެއްގެ ފަތުރުވެރިން އައުމަށް ނުހުއްޓުވާ.އޮސްޓްރޭލިއާކީ އެއްފަސް ގައުމެއް ނަމަވެސް ރާއްޖެ އަކީ ވަކި ރަށްތަކެއް އޮތް ގައުމެއް އެހެންވެ ފަތުރުވެެރިން އައުމުން ނުރައްކަލެއް ނެތް\nރަގަޅަކަސް ނުވާނެނު ތިކަމެއް. އާއްމުން އަޑުއަހާލާފަ ރުޅި އައިސްގެން ކޮމެންޓް ކުރިއަސް މައިސަރުކާރާ ހަމައަށް ތިޔަ ކަހަލަ ވާހަކައެއް ގެންދާނެހާ ހިތްވަރެއް މިތާ ނުހުންނާނެ. އިންޑިއާގެ އެތައް ފިލްމީ ތަރިންނެއް މިގައުމަށް އައިސް ރާއްޖެއަށް އެހާ ބޮޑު އިޝްތިހާރެއްކޮށްދީ ހެދުމުން އެކަމާ ހިތްނުރުހުނު އެތައް ބައެއްގެ އެސްފީނާއާ ބަދުދުއާ ޖެހިފަ އޮތްހެން މިހާރު ހީވަނީ.\nނޫނޭ ގެންނަންވީ އެހެން ގައުމުތަކަށް ނުދެވޭތީ މިތާ ކަރަންޓީނު ކުރަން އެބޭކަލުން އަދިވެސް ގެންނަންވީ. ހުރިހާ ކަމެއް ހަމަވީމަ އދިވެސް ތިއުޅެނީ ނަންކިޔަންވެސް ނުކެރިގެން. އެހެންވީމަ އެނގޭތާ ކަލޭމެންނަށް މިކަން ނުހުއްޓެވުނީ ދަށުވެފަ ތިބި މިނިވަންކަމެއް ނެތް ބައެއްވީމަކަން.\nޤައުމު ހިންގާން ސަރުކާރެއް ހޮވާފައި އޮންނަނީ މިފަދަ ކަންކަން މެނޭޖް ކުރުމަކަށް ނޫންތޯ؟ ކޮވިޑްގެ ހާލަތުގައި ސަރުކާރުން "ރައްޔިތުންގެ ބޮލަށް ކަންކަން ކަޑާލަން އުޅުމަކީ" ވަރަށް ދެރަކަމެއް. # ސިއްޙީ ދާއިރާގެ ބޭފުޅުންވެސް މިކަމުގައި ތަންކޮޅެއް ހަރުދަނާ ސްޓޭންޑެއްގައި ތިއްބެވުން ރަނގަޅު. ޑޮކްޓަރުންނަށް ރަނގަޅަށް އެގިވަޑައިގަންނަވާނެ Wasting Time is worse the Death. ފަދަ ކަމެއްކަން. ދެންވެސް ވަގުތު ބޭކާރުކޮށް ނުލައްވާ މައްސަލައާއި ކުރިމަތިލައްވަވާ.


ކުޑަކުދިންގެ ހައްގުތައް ހިމާޔަތްކުރަން އިދާރާއެއް ހަދަނީ\nކުޑަކުދިންގެ ހައްގުތައް ރައްކާތެރި ކުރުމަށާއި އެހީތެރިކަމާއި އަޅާލުން ބޭނުންވެފައިވާ ކުދިންގެ މަސްލަހަތު ހިމާޔަތް ކުރުމަށް "ޗައިލްޑް އެންޑް ފެމިލީ ޕްރޮޓެކްޝަން ސާވިސް" ނަމުގައި އިދާރާއެއް އުފައްދައި ކަމާ ބެހޭ މުއައްސަސާތަކަށް ބާރުތަކެއް ދިނުމަށް ކުޑަކުދިންގެ ހައްގުތައް ރައްކާތެރިކުރުމުގެ ބިލްގައި ހިމަނައިފި އެވެ.\nގދ. އަތޮޅުގެ ރަށެއްގައި އެއްބަނޑު އެއްބަފާ ހަތަރު އަންހެން ކުދިންނާ، 75 އަހަރުގެ ފިރިހެނަކު ގަދަކަމުން ބަދު އަޚުލާގީ އަމަލު ހިންގި ކަމަށް ބުނާ މައްސަލައިގައި އެ މީހާގެ މައްޗަށް ކުރި...\n75 އަހަރުގެ މީހާގެ ދައުވާ ނެގުމުން ކަންބޮޑުވުންތައް\nJune 12, 2018 50\n75 އަހަރުގެ މީހާ އަށް ކުރި ދައުވާ އަނބުރާ ނަގައިފި\nގދ. އަތޮޅުގެ ރަށެއްގައި، އެއްބަނޑު އެއްބަފާ ހަތަރު އަންހެން ކުދިންނާ، 75 އަހަރުގެ ފިރިހެނަކު ގަދަކަމުން ބަދު އަޚުލާގީ އަމަލު ހިންގި ކަމަށް ބުނާ މައްސަލައިގައި އެ މީހާގެ މައްޗަށް ކުރި ދައުވާ ޕްރޮސެކިއުޓާ ޖެނެރަލް (ޕީޖީ) އަނބުރާ ނަގައިފި އެވެ.\nApril 29, 2018 5\nގޯނާތަކަށް ކުދިން ހޭލުންތެރި ކުރުވަން ހާއްސަ ފޮތެއް\nކުޑަކުދިންނަށް ކުރާ އެކިއެކި ގޯނާތަކަށް ހޭލުންތެރިކޮށް، އެކަންކަމަށް ނޫނެކޭ ބުނަން ދަސްކޮށްދިނުމަށް ހާއްސަކޮށްގެން ފޮތެއް ނެރެފި އެވެ.\nފޮށްޓެއްގައި ދަރިން ގެންގުޅު ދެމަފިރިއަކަށް ދައުވާކޮށްފި\nފޮއްޓެއް ގޮތަށް ހުރި ކުޑަކުޑަ ތަންކޮޅެއްގައި ހަތަރު އަހަރު ވަންދެން ތިން ދަރިން ގެންގުޅުނު އެމެރިކާގެ ދުވަސްވީ ދެމަފިރިއެއްގެ މައްޗަށް ދައުވާކޮށްފި އެވެ.\nކުދިންގެ ފޮޓޯ އާންމުކުރި މައްސަލާގައި ގެއެއް ފާސްކޮށްފި\nކުޑަ އަންހެން ކުދިންތަކެއްގެ ފޮޓޯ އާއްމުކޮށް، އެ ކުދިންނަށް ޖިންސީގޯނާކުރަން ހިތްވަރުދީ، ފޭސްބުކްގައި ޕޭޖެއް ހިންގި މައްސަލަޔާ ގުޅުން ހުރި މީހަކު އުޅޭ ގެއަކަށް ފުލުހުން ވަދެ ފާސްކޮށްފި އެވެ.\nކުޑަކުދިންގެ ފޮޓޯ އާއްމު ކުރި ޕޭޖް ޑިލީޓްކޮށްލައިފި\nކުޑަ އަންހެން ކުދިންތަކެއްގެ ފޮޓޯ އާއްމުކޮށް، އެ ކުދިންނަށް ޖިންސީގޯނާކުރަން ހިތްވަރުދީ، ފޭސްބުކްގައި ހިންގި ޕޭޖު ދިވެހި ފުލުހުންގެ އެދުމަށް މިރޭ ޑިލީޓްކޮށްލައިފި އެވެ.\nކުދިންގެ ގައިގައި ޖަހާ ނަމަ އަނިޔާވެރިޔަކަށް ވެދާނެ\nދަރިން ގައިގައި ތެޅުމުން ބަސްއަހާނެ ކަމަށް ގަބޫލުކުރަން ހެއްޔެވެ؟ ސައިންސްވެރިންގެ ހޯދުންތަކުން ދައްކާ ގޮތުން އެއީ ބަސް އެހުމުގެ ބަދަލުގައި އެކުދިންގެ މިޒާޖު ގޯސްވެ ބަސް ނޭހުމަށް މެދުވެރިވާނެ ކަމެކެވެ.\nNovember 29, 2017 25\nހަތަރު ބެއިންނާ ބެހުނު 75 އަހަރުގެ މީހާ ދޫކޮށްލައިފި\nގދ. އަތޮޅުގެ ރަށެއްގައި އެއްބަނޑުއެއްބަފާ ހަތަރު އަންހެން ކުދިންނާ ގަދަކަމުން ބަދުއަޚުލާގީ އަމަލު ހިންގި ކަމުގެ ތުހުމަތުގައި ހައްޔަރު ކުރި އުމުރުން 75 އަހަރުގެ ފިރިހެންމީހާ ކްރިމިނަލް ކޯޓުން އިއްޔެ ދޫކޮށްލައިފި އެވެ.\nކުޑަކުދިންނަށް އަނިޔާކުރުމާ ގުޅިގެން ޖެންޑާ މިނިސްޓްރީ އަށް ހުށަހަޅާ މައްސަލަތައް އިތުރުވަމުންދާކަން އެ މިނިސްޓްރީގެ ތަފާސްހިސާބުތަކުން ދައްކައިފި އެވެ.\nޖިންސީ ގޯނާގެ ޝިކާރައަކަށްވެ ނަފްސާނީ މައްސަލަތަކުގެ ސަބަބުން މުޅި އުމުރަށް ނުތަނަވަސް ކަމުގައި އުޅެން ޖެހުމަކީ ރާއްޖޭގައި އާ ވާހަކައެއް ނޫނެވެ. ނަމަވެސް އެފަދަ ހާދިސާއެއްގެ ސަބަބުން ދިވެހި އަންހެން ކުއްޖަކަށް ނުހިނގި އަދި ހަނދާންތައް ފޮހެވިގެން ދިޔަ ވާހަކައެއް ނާހަމެވެ. އޭނާއަށް އެކަން ދިމާވީ ބައްޕަ އާއި ދޮންބައްޕަގެ އިތުރުން...


Yameen ge thuhumathu: Sarukaarah Supreme Court ah nufoouzu nufoaruvan beynuvi\nޔާމީންގެ ތުހުމަތު: ސަރުކާރުން ސުޕްރީމް ކޯޓަށް ނުފޫޒު ފޯރުވަން ބޭނުންވި\nކުރީގެ ރައީސް އަދި އިދިކޮޅު ލީޑަރު އަބްދުﷲ ޔާމީން އަބްދުލްގައްޔޫމް: ސަރުކާރުން ސުޕްރީމް ކޯޓަށް ނުފޫޒު ފޯރުވަން ބޭނުންވި ކަމަށާ އެކަން ނުވީ ކަމަށް ވިދާޅުވި\nމި ސަރުކާރުން އެމަނިކުފާނު މިނިވަންވެފައި ހުންނަވަން ބޭނުންނުވާނެ ކަމަށާ އެމަނިކުފާނު މިނިވަންވެވަޑައިގެންނެވީ ސުޕްރީމް ކޯޓަށް ނުފޫޒު ފޯރުވަން ކުރި މަަސައްކަތް ކާމިޔާބުނުވުމުން ކަމަށް ކުރީގެ ރައީސް އަދި އިދިކޮޅު ލީޑަރު އަބްދުﷲ ޔާމީން އަބްދުލްގައްޔޫމް ވިދާޅުވެއްޖެ އެވެ.\nގއ. ވޮޑުމުލާ ކުއްޔަށް ދޫކޮށްގެން ލިބުނު ކަމަށް ބުނާ އެއް މިލިއަން ޑޮލަރުގެ މައްސަލާގައި ރައީސް ޔާމީންގެ މައްޗަށް އުފުލި މަނީ ލޯންޑަރިންގެ ދައުވާ އާއި ގުޅިގެން ދަށުކޯޓުން އިއްވި ފަސް އަހަރުގެ ޖަލުހުކުމް ހުކުމް ބާތިލްކޮށް ސުޕްރީމް ކޯޓުން ޔާމީން މިނިވަން ކޮށްފައިވަނީ މިދިޔަ އަންގާރަ ދުވަހު އެވެ.\nއެ ހުކުމުން ހާމަވީ ޖުޑީޝަރީ މިނިވަންވެފައި އޮތް މިންވަރު ކަމަށާ ސަރުކާރުން ފަނޑިޔާރުން ނުފޫޒު ފޯރުވުން ހުއްޓާލާފައިވާ ކަމަށް ބުނެ ސަރުކާރަށް ތާއީދުކުރާ ރައްޔިތުން ގެންދަނީ ވާހަކަ ދައްކަވަމުންނެވެ. އެ ވާހަކަތަކަށް ފުރަތަމަ ފަހަރަށް ރައްދު ދެއްވާ ޔާމީން ވިދާޅުވީ އެމްޑީޕީއަކީ އަބަދުވެސް ދައްކާ ވާހަކައާ އަމަލާ ދިމާ ނުވާ ޕާޓީއެއް ކަމަށެވެ. އެއީ ރާއްޖޭގައި އޮތް ޑިމޮކްރަސީގެ އުސޫލުތަކާއި އެންމެ ބީރައްޓެހި ޕާޓީ ކަމަށްވެސް ވިދާޅުވިއެވެ.\nއޭގެ ފަހަށް ދެން ވިދާޅުވީ އަދުލްއިންސާފުގެ ތެރެއަށް އަތްފޯރުވުނު ހިސާބަކަށް ސަރުކާރުން އަތްފޯރުވި ކަމަށެވެ. އަދި ނުފޫޒު ނުފޯރުވޭ ހިސާބަށް ދިއުމުން މި ސަރުކާރުން ސުޕްރީމް ކޯޓުގެ ފުރާޅުން ޓިނު ނުނަގާނެ ކަމަށް ބުނި ނަމަވެސް ހަގީގަތް ނުފޮރުވޭނެ ކަމަށެވެ.\n- ޔާމީން ރައްދު އެ ދެއްވީ މި ސަރުކާރުން ފަނޑިޔާރުން ހައްޔަރުކޮށް ފުރާޅުން ޓިނެއް ނުނަގާނެ ކަމަށް ވިދާޅުވެ އެމަނިކުފާނަށް ބޮޑުބޭބެ ވިދާޅުވާ މި ސަރުކާރުގެ ހެރިޖޭޓް މިނިސްޓަރު ޔުމްނާ މައުމޫން ވިދާޅުވި ވާހަކަފުޅަށް ކަަމަށް ބެލެވެއެވެ. -\nރައީސް ޔާމީން ވިދާޅުވީ އެމަނިކުފާނު މިނިވަންވެވަޑައިގެންނެވީ ސުޕްރީމް ކޯޓަށް މި ސަރުކާރުން ނުފޫޒު ފޯރުވާން ބޭނުން ނުވެގެން ނޫން ކަމަށާ އެކަން ކުރަންވަން ސަރުކާރުން ބޭނުންވި ކަމަށެވެ.\n"އެމްޑީޕީ ޑިމޮކްރަސީ ކިޔައިގެން އުޅޭއިރު އެއީ އެންމެ އަންޑިމޮކްރަސީ އެންމެ އިންލެޖިޓިމެޓް ޕާޓީ. އެއީ އިންތިހާބު ބަލާލީމަ އެނގޭނެ މިއީ ލެޖިޓިމެޓް ވެރިކަމެއް ނޫންކަން. ވެރިކަމަށް އައިސް މިހުރިހާ ބާރެއް ހޯދާފައި އަދުލްއިންސާފުގެ ތެރެއަށް އަތްފޯރާ ހިސާބަށް އަތްފޯރުވާފައި އަތްނުފޯރާ ހިސާބަށް ދިޔައީމަ ތިމަންނާމެން ފުރާޅުން ޓިނެއް ނުނަގަމޭ ބުންޏަސް އެންމެންނަކަށް އެކަމެއް ނުވެސް އޮޅޭނެ. އެހިސާބަށް އެކަން ނުގެންދެވުން އެއީ ﷲ އަޅުގަނޑަށް މެދުވެރިކުރެއްވި އެންމެ ބޮޑު ނިއުމަތް މި ހުކުމުން އަޅުގަނޑު ސަލާމަތްވާން. އެއީ އެއްގޮތަކަށްވެސް ސުޕްރީމް ކޯޓަށް އަތްލާން ބޭނުން ނުވެގެން އެކަން ވީކީއެއް ނޫން. އަތްލާން ބޭނުންވާނެ. އެ މީހުންނެއް [ސަރުކާރު] ބޭނުމެއް ނުވާނެ އަޅުގަނޑު މިނިވަންވެފައި ހުންނާކަށެއް. އެއީ އެ މީހުންގެ ހާލަތު ހުރި ގޮތް،" ރައީސް ޔާމީން ވިދާޅުވިއެވެ.\nކުރީގެ ރައީސް އަދި އިދިކޮޅު ލީޑަރު އަބްދުﷲ ޔާމީން އަބްދުލްގައްޔޫމް: ސަރުކާރުން ސުޕްރީމް ކޯޓަށް ނުފޫޒު ފޯރުވަން ބޭނުންވި ކަމަށާ އެކަން ނުވީ ކަމަށް ވިދާޅުވި --\nއަދުލްއިންސާފުގެ ތެރެއަށް އަތްފޯރާ ހިސާބަށް އަތްފޯރުވާފައި އަތްނުފޯރާ ހިސާބަށް ދިޔައީމަ ތިމަންނާމެން ފުރާޅުން ޓިނެއް ނުނަގަމޭ ބުންޏަސް އެންމެންނަކަށް އެކަމެއް ނުވެސް އޮޅޭނެ. އެހިސާބަށް އެކަން ނުގެންދެވުން އެއީ ﷲ އަޅުގަނޑަށް މެދުވެރިކުރެއްވި އެންމެ ބޮޑު ނިއުމަތް މި ހުކުމުން އަޅުގަނޑު ސަލާމަތްވާން. އެއީ އެއްގޮތަކަށްވެސް ސުޕްރީމް ކޯޓަށް އަތްލާން ބޭނުން ނުވެގެން އެކަން ވީކީއެއް ނޫން. އަތްލާން ބޭނުންވާނެ. އެ މީހުންނެއް [ސަރުކާރު] ބޭނުމެއް ނުވާނެ އަޅުގަނޑު މިނިވަންވެފައި ހުންނާކަށެއް\nމި ސަރުކާރުން އެމަނިކުފާނު މިނިވަންވެފައި ހުންނަވަން ބޭނުންނުވާނެ ކަމަށާ އެމަނިކުފާނު މިނިވަންވެވަޑައިގެންނެވީ ސުޕްރީމް ކޯޓަށް ނުފޫޒު ފޯރުވަން ކުރި މަަސައްކަތް ކާމިޔާބުނުވުމުން ކަމަށް ރައީސް ޔާމީން ވިދާޅުވިއިރު މިނިވަންވެވަޑައިގެން ފުރަތަމަ ދެއްކެވި ވާހަކަފުޅުގައި އެމަނިކުފާނު ވަނީ ދަށު ކޯޓްތަކުގެ ހާލަތާމެދު ކަންބޮޑުވުން ފާޅުކުރައްވާފައެވެ.\nރައީސް އަބްދުﷲ ޔާމީން ރައީސް އިބްރާހިމް މުހައްމަދު ސޯލިހު ސުޕްރީމް ކޯޓް + ޝަރުއީ ދާއިރާ ޝަރުއީ ދާއިރާ ރިފޯމް ކުރުން\nޖުޑީޝަރީ މިނިވަނެއް ނޫން، ނުފޫޒު އެބައޮތް


SunOnline: Youth Championship: UV athun Maziya ah faseyha molheh\nޔޫވީ އަތުން މާޒިޔާއަށް ފަސޭހަ މޮޅެއް\nއަލީ ރިފްޝާން 23 Dec 2017, 19:02\nޔޫތު ޗެމްޕިއަންޝިޕްގައި މާޒިޔާއާއި ޔޫވީ ބައްދަލުކުރި މެޗުގެ ތެރެއިން: އެ މެޗުން މާޒިޔާ މޮޅުވީ 3-0 ގެ ނަތީޖާއަކުން --- ފޮޓޯ/ މާޒިޔާ\nއެކާވީސް އަހަރުންދަށުގެ ކުޅުންތެރިންނަށް އަމާޒުކޮށްގެން ފުޓްބޯލް އެސޯސިއޭޝަން އޮފް މޯލްޑިވްސް (އެފްއޭއެމް) އިން ބާއްވާ ޔޫތު ޗެމްޕިއަންޝިޕްގައި ޔުނައިޓެޑް ވިކްޓަރީ (ޔޫވީ) އަތުން މާޒިޔާ ސްޕޯޓްސް އެންޑް ރެކްރިއޭޝަން ކްލަބު ފަސޭހަ މޮޅެއް ހޯދައިފިއެވެ.\nގައުމީ ފުޓްބޯޅަ ދަނޑުގައި މިއަދު ހަވީރު ކުޅުނު ޔޫތު ޗެމްޕިއަންޝިޕްގެ މެޗުގައި ޔޫވީ އަތުން މާޒިޔާ މޮޅުވެފައިވަނީ 3-0 ގެ ނަތީޖާއަކުންނެވެ.\nއެ މެޗުގެ ފުރަތަމަ ހާފުގައި މާޒިޔާއިން ދެ ލަނޑު ކާމިޔާބުކުރިއެވެ. މެޗުގެ ނުވަވަނަ މިނެޓުގައި މާޒިޔާއަށް އިރުފާން އާދަމް ނަސީރު ލީޑު ހޯދައިދިން އިރު، އެ ޓީމުގެ ދެވަނަ ލަނޑު ކާމިޔާބުކޮށްދިނީ ހަސަން ފުވާދެވެ. މެޗުގެ 61 ވަނަ މިނެޓުގައި މާޒިޔާގެ ތިންވަނަ ލަނޑު ކާމިޔާބުކޮށްދިނީ އިބްރާހިމް އަތީގު ހަސަނެވެ.\nއެ މުބާރާތުގެ ފުރަތަމަ މެޗުގައި އިއްޔެ އެންމެ ފަހުގެ ޗެމްޕިއަން އީގަލްސްއިން ވަނީ މޮޅެއް ހޯދައިފައެވެ. އިއްޔެ ހަވީރު ކުޅުނު މެޗުގައި އީގަލްސްއިން ވަނީ 1-0 ގެ ނަތީޖާއަކުން ގދ. ތިނަދޫ އަތުން މޮޅުވެފައެވެ.\nއެ މުބާރާތުގައި ދެން މެޗެއް ކުޅުމަށް ހަމަޖެހިފައިވަނީ އަންނަ ހޯމަ ދުވަހުއެވެ. އަންނަ ހޯމަ ދުވަހުގެ 15:50ގައި ކުޅޭ މެޗުގައި އީގަލްސްއާއި މާޒިޔާ ބައްދަލުކުރާ އިރު، އެ ދުވަހުގެ 20:00ގައި ކުޅޭ މެޗުގައި ބައްދަލުކުރާނީ ގދ. ތިނަދުއާއި ޔޫވީއެވެ.\nމިއަހަރުގެ ޔޫތު ޗެމްޕިއަންޝިޕްގައި ބައިވެރިވެފައިވަނީ ހަތަރު ޓީމެކެވެ. އެއީ ކްލަބް އީގަލްސްއާއި، ޔުނައިޓެޑް ވިކްޓަރީއާއި، މާޒިޔާ ސްޕޯޓްސް އެންޑް ރެކްރިއޭޝަން ކްލަބުގެ އިތުރުން ގދ. ތިނަދޫއެވެ. މިއަހަރުގެ މުބާރާތުގައި ފުރަތަމަ ޑިވިޝަންގެ ބައެއް ކުލަބުތަކުން މުބާރާތުގައި ބައިވެރިފައެއް ނުވެއެވެ. އޭގެ ތެރޭގައި މިދިޔަ އަހަރުގެ ރަނަރަފް ޓީސީ ސްޕޯޓްސް ކްލަބާއި، ނިއު ރޭޑިއަންޓް ސްޕޯޓްސް ކްލަބާއި، ވިކްޓަރީ ސްޕޯޓްސް ކްލަބު އަދި ކްލަބު ވެލެންސިއާ ހިމެނެއެވެ.\nޔޫތު ޗެމްޕިއަންޝިޕްގައި މިއަހަރު ހަތަރު ޓީމު ބައިވެރިވެފައިވުމުން، އެފްއޭއެމުން މުބާރާތުގެ އޮނިގަނޑު ރާވާފައިވަނީ ކޮންމެ ޓީމެއް ކޮންމެ ޓީމަކާ އެއްފަހަރު ކުޅުމަށްފަހު އެންމެ ގިނަ ޕޮއިންޓް ހޯދާ ދެ ޓީމު ފައިނަލަށް ދާ ގޮތަށެވެ.\nއެފްއޭއެމްއިން 2011 ވަނަ އަހަރު ބާއްވަން ފެށި އެ މުބާރާތް މެދުނުކެނޑި 2014 ވަނަ އަހަރުގެ ނިޔަލަށް ވަނީ ކުރިއަށް ގެންގޮސްފައެވެ. އެއަށްފަހު މުބާރާތް ދެން ބާއްވާފައިވަނީ މިދިޔަ އަހަރެވެ. މިދިޔަ އަހަރު މުބާރާތުގެ ފައިނަލުގައި ޓީސީ ބަލިކޮށް، ޗެމްޕިއަންކަން ހޯދީ އީގަލްސްއެވެ.\nޓީސީ ދޫކޮށް ފޭދު އިއްބެ މާޒިޔާއަށް ސޮއިކޮށްފި\nބެންޖޯ ވެސް މާޒިޔާއަށް\nޑުންގާ ކޮންޓްރެކްޓް މާޒިޔާ އިން އައު ކޮށްފި


ބަނދަރުމަތީގައި ހަދާފައިވާ ބުރުތަކުގައި މުށިޖެހުމާއިގުޅޭ - R. Fainu Council\nބަނދަރުމަތީގައި ހަދާފައިވާ ބުރުތަކުގައި މުށިޖެހުމާއިގުޅޭ\nފައިނު ކައުންސިލް އިދާރާ 10:40 PM ނިންމުން\nރަށުގައި މިމަސައްކަތްކޮށްދިނުމަށްތިބި ފަރާތްތަކާއި މަޝްވަރާކުރުމަށްފަހު މިހާރު ހުށަހެޅިފައިވާ އަގުތަކަށްވުރެ ބޮޑުނުވާނަމަ ރަށު މީހުންލައްވާކުރުވުމަށާއި މިހާރުލިބިފައިވާ އަގުތަކަށްވުރެ ރަށު މީހުންކޮށްދޭ އަގު ބޮޑުވާނަމަ މިހާރު އަގުހުށަހަޅުއްވާފައިވާ ފަރާތްތަކުގެތެރެއިން އެންމެކުޑައަގެއްހުށަހަޅާފަރާތާއި ޙަވާލުކޮށްގެން ބުރުތަކުގައި މުށިޖެހުމުގެ މަސައްކަތްކޮށް ނިންމުން.\nމިގޮތަށް ނިންމާފައިވަނީ 16 ނޮވެމްބަރ 2016 ވަނަ ދުވަހުގެ މެންދުރުކުރި 10:00ގައި ފައިނު ކައުންސިލްގެ އިދާރާގެ ޖަލްސާކުރާ މާލަމުގައި ބޭއްވި މިކައުންސިލްގެ2ވަނަ ދަޢުރުގެ 111 ވަނަ އާއްމު ޖަލްސާއިންނެވެ.\nބަނދަރުމަތީގައި ހަދާފައިވާ ބުރުތަކުގައި މުށިޖެހުމާއިގުޅޭ Reviewed by ފައިނު ކައުންސިލް އިދާރާ on 10:40 PM Rating: 5


Farish Hunnevee Saabithu Kamaa Eku - Maumoon - Vaguthu\nރައްޔިތުންގެ މަޖިލީހުގެ ދިއްގަރު ދާއިރާގެ މެމްބަރު އަހުމަދު ފާރިސް މައުމޫން ހުންނެވީ ސަރުކާރާއެކު ސާބިތު ކަމާއެކުގައި ކަމަށް އެމަނިކުފާނުގެ ބައްޕާފުޅު، ކުރީގެ ރައީސް މައުމޫން އަބްދުލް ގައްޔޫމް ވިދާޅުވެއްޖެއެވެ.\nމައުމޫން މިހެން ވިދާޅުވެފައި ވަނީ "އަވަސް" އޮންލައިން "ފާރީސް ގެއްލިއްޖެ، ކޯލިޝަން ކަރުތާފެނަށް" މި ހެޑްލައިންގެ ދަށުން ލިޔެފައިވާ އާޓިކަލްއަށް ކުރެއްވި ރީޓްވީޓެއްގައެވެ.\nމައުމޫން އެހެން ވިދާޅުވެފައިވާ އިރު، ފާރިޝް ސަރުކާރުގެ ކަންކަމުން ނުފެންނަ ކަމަށް އެތައް ބަޔަކު ދަނީ ބުނަމުންނެވެ. އަދި ކޯލިޝަން ތެރޭގައި މައްސަލަތަކެއް ފެތުރިފައިވާ ދަނޑިވަޅެއްގައި އެކަމަށް ރިއާޔަތްކޮށް ފާރިޝް އެއްވެސް އެއްޗެއް ވިދާޅުވެފައެއް ނުވެއެވެ.\nމަޖިލީސް އިންތިހާބުގައި ވާދަކުރާ ގޮނޑިތައް ޕާޓީތަކަށް ބެހުމަށް ބޭއްވުނު މަޝްވަރާތަކުން އެކަމަށް ގޮތެއް ނުނިންމި އޮތް އިރު، ޖޭޕީގެ ލީޑަރު ގާސިމް އިބްރާހީމާއި، އެމްޑީޕީގެ ރައީސް، މުހައްމަދު ނަޝީދު މިހާރު އުޅެނީ ކޯޅުމެއްގެ ތެރޭގައެވެ. ގާސިމް ވިދާޅުވެފައި ވަނީ ކުރީގެ ރައީސް ޔާމީނާއެކު މަސައްކަތް ކުރަންވެސް އޭނާ ތައްޔާރަށް ހުރި ކަމަށެވެ.\nރައްޔިތުންގެ މަޖިލީހުގެ މެމްބަރުންގެ ތެރެއިން ޖުޑީޝަލް ސާވިސް ކޮމިޝަން (ޖޭއެސްސީ) އަށް އައްޔަން ކުރައްވާފައިވާ މެމްބަރުގެ ގޮތުގައި މިހާރު ހުންނެވި ފާރިސް، ސަރުކާރު ހިންގާ ކޯލިޝަންގެ އެއްވެސް މައްސަލައަކަށް އެއްޗެއް ބުނެފައެއް ނުވެއެވެ.\nޖެނުއަރީ 21, 2019 19:34\nފާރިޝްގެ ދުވަސް ދިޔައީ. މައުމޫނުގެ ހުވަފެންވާނީ ބިލާހަކަށް. ލޮލް\nއެހެރީ އަނގަފިއްތައިގެން އަނގައިން ނުބުނާކަންނު ފޮޓޯގަވެސް. މިހާރު ހީވަނީ ގޮތް ހުސްވެފަހުރީހެން\nޖެނުއަރީ 21, 2019 19:51\nތިވާނީ ކަހައިލައިގެން ބަނޑުވަތަށް ވެއްޓުނީކަމަށް! އެހެންވެ މީހަކު އެއްޗެކޭ ނުބުންޏަސް ކާފަ އެ ވާހަކަ އެ ދައްކަނީ!\nޖެނުއަރީ 21, 2019 20:16\nއަހަރުންވެސްމިތިބީ ސާބިތުވެ. ކެޔޮކޭވަރު މަދީދޯ!؟. ތިރީސް އަހަރުންވެސް ނުފުދުނުއުތަ؟.\nޖެނުއަރީ 21, 2019 20:35\nއަޅެފަހެ އަޖައިބެއްނުވާނެތަ. މިހާރު މި ބަކަމޫނު ސްޕޯކްސް ޕާސަން އަކަށް ވީ އުތަ\nޖެނުއަރީ 21, 2019 20:36\nފާރިޝް ހުންނެވީ ސާބިތުކަމާއި އެކު ހަދާނެގޮތް ހުސްވެފަ. ގުޅެންވީ އެމް.ޑީ.ޕީ ތޯ ޖޭ.ޕީ އާތޯ؟ އެމް.ޑީ.ޕީގެ ނަޝީދު ފެކްޝަންތޯ އިބޫ ފެކްޝަންތޯ؟ ޖޭ.ޕީ އާއި ގުޅޭ ތަނާ ޖޭ.ޕީ ޔާމިން އާއި ގުޅިއްޖެއްޔާ ދެންހަދާނީ ކިހިނެއްތޯ؟\nޖެނުއަރީ 21, 2019 20:54\nދުނިޔޭގެ ލަދަށްޓަކައިވެސް ހުންނަންޖެހޭނެތާދޯ؟ ދެބަހެއްވެލިޔަސް ނިމުނީތާ ދޯ؟


Zameel ah dhauvaa kodhinumah edhunee Imthiyaaz committee ah nenyngi! | Mihaaru\nޒަމީލްގެ މައްސަލަ ޕީޖީ އަށް ފޮނުވީ އިމްތިޔާޒު ކޮމިޓީއަށް ނޭނގި!\nޑިފެންސް މިނިސްޓްރީގެ ޑެޕިއުޓީ މިނިސްޓަރު ޒަމީލް.\n05 ޖޫން 2021 - 22:36\nޑިފެންސް މިނިސްޓްރީގެ ޑެޕިއުޓީ މިނިސްޓަރު ހަސަން ޒަމީލްގެ މައްޗަށް ދައުވާ ކުރަން ފޮނުވުމާ މެދު ގޮތެއް ނިންމޭނީ އިމްތިޔާޒު ކޮމިޓީ އަށް ކަމަށް ވިދާޅުވެ، އެ ކޮމިޓީގެ މެމްބަރަކު މިރޭ ކަންބޮޑުވުން ފާޅުކުރައްވައިފި އެވެ.\nކުރީގެ ރައީސް އަދި ރައްޔިތުންގެ މަޖިލީހުގެ ރައީސް މުހައްމަދު ނަޝީދު އަވަހާރަކޮށްލަން ދިން ޓެރަރިސްޓު ހަމަލައާ ގުޅިގެން ސަލާމަތީ ހިދުމަތްތަކާ ބެހޭ ކޮމިޓީން (241 ކޮމިޓީ) އިން ކުރިއަށް ގެންދާ އިންކުއަރީ އަށް ވަކިވަކި ސިފައިން މަޖިލީހަށް ހާޒިރު ކުރުމަށް މަޖިލީހުން ނިންމާފައި ވަނިކޮށް، އެކަމަށް އިންކާރު ކުރުމުން މަޖިލީހުގެ އިމްތިޔާޒަށް އަރައިގަތް ކަމަށް ބުނެ ޒަމީލްގެ މައްޗަށް ދައުވާ ކޮށްދިނުމަށް އެދި ޕީޖީ އޮފީހަށް ވަނީ ފޮނުވައިފަ އެވެ.\nއެނގިފައިވާ ގޮތުގައި، ޒަމީލްގެ މައްޗަށް ދައުވާ ކޮށްދިނުމަށް އެދި ޕީޖީ އޮފީހަށް މައްސަލަ ފޮނުވަން އެންގެވީ ސީދާ ނަޝީދެވެ.\nއެ މައްސަލަ ޕީޖީ އަށް ފޮނުވީ މަޖިލީހުގެ އިމްތިޔާޒު ކޮމިޓީގެ އެއްވެސް މެންބަރަކަށް އެންގުމަކާ ނުލަ އެވެ. އަދި އެ މައްސަލަ އެ ކޮމިޓީ އަށް ނުވެސް ފޮނުވަ އެވެ.\nނަމަވެސް މަޖިލީހުގެ ގަވައިދުގެ 110 ވަނަ މާއްދާގައި ބަޔާންކޮށްފައިވާ ގޮތުން، މަޖިލީހުގެ ބާރުތަކާއި އިމްތިޔާޒުތަކަށް އުނިކަން އަންނާނެ އެއްވެސް ކަމެއް ހިނގާފައިވޭތޯ ބެލުމަކީ އިމްތިޔާޒާއި ސުލޫކު ކޮމިޓީގެ މަސްއޫލިއްޔަތެކެވެ.\nVakivaki sifain haaziru kuran inkaaru kurumun fiyavalhu alhaidheyn PG ah fonuvaifi\nއެ މައްސަލާގައި ކަންބޮޑުވުން ފާޅުކުރައްވައި، "މިހާރު" އާ ވާހަކަ ދެއްކެވި އެ ކޮމިޓީގެ މެމްބަރަކު ވިދާޅުވީ، ވަކިވަކި ސިފައިން މަޖިލީހަށް ހާޒިރުކުރުމާ އެމްއެންޑީއެފުން ދެކޮޅު ހަދައި، ފޮނުވި ސިޓީގައި ޑެޕިއުޓީ މިނިސްޓަރު ޒަމީލް ސޮއިކުރެއްވުމަކީ މަޖިލީހުގެ އިމްތިޔާޒާ ގުޅޭ މައްސަލައަކަށް ވާތީ، އެކަން އެ ކޮމިޓީ އަށް ފޮނުވާނެ ކަމަށް ބެއްލެވި ކަމަށެވެ. ނަމަވެސް ރައްޔިތުން މަޖިލީހުގެ ރައީސްގެ މަސްލަހަތު ހިމެނޭ މައްސަލައެއްގައި އެ މަނިކުފާނުގެ އަމިއްލަ އިސްނެންގެވުމުގެ މަތިން، އިމްތިޔާޒާ ބެހޭ ކޮމިޓީ އަށް ވެސް އެންގުމެއް ނެތި އެފަދަ ނިންމުމެއް ނިންމެވުމަކީ އިޖުރާއަތްތަކާ ހިލާފު ކަމެއް ކަމަށް އޭނާ ވިދާޅުވި އެވެ.\n"އިމްޔާޒަށް އަރައިގެން އުޅޭ މައްސަލައެއްގައި އިމްތިޔާޒް ކޮމިޓީން ގޮތެއް ނިންމަން ޖެހޭނީ. އެ ކޮމިޓީ އަށް އެއްވެސް ވަރަކަށް ނޭނގި އެ ކޮމިޓީ އާ ވާހަކަ ނުދައްކައި، މަޖިލީހުގެ ރައީސް ފޮނުވީމާ މިތިބީ ވަރަށް ހައިރާން ވެފައި،" އިމްތިޔާޒް ކޮމިޓީގެ މެންބަރަކު ވިދާޅުވި އެވެ.\n"އަޅުގަނޑު ވެސް އުންމީދު ކޮށްގެން ހުރީ އެމައްސަލަ އިމްތިޔާޒާ ބެހޭ ކޮމިޓީ އަށް ފޮނުވާނެ ކަމަށް."\nރައްޔިތުންގެ މަޖިލީހުގެ އިމްތިޔާޒުގެ މައްސަލައެއްގައި، އެ މަޖިލީހުގެ ތަޅުމުން ވެސް ގޮތެއް ނުނިންމައި މަޖިލީހުގެ ރައީސްގެ އިސްނެންގެވުމަކަށް ޕީޖީ އޮފީހަށް ފޮނުވުމަކީ މަޖިލީހުގެ ގަވައިދުތަކާއި އިޖުރާއަތުތަކާ ހިލާފު ކަމެއް ކަމަށް ނަން ހާމަކުރަން ނޭދޭ ބައެއް މެމްބަރުން ވިދާޅުވެ އެވެ. ހާއްސަކޮށް، އެއީ މަޖިލީހުގެ ރައީސްގެ މަސްލަހަތު ހިމެނޭ މައްސަލައެއް ކަމަށް ވާއިރު، ގާނޫނުއަސާސީގައިވާ ގޮތާ ހިލާފަށް އަމަލު ކުރައްވާފައިވާ ކަމަށް ބައެއް ބޭފުޅުން ތުހުމަތު ކުރައްވަ އެވެ.\nއެކަމަކު، މި މައްސަލައިގައި އިމްތިޔާޒު ކޮމިޓީން ރަސްމީކޮށް އަދި ވާހަކައެއް ނުދައްކަ އެވެ.\nމަޖިލީހުގެ އިމްތިޔާޒަށް އަރައިގަތް މައްސަލައެއް އެންމެ ފަހުން ފެންމަތިވީ ކުރީގެ ކޮމިއުނިކޭޝަން މިނިސްޓަރު މުހައްމަދު މަލީހް ޖަމާލުގެ ފަރާތުންނެވެ. އިމްތިޔާޒާ ބެހޭ ކޮމިޓީން އެ މައްސަލަ ވެސް އޭރު ބަލައި، ނިންމާފައި ވަނީ މަލީހު ދެއްކެވީ "އަސްލެއް ނެތް ވާހަކައެއްކަން އެނގޭތީ" އޭނާގެ މައްސަލަ އިތުރަށް ނުބަލައި ފައިލް ކުރުމަށެވެ\nMaleehah fiyavalhu alhan committee akun nunimma\nނަޝީދު އަވަހާރަ ކޮށްލުމަށް ބޮމުގެ ހަމަލާ ދިން މައްސަލާގައި މަޖިލީހުގެ ސަލާމަތީ ހިދުމަތްތަކާ ބެހޭ ކޮމެޓީން ހިންގާ ތަހުގީގަށް ވަކިވަކި ސިފައިން ޖަވާބުދާރީ ނުވާން ނިންމާފައިވާ މައްސަލާގައި ނަޝީދު ވެސް ވަނީ އެކަމާ ދެކޮޅަށް ވާހަކަފުޅު ދައްކަވައިފަ އެވެ.\nރައްޔިތުންގެ މަޖިލިސް ޕްރޮސެކިއުޓާ ޖެނެރަލް ޑިފެންސް މިނިސްޓްރީ ނަޝީދަށް ދިން ޓެރަރިސްޓް ހަމަލާ ޕީޖީ އޮފީސް މަޖިލިސް 241 ކޮމެޓީ\n34 ކޮމެންޓް, 17 ރިއެކްޝަންސް\nމަޖްލީސް އުވާލަން ފެނޭ. މެމްބަރުން ރިޝްވަތު ބެހިކަން ކަމުގެ ތުހުމަތު ކުރާ މީހުން ވެސް ބައިވަރު.\nމަޖްލީސް އުވާލާ!!!!! އެއީ ރައީސް އަށް ގާނޫނު އަސާސީން ލިބިފައިވާ ބަަރެއް!\nމަޖުލީސް އުވާލުމުގެ ބާރެއް ގާނޫނު އަސާސީން އެއްވެސް ފަރާތަކަށް އެއްވެސް ހަމަޔަކުން އެއްވެސް ހާލަތެއްގައި ދީފައެއް ނުވޭ.\nހިސާބުން ދެން ރައީސުލް ޖުމްހޫރިއްޔާ ކިޔާމީހާ ޖެހޭނެ އެތަން ހަމައަކަށް.އަޅުވަން. ގާނޫނު އަސާސީގަ އޮންމާނެ ބާބެއް. ކުއްލި ނުރައްކަލުގެ ހާލަތު. ރަައީސްގެ ލީގަލް އެޑްވައިޒަރު މަރުވީތަ. މިގައުމު މިޖްލީސްގެ ބައެއް މެންބަރުން މިހާރު އެހިންގަނީ އަމިއްލަ އެޖެންޑާ!!!! މިއީ ކޮރަޕްޝަން. އެނޓިކޮރަޕްޝަން ގަނޫނުގައި، ކޮރަޕްޝަން ޑިފައިން ކޮށްދީފަ އިންނާނީ، މަގާމުގެ ހައިސިއްޔަތު ލިބިފައިވާ ބަރެއްގެ އިތުރަާް ބާރު ބޭނުންކޮށް ނާޖާއިޒް ފައިދާ ހޯދައިދިނުން.ް\nމިހާރު މި މަޖްލިހުގެ ކަންކަން މި ދަނީ އަތްނުފޯރާ ފަށަށް އަރައިގެންހެން ހީވަނީ! މި ދާ ރޭޓުން ދަންޏާ 2023 ޖެހޭނީ ޔެމްޑީޕީ ހަނދާން ނައްތާލަން! ކޮންމެ ފަހަރަކު ހަމަ އަމިއްލަ ބައިކޮޅަށް ބޯޅަ ޖަހައިގެން ބަލިވަނީ! ރައްޔިތުން މިހާރު ތިޔަ ޔެމްޑީޕީ ދެކެ ފޫހިވާން ފަށައިފި! އިމްތިޔާޒު ފަހުމީ އަކާ އިމްތިޔާޒެއް!\nމީނާ އިކީ މާރިޔާ ދީދީ އާއިލާ އަށް ނިސްބަޔްވާމީހެއް،\nއެކަމުވެސް މާރިޔާ ހުރީ ހަނު.\nގާނޫނަކީ މަޖްލިސް މެންބަރުން ބޭނުން ގޮތަކަށް ކުޅެވޭނެ އެއްޗެެއްނޫން. ރޫލް އޮފް ލޯ ހުތިހާ މުއައްސަސާއަކާ އެންމެންގެ މައްޗަށް ހިނގާނީ އެއްގޮތަކަށް.\nދެން މީގެ ފަހުން ސަރުކާރުގެ މުޢައްޞަސާތަކުން ސިޓީ ފޮނުވަން ވާނީ ސޮއި ނުކޮށް އެއޮފީހުގެ ސްޓޭމްޕް ޖެހުމަށްފަހު ކަމުގައި އަންގާ އިޢުލާން ކުރީމެވެ.\nނޭފަތު ކުރިޔާ ހަމަޔަށް ވިސްނޭ މީހެއްވީމާ ކަންކަން ކުރަން ހުންނަ އުސޫލުތަކަށް ތަބާވާން ދަތިވާނެ. އޭރަކު ހިތަށްއެރި ކަމެއް ކޮށްލަން ބޭނުންވާނީ. ފަހުން ވާނެގޮތެއް ބަލާކަށް ބޭނުމެއް ނުވާނެ، ރޮނގާލިގަނޑު އަތްޖަހާތަން ފެންނަހާ ހިނދަކު.\nޕީޕަލްސް މަޖިލިސް އޮފް އެމްޑީޕީ\nވެރިކަމަށް ނާންނައިރުވެސް، ވެރިކަމަށް އާދެވުނީމަވެސް މުޅި ދިވެހި ރާއްޖެ ގަޑުބަޑު ކުރުމުގަ. މިނޫންކަމެއް ކުރަން ނޭންގެޏާ ކިހިނެއް ޤއުމު ތަރައްޤީ ކުރާނީ!!!!!\nމީހަކު ކުށެއް ކުރީމަ ފިޔަވަޅު އަޅަން އުޅުމަކީ އަދި ގަނޑުބަޑު ހެދުން ކަމުގައި ވޭތަ؟


ދިވެހިންގެ އުފެއްދުންތެރިކަން ދައްކާލީ އެމްއެންޑީއެފް އިން ހެދި ވެންޓިލޭޓަރ އަކުން – Dhen.mv\nދިވެހިންގެ އުފެއްދުންތެރިކަން ދައްކާލީ އެމްއެންޑީއެފް އިން ހެދި ވެންޓިލޭޓަރ އަކުން\nMay 4, 2020 - 9:09 pm\nނޭޝަނަލް އެމަޖެންސީ ސެންޓަރަށް ބޭނުންވާ އެމަޖެންސީ ވެންޓިލޭޓަރެއްް އެމް.އެން.ޑީ.އެފް އިން އުފައްދައި ދިވެހިންގެ އުފެއްދުންތެރިކަން ދައްކާލައިފިއެވެ. މި ވެންޓިލޭޓަރ އުފައްދާފައިވަނީ އެމް.އެން.ޑީ.އެފް ސަރވިސް ކޯޕްސް ގެ ސިގްނަލްސް އެވެ.\nމި ވެންޓިލޭޓަރު ދައްކާލާފައިވަނީ މިއަދު ބަންޑާރަ ކޮށީގައި ބޭއްވި ރަސްމިއްޔާތެއްގައެވެ. މި ރަސްމިއްޔާތުގައި މިނިސްޓަރ އޮފް ޑިފެންސް އަލްއުސްތާޒާ މާރިޔާ އަޙްމަދު ދީދީ އާއި ޗީފް އޮފް ޑިފެންސް ފޯސް މޭޖަރ ޖެނަރަލް އަބްދުﷲ ޝަމާލް އަދި ވައިސްޗީފް އޮފް ޑިފެންސް ފޯސް ބްރިގޭޑިއަރ ޖެނަރަލް އަބްދުއްރަހީމް އަބްދުއްލަތީފް ބައިވެރިވެ ވަޑައިގެންނެވިއެވެ.\nހަލާކުވެފައިވާ ބައެއް އިލެކްޓްރޯނިކް އިކުއިޕްމަންޓްސްގެ ބައިތައް ބޭނުންކޮށްގެން ހަދާފައިވާ މި ވެންޓިލޭޓާރުގެ އުފެއްދުމުގެ މަސައްކަތް ސިގްނަލްސް އިން ފަށާފައިވަނީ 18 އޭޕްރީލް 2020 ވަނަ ދުވަހުއެވެ. އަދި މި މަސައްކަތް ވަނީ 14 ދުވަހުގެ ތެރޭގައި ވަނީ ނިންމާލާފައެވެ.\nމި އެމަޖެންސީ ވެންޓިލޭޓަރަކީ ޕްރޮޓޯޓައިޕް އަކަށް ވުމުން މިފަދަ މެޑިކަލް ޑިވައިސްތައް ބޭނުން ކުރުމުގެ ކުރިން ހަމަޖެހިފައިވާ އުސޫލުން ޓެސްޓްތަކާއި ޓްރައަލްސްތައް ކުރިއަށްގެންދާ ގޮތަށް ވަނީ ހަމަޖެހިފައިވާ ކަމަށް ވެސް އެމްއެންޑީއެފް އިން ހާމަކުރެއެވެ.\nމިނިސްޓަރ އޮފް ޑިފެންސް އަލްއުސްތާޒާ މާރިޔާ އަޙްމަދު ދީދީ ވަނީ މި ވެންޓިލޭޓަރ މީސްމީޑިއާގައި ހިއްސާކުރައްވާ އެކަމުގައި ބައިވެރިވި ސިފައިންނަށް ވަރަށް ބޮޑަށް ތައުރީފް ވެސް ކުރައްވާފައެވެ.


ހޮންގކޮންގ އެއަރލައިންސް ހުއްޓާލަންޖެހިދާނެކަމުގެ ބިރުބޮޑުވެއްޖެ ހޮންގކޮންގ އެއަރލައިންސް ހުއްޓާލަންޖެހިދާނެކަމުގެ ބިރުބޮޑުވެއްޖެ\nހޮންގކޮންގ އެއަރލައިންސް ހުއްޓާލަންޖެހިދާނެކަމުގެ ބިރުބޮޑުވެއްޖެ\nހޮންގކޮންގ އެއަރލައިންސްއަށް މާލީ ގެއްލުންތައް ކުރިމަތިވެ، އެއަރލައިނަށް ދީފައިވާ ލައިސަންސް ބާތިލުކުރުމުގެ ބިރު ބޮޑުވެއްޖެއެވެ.\nހޮންގކޮންގެ ދެވަނައަށް އެންމެ ބޮޑު އެއަރލައިން ސަސްޕެންޑުކުރުން ނުވަތަ ދީފައިވާ ލައިސަންސް ބާތިލުކުރުމުގެ ބިރު ބޮޑުވެފައި މިވަނީ، އެ އެއަރލައިންގެ މާލީ ޙަލަތު ގޯސްވެ، އެކަމާ ގުޅިގެން ފިޔަވަޅު އަޅަން ޖެހިދާނެކަމަށް ހޮންގކޮންގެ ކަމާބެހޭ އިދާރާތަކުން އިންޒާރުދީފައިވަނިކޮށެވެ.\nހޮންގކޮންގެ ޓްރާންސްޕޯޓް އެންޑް ހައުސިންގ ބޯޑުން ބުނީ މިދިޔަ ހަފްތާގައި ހޮންގކޮންގ އެއަރލައިންގެ އިސް ބޭފުޅުންނާ ބައްދަލުކޮށް އެބޭފުޅުންގެ ކަންބޮޑުވުންތައް ޚިއްސާކޮށްފައިވާކަމަށެވެ. އަދި އެއަރލައިންގެ ޚިދުމަތްތައް ކުރިއަށްގެންދިއުމުގެ މާލީ ޤާބިލްކަން ހުރިކަން ސާބިތުކޮށްދިނުމަށް މިމަހުގެ7ވަނަ ދުވަހާ ހަމައަށް ހޮންގކޮންގ އެއަރލައިނަށް މުހުލަތެއް ދީފައިވާކަމަށް ހޮންގކޮންގެ ޓްރާންސްޕޯޓް އެންޑް ހައުސިންގ ބޯޑުން ބުނެއެވެ. އަދި މިމަހުގެ7ވަނަ ދުވަހުގެ ނިޔަލަށް އެއަރލައިނަށް އެކަން ސާބިތުކޮށް ނުދެވިއްޖެނަމަ، ހޮންގކޮންގ އެއަރލައިންސްއަށް ދީފައިވާ ލައިސަންސް ސަސްޕެންޑްކުރަން ނުވަތަ ބާތިލުކުރުމާމެދު ގޮތެއް ނިންމާނެކަމަށްވެސް ހޮންގކޮންގެ ކަމާބެހޭ އިދާރާތަކުން ބުނެއެވެ.\nމައްސަލަތައް ބޮޑުވެފައިވާއިރު، ހޮންގކޮންގ އެއަރލައިނުން މިހާތަނަށް މިކަމާ ގުޅޭގޮތުން އެއްވެސް އެއްޗެއް ބުނެފައެއް ނުވެއެވެ.\nހޮންގކޮންގ އެއަރލައިނަކީ ޕަބްލިކް ކުންފުންޏަކަށް ނުވުމުން އެކުންފުނީގެ މާލީ ހިސާބުތައް އާއްމުކުރާކަށް ނުޖެހެއެވެ. އެހެންކަމުން އެކުންފުނީގެ މާލީ ހާލަތު ކަމާބެހޭ ފަރާތްތަކަށް ޔަޤީންކަމާއެކު ބުނާކަށް ނޭނގެއެވެ. ނަމަވެސް މިދިޔަ އޭޕްރީލްމަހު އެކުންފުނީގެ ހިއްސާދާރުންނާއެކު ބޭއްވި ބައްދަލުވުމެއްގައި ކުންފުންޏަށް މާލީގޮތުން ވަރަށް ބޮޑު ދަތިތަކެއް ކުރިމަތިވެފައިވާކަމަށް އެކުންފުނިން ހާމަކޮށްފައިވެއެވެ. އަދި ކުންފުންޏަށް އިތުރު 255 މިލިއަން ޑޮލަރު ބޭނުންވާކަމަށްވެސް އެއަރލައިނުން ބުނެއެވެ.\nމާލީ މައްސަލަތަކާ ގުޅިގެން ހޮންގކޮންގެ ދެވަނައަށް އެންމެ ބޮޑު އެއަރލައިން ހުއްޓާލުމުގެ ބިރު ހީވެފައިވާއިރު، އެހެން ބައެއް ޤައުމުތަކުގެ އެއަރލައިންތަކަށްވެސް މިއަހަރު މާލީ ގެއްލުންތައް ކުރިމަތިވެ، ހުއްޓާލަންޖެހިފައިވެއެވެ. އޭގެ ތެރޭގައި އިންޑިއާގެ ޖެޓް އެއަރވޭސްއާއި، އިނގިރޭސިވިލާތުގެ ތޯމަސް ކުކް އަދި އައިސްލެންޑުގެ "ވައު" ހިމެނެއެވެ.\nހޮންގކޮންގައި ހިނގާ ސިޔާސީ ހަމަނުޖެހުންތައް ބޮޑުވެ، ވިޔަފާރިތަކަށް ގެއްލުންތައް ކުރިމަތިވިޔަސް، އޭގެ ކުރިންވެސް ހޮންގކޮންގ އެއަރލައިނަށް ދިޔައީ ގެއްލުންވަމުންކަމަށް ޚަބަރުތައް ބުނެއެވެ. އެއާއެކު ކުންފުނީގެ މުވައްޒަފުންނަށް މުސާރަ ދިނުމަށް ދަތިތަކެއް ކުރިމަތިވެ، ބައެއް މަންޒިލްތަކަށް ކުރަމުންދިޔަ ދަތުރުތައްވެސް ހޮންގކޮންގ އެއަރލައިނުން ވަނީ ހުއްޓާލާފައެވެ.


ޑެލްޓާ ވޭރިއަންޓާއެކު އެމެރިކާގެ ވާޒީފާގެ ބާޒާރު މަޑުޖެހިފައި ޑެލްޓާ ވޭރިއަންޓާއެކު އެމެރިކާގެ ވާޒީފާގެ ބާޒާރު މަޑުޖެހިފައި\nޑެލްޓާ ވޭރިއަންޓާއެކު އެމެރިކާގެ ވާޒީފާގެ ބާޒާރު މަޑުޖެހިފައި\nމިދިޔަ ސެޕްޓެމްބަރުމަހު އެމެރިކާގެ ވާޒީފާގެ ބާޒާރަށް އިތުރު 194000 ވަޒީފާ އިތުރުވެފައިވާ ކަމަށް، ޔޫއެސް ބިއުރޯ އޮފް ލޭބަރ ސްޓޭޓިސްޓިކް، ބީއެލްއެސްއިން ބުނެފިއެވެ.\nއެމެރިކާގައި ވަޒީފާތަށް އިތުރުވާ އަދަދުވަނީ ކޯވިޑްގެ ޑެލްޓާ ވޭރިއަންޓާއި ހެދި ދަށަށް ގޮސްފައެވެ. އެހެން ނަމަވެސް ސެޕްޓަމްބަރުމަހު އިތުރުވި ވަޒީފާތަކާއެކު އެމެރިކާގައި ވަޒީފާ ނެތް މީހުންގެ ނިސްބަތް ވަނީ 4.5 އިންސައްތައަށް ދަށްވެފައެވެ. އޮގަސްޓުމަހު ވަޒީފާ ނެތް މީހުންގެ ނިސްބަތް ހުރީ 5.2 އިންސައްތައިގައެވެ.\nވަޒީފާތައް އިތުރުވެފައިވާ ދާއިރާތަކަށް ބަލާއިރު، ޙިދުމަތް ދިނުމުގެ ދާއިރާތަކާއި، މުދާ ވިއްކާ ތަންތަނުން ހުޅުވާލި ވަޒީފާގެ ފުރުސަތުތަކާއި ދަތުރުފަތުރުގެ ދާއިރާއިން ސެޕްޓެމްބަރުމަހު ވަނީ ވަޒީފާގެ ފުރުސަތުތައް އިތުރުވެފައެވެ.\nވަޒީފާގެ ފުރުސަތުތައް އިތުރުވަމުން ދިޔަ ނަމަވެސް އެމެރިކާގައި އަދިވެސް ވަޒީފާ ނެތް މީހުންގެ އަދަދު 7.7 މިލިއަންގައި އުޅޭއިރު، މި އަދަދަކީ ޕެންޑަމިކްގެ ކުރިއާ އަޅާ ބަލާއިރު ވަރަށް ބޮޑަށް އިތުރު އަދަދެކެެވެ.\nއެމެރިކާގައި ކޯވިޑްގެ ޑެލްޓާ ވޭރިއަންޓު ފެތުރެމުންދިޔުމާއި ގުޅިގެން ވަޒީފާގެ މާހައުލަށް ވަނީ އޭގެ އަސަރުކޮށްފައެވެ. އިޤްތިސާދީ މާހިރުން މީގެކުރިން ލަފާކޮށްފައިވަނީ އެމެރިކާގެ ވަޒީފާގެ ބާޒާރަށް ސެޕްޓެމްބަރުމަހު ގާތްގަނޑަކަށް 500000 ވަޒީފާ އިތުރުވެގެންދާނެ ކަމަށެވެ.\nޑެލްޓާ ވޭރިއެންޓު ފެތުރެމުންދާތީ، ރެސްޓޯރެންޓުތަކަށް ކާން ދާ މީހުންގެ އަދަދު މަދުވެ، ދަތުރުފަތުރު ކުރުންވެސް ވަނީ މަޑުޖެހިފައެވެ. މިއާއެކު އިޤްތިސާދީ ހަރަކާތްތައް ވަނީ މަޑުޖެހިފައެވެ.


Indian Idol Host Aditya TV show thakaa dhurah dhanee\nއިންޑީއަން އައިޑަލް ހޯސްޓް އަދިތުޔާ ޓީވީ ޝޯތަކާ ވަކިވަނީ\nސޮނީ ޓީވީގެ އިންޑިއަން އައިޑަލް 12 މިހާރު ހޯސްޓް ކުރަމުންދާ ޓެލެވިޒަން ޕްރެޒެންޓާ އަދި ލަވަކިޔުންތެރިޔާ އަދިތުޔާ ނާރަޔަން ޓީވީ ޝޯތަކުގެ މަސައްކަތް ހުއްޓާލަން ނިންމާފައިވާ ކަމަށް ބުނެފި އެވެ. އޭނާ ބުނި ގޮތުގައި 2022ގެ ފަހުން އޭނާ ޓީވީ ޝޯތަކަކުން ނުފެންނާނެ އެވެ. އެއީ މިއުޒިކް ކެރިއަރަށް އިސްކަން ދިނުމުގެ ގޮތުން ކަމަށް ވެސް އަދިތުޔާ ބުންޏެވެ.\nއަދިތުޔާ ބުނަނީ މިއުޒިކާއި ލަވަ ކިއުމަކީ އޭނާ އެންމެ ލޯބިވާ ކަންތައް ކަމަށެވެ. އެހެންކަމުން އޭނާއާ މުޚާތަބުކޮށް ކާމިޔާބު ޓީވީ ޝަހްސިއްޔަތެކޭ ކިއުމަށް ވުރެ މިއުޒީޝަނަކަށް ވާން މަސައްކަތްކުރާ މީހެކޭ ކިޔުން މާ ހިތްހަމަޖެހޭ ކަމަށެވެ.\nއަދިތުޔާ ޓީވީ ކެރިއަރު ފެށީ އުމުރުން 18 އަހަރުގަ އެވެ. ފުރަތަމަ އޭނާ ހޯސްޓްކުރީ ޒީ ޓީވީގެ "ސާ ރޭ ގާ މާ ޕާ" އެވެ. އޭރު ހޯސްޓްކުރި ކޮންމެ އެޕިސޯޑަކަށް އޭނާއަށް ލިބުނީ 7500 ރުޕީސް އެވެ. މިހާރު ކޮންމެ އެޕިސޯޑަކަށް ބޮޑު އަގެއް އޭނާ ޗާޖްކުރެ އެވެ.\n"ޓީވީ ޝޯ ހޯސްޓްކުރަން ފެށިއިރު އަހަންނަށް ލިބެނީ އެޕިސޯޑަކަށް 7500 ރުޕީސް. މިހާރު ކްރޯޑުން އަހަންނަށް އެބަ ހުށަހަޅާ ޝޯތައް ހޯސްޓް ކޮށްދޭން. އެހެންވެ ނޫނެކޭ ބުނަން ވެސް އުނދަގޫ ކަމަކަށް ވަނީ. މި ހުރިހާ ދުވަހު މި މަސައްކަތްކޮށް ފައިސާ އެއްކުރީ އަހަރެންގެ އަމިއްލަ މިއުޒިކް ލޭބަލް އެއް ލޯންޗުކުރަން. އަހަރެންގެ އަމިއްލަ މިއުޒިކް ވީޑީއޯތައް އުފައްދައި އެ ވީޑިއޯތަކުގެ ލަވަތައް ކިޔައި ހަދަން. މިހާރު އެ ވަރަށް ފައިސާ އެއް ކުރެވުނީމަ ޓީވީ މަސައްކަތާ ދުރުވާން ބޭނުންވީ،" އަދިތުޔާ ބުންޏެވެ.\nއަދިތުޔާ ބުނި ގޮތުގައި ޓީވީގައި މަސައްކަތް ކޮށްގެން އޭނާ ގެއަކާއި ފާމް ހައުސް އަކާއި ކާރު ފަދަ ތަކެތި ވެސް ގަނެފި އެވެ. ދެން ބޭނުންވަނީ މިއުޒިކް ލޭބަލް އެކެވެ.\n"އަހަރެން ޓީވީ ހޯސްޓެއްގެ ގޮތުގައި އަބަދު ފެންނާތީ އަހަރެންނަކީ ލަވަކިޔުންތެރިއެއްކަން ގިނަ މީހުން ހަނދާން ނެތިއްޖެ. އެހެންވެ ދެން ބޭނުންވަނީ ލަވަކިޔުންތެރިއެއްގެ ގޮތުގައި މަސައްކަތް ކުރަން. ޓީވީގައި މަސައްކަތް ކުރަމުން އެކަމެއް ނުވޭ،" އަދިތުޔާ ބުންޏެވެ.


ކިޔަވާ ފޮތްތަކުގައި “ސާރޭ ޖަހާނސެ އައްޗާ” ގިނަވި ގޮތް ބަލަނީ\nދަރިވަރުން ކިޔަވާ ސްކޫލު ފޮތްތަކުގައި މައްސަލަ ހުރުމަކީ އެއްވެސް ވަރަކަށް ގަބޫލުކުރާ ކަމެއް ނޫން ކަމަށާއި އެހެންކަމުން އެކަމުގައި އިހުމާލުވި ފަރާތްތަކަށް ފިޔަވަޅު އަޅާނެ ކަމަށް އެޑިއުކޭޝަން މިނިސްޓަރު ޑރ. އައިޝަތު އަލީ ވިދާޅުވެއްޖެއެވެ.\nއެޑިއުކޭޝަން މިނިސްޓްރީން މިފަދައިން ބުނެފައި މިވަނީ ގްރޭޑް1 އަދި ގްރޭޑް 10 އާއި ގްރޭޑް 12ގެ ބައެއް ފޮތްތަކުގައި މައްސަލަތަކެއް ހުރިކަން ފެންމަތިވެފައި ވަނިކޮށެވެ. އަދި ގިނައިން މައްސަލަ ހުރީ ގުރިއާން މާއްދާގެ ފޮތްތަކުގައެވެ. އެކަމާއި ގުޅިގެން ސަރުކާރަށާއި އެޑިއުކޭޝަން މިނިސްޓްރީ އަށް އަންނަނީ ފާޑު ކިޔުންތައް ރައްދު ކުރަމުންނެވެ.\nއެޑިއުކޭޝަން މިނިސްޓްރީން މީގެކުރިން ބުނީ ގްރޭޑް1ގެ ގުރުއާން މާއްދާގެ ދަރިވަރުންގެ ފޮތް ޕްރިންޓް ކުރިއިރު، ދެ ސޫރަތެއްގެ އާޔަތްތައް އެކުވެފައިވާކަން އެ މިނިސްޓްރީއަށް ފާހަގަވި ހިސާބުން ފެށިގެން އެކަން ހައްލު ކުރުމަށް ނޭޝަނަލް އިންސްޓިޓިއުޓް އޮފް އެޑިއުކޭޝަނުން\n(އެންއައިއީ) އިން މަސައްކަތް ފަށާފައިވާ ކަމަށެވެ.\nއެކަމާއި ގުޅިގެން އިތުރަށް މައުލޫމާތު ދެއްވަމުން މިއަދު އެޑިއުކޭޝަން މިނިސްޓަރު އައިޝަތު އަލީ ވިދާޅުވީ މިހާތަނަށް ހަތަރު ފޮތެއްގައި މައްސަލަ ހުރިކަން ފާހަގަކުރެވިފައިވާ ކަމަށެވެ. އެގޮތުން އަވަސް ފިޔަވަޅުތަކެއް އެކަމުގައި އަޅާފައިވާ ކަމަށާއި ދަރިވަރުންގެ އަތުން ފޮތްތައް ނަގާފައިވާ ކަމަށް މިނިސްޓަރު ވިދާޅުވިއެވެ.\nއެފަދަ ކުށްތައް ތަކުރާރުވިޔަ ނުދިނުމަށް ގިނަގުނަ ފިޔަވަޅުތަކެއް އަޅާފައިވާ ކަމަށް މިނިސްޓަރު ވިދާޅުވިއެވެ. އެގޮތުން މިހާރަށްވުރެ ބޮޑަށް ފޮތްތަކުގައި ކުށް ހުރިތޯ ބަލާނެ ކަމަށް މިނިސްޓަރު ވިދާޅުވިއެވެ.\nއެކަމަނާ ވިދާޅުވީ ފޮތްތަކުގައި ކުށް ހުރުމަކީ ބަލައިގަނެވޭނެ އަދި ގަބޫލު ކުރެވޭނެ ކަމެއް ވެސް ނޫން ކަމަށެވެ. އެހެންކަމުން އެކަމުގައި އިހުމާލުވި ފަރާތްތައް ހޯދާ ފިޔަވަޅު އަޅާނެ ކަމަށް މިނިސްޓަރު ވިދާޅުވިއެވެ.


އދ. އަތޮޅު ހޮސްޕިޓަލްގެ ޖެނެރަލް ވޯރޑް މަރާމާތުކުރުން\nއދ. އަތޮޅު ހޮސްޕިޓަލްގެ ޖެނެރަލް ވޯރޑްގައި ކުރަންހުރި މަރާމާތުކޮށް، އެއަރކަންޑިޝަން ކޮށްދޭނެފަރާތެއް ހޯދުމަށް ކުރި (ނަމްބަރު: (IUL)ADAH-AH/INDIV/2019/4) އިޢުލާން، މަސައްކަތުގެ މަޢުލޫމާތައް ބަދަލުގެންނަންޖެހުމާއި ގުޅިގެން ބާޠިލްކޮށް އަލުން އިޢުލާނު ކުރަމެވެ.\nވީމާ މިކަމަށް ޝައުޤުވެރިވެ ވަޑައިގަންނަވާ ފަރާތްތަކުން 08 މެއި 2019 ވާ ބުދަދުވަހުގެ 11:00 އަށް އދ. އަތޮޅު ހޮސްޕިޓަލަށް ދުރުވެ މަޢުލޫމާތު ސާފުކުރެއްވުމަށްފަހު 15 މެއި 2019 ވާ ބުދަދުވަހުގެ 11:00 އަށް އދ. އަތޮޅު ހޮސްޕިޓަލަށް ދުރުވެ އަންދާސީ ހިސާބު ހުށަހެޅުއްވުން އެދެމެވެ.\nއަދި ދަންނަވަމެވެ. މަޢުލޫމާތު ސާފުކުރެއްވުމަށް ވަޑައިނުގަންނަވާ ފަރާތްތަކުގެ އަންދާސީ ހިސާބާއި މަޢުލޫމާތު ފުރިހަމަ ނުވާ އަންދާސީ ހިސާބު ބާތިލްކުރެވޭނެއެވެ.


މުހައްމަދު ޝަހުދީ އަންވަރު\nMr. Anwar was appointed as the Chairman of the Maldives International Arbitration Centre on 16 April 2019.\nHe is the Managing Partner of S&A Lawyers one of the leading commercial law practices in the Maldives. Mr. Anwar’s areas of expertise include tourism, banking and finance and he has worked extensively in advising foreign investors in the Maldives. He also hasabackground in legislative drafting and contributed to drafting all the major tax bills of Maldives.\nMr. Anwar is the first Maldivian to becomeaFellow of the Chartered Institute of Arbitrators.\nHe has recently been appointed asamember of the University Council of the Maldives National University.\nHe is alsoafellow of the Singapore Institute of Arbitrators,aMember of the International Bar Association and the Editor of the Maldives Law Review.\nHe holds Bachelor of Laws (Hons) from University of Bristol and completed his Masters of Law in Corporate and Financial Services from the National University of Singapore.\nChambers and Partners UK consistently ranks him asaleading top tier (band 1) lawyer in the Maldives. In 2014 Mr. Anwar was recognized asaleading lawyer in the Maldives by IFLR 1000 and Asia Law Profiles.\nއަލްއުސްތާޛް މުޙައްމަދު ޝަހުދީ އަންވަރު މޯލްޑިވްސް އިންޓަރނޭޝަނަލް އާބިޓްރޭޝަން ސެންޓަރުގެ ޗެއަރމަން ކަމަށް އައްޔަން ކުރައްވާފައިވާނީ 16 އޭޕްރީލް 2019 ގައެވެ. ޝަހުދީ އަކީ އެސް އެންޑް އޭ ލޯޔާސްގެ މެނޭޖިން ޕާރޓްނާރއެވެ. ޝަހުދީ ކުރައްވާ މަސައްކަތްތަކުގެ ދާއިރާތަކުގެ ތެރޭގައި ޓޫރިޒަމް، ބެންކިންގ އެންޑް ފައިނޭންސް، އަދި ފޮރިން އިންވެސްޓްމަންޓްގެ ދާއިރާ ހިމެނެއެވެ. މީގެ އިތުރުން ޝަހުދީ ކުރައްވާ މަސައްކަތުގެ ތެރޭގައި، ދިވެހިރާއްޖޭގެ ޤާނޫނުތައް އެކުލަވާލުމުގެ މަސައްކަތްވެސް ހިމެނެއެވެ.\nޝަހުދީ އަކީ ޗާރޓާރޑް އިންސްޓިޓިއުޓް އޮފް އާބިޓްރޭޓަރގެ ފެލޯއެކެވެ. އަދި ސިންގަޕޫރު އިންސްޓިޓިއުޓް އޮފް އާބިޓްރޭޓަރގެ ގެ ފެލޯ އެކެވެ. މީގެ އިތުރުން އިންޓަރނޭޝަނަލް ބަރ އެސޯސިއޭޝަންގެ މެންބަރެކެވެ. ޝަހުދީ މިހާރު ފުރުއްވާ މަޤާމުތަކުގެ ތެރޭގައި، ދިވެހިރާއްޖޭގެ ޔުނިވަރސިޓީގެ "ޔުނިވަރސިޓީ ކައުންސިލް"ގެ މެންބަރުކަމާއި މޯލްޑިވްސް ލޯ ރިވިއުގެ އެޑިޓަރކަން ހިމެނެއެވެ. މީގެ އިތުރުން، ޗެމްބަރސް އެންޑް ޕާޓްނާސްގެ ޓޮޕް ޓިއާ (ބޭންޑް 1) ލޯޔަރ އިން މޯލްޑިވްސްގެ ރެކޮގްނިޝަން ޝަހުދީ އަންވަރަށް އެކި އަހަރުމަތިން ލިބިފައިވެއެވެ.\nޝަހުދީ ވަނީ ނެޝަނަލް ޔުނިވަރސިޓީ އޮފް ސިންގަޕޫރުން މާސްޓަރސް އޮފް ލޯ އިން ކޯޕަރޭޓް އެންޑް ފައިނޭންޝިއަލް ސަރވިސެވް ޙާޞިލް ކުރައްވާފައިވެއެވެ. އަދި ބެޗަލަރ އޮފް ލޯސް (އޮނަރސް) ފުރިހަމަކުރަށްވާފައިވަނީ ޔުނިވަރސިޓީ އޮފް ބްރިސްޓަލް އިންނެވެ.


އިންތިޤާލީ އިންސާފުގެ އޮފީހަށް މައްސަލަތައް ހުށަހަޅަން 13 ވަނަ ދުވަހު ހުޅުވާލަނީ އިންތިޤާލީ އިންސާފުގެ އޮފީހަށް މައްސަލަތައް ހުށަހަޅަން 13 ވަނަ ދުވަހު ހުޅުވާލަނީ\nއިންތިޤާލީ އިންސާފުގެ އޮފީހަށް މައްސަލަތައް ހުށަހަޅަން 13 ވަނަ ދުވަހު ހުޅުވާލަނީ\nއިންތިޤާލީ އިންސާފުގެ އޮފީހުގެ މަސައްކަތްތަކާއި ގުޅޭގޮތުން މިއަދު ބޭއްވި ނޫސްވެރިންގެ ބައްދަލުވުން\nއިންތިޤާލީ އިންސާފުގެ އޮފީހަށް މައްސަލަތައް ހުށަހެޅުމަށްޓަކައި، މިމަހުގެ 13 ވަނަ ދުވަހު ހުޅުވާލާނެކަމަށް އެ އޮފީހުން ވިދާޅުވެއްޖެއެވެ.\nއިންތިޤާލީ އިންސާފުގެ އޮފީހުގެ މަސައްކަތްތަކާއި ގުޅޭގޮތުން މިއަދު ބޭއްވި ނޫސްވެރިންގެ ބައްދަލުވުމުގައި އިންތިޤާލީ އިންސާފު އޮފީހުގެ އޮމްބަޑްސްޕަރސަން އަލްއުސްތާޒާ ޖިހާދާ އަނީސް ވިދާޅުވީ 1953 ވަނަ އަހަރުން ފެށިގެން 2018 ވަނަ އަހަރުގެ ނިޔަލަށް ހިންގާފައިވާ އެކި މައްސަލަތަކަށް އިންސާފު ހޯދުމުގައި އެންމެ ބޮޑު އިސްކަމެއްދޭނީ ވާހަކަ ދައްކައިގެން މަޝްވަރާގެ އުސޫލުން ކަންކަން ކުރުމަށްކަމަށެވެ. އަދި ޤާނޫނުވެސް ބާރުއަޅަނީ އެގޮތަށް ކަމަށާއި، ވާހަކަ ދައްކައިގެން ހައްލު ނުކުރެވޭ ހާލަތެއްގައި ތަހުގީގްކޮށް ދައުވާކުރަންޖެހޭ ހާލަތަށް ދާންޖެހިއްޖެނަމަ އެމަސައްކަތްވެސް ކުރާނެކަމަށް ޖިހާދާ ވިދާޅުވިއެވެ.\n"އަޅުގަނޑުމެން އޮފީހުގެ އެންމެބޮޑު އަމާޒަކީވެސް އަދި ޤާނޫނުގެވެސް އެންމެ ބޮޑު މަޤްސަދަކީ މީހުންނަށް އަދަބުދީ މައްސަލަތަކުގައި ދައުވާ ކުރުން ނޫންކަމަށެވެ. ޤާނޫނުގައިވެސް އެންމެބޮޑަށް ބާރުއަޅަނީ މައްސަލަތަކުގައި ދެފަރާތް ހާޒިރުކޮށް، ހައްލުކުރުން. އެކަން ކުރުމަށް އަޅުގަނޑުމެން އެންމެ ބޮޑު އިސްކަމެއްދޭނީ." ޖިހާދާ ވިދާޅުވިއެވެ.\nއިންތިޤާލީ އިންސާފުގެ އޮފީހުގެ މަސައްކަތް ކުރިއަށް ގެންދިއުމަށާއި، މައްސަލަތައް ބެލުމަށްޓަކައި މިމަހުގެ 13 ވަނަ ދުވަހުން ފެށިގެން ހުޅުވާލުމަށް ވަނީ ހަމަޖެހިފައެވެ.\nއިންތިޤާލީ އިންސާފު އޮފީހުގެ އޮމްބަޑްސްޕަރސަން އަލްއުސްތާޒާ ޖިހާދާ އަނީސް\nޕްރެސް ކޮންފަރެންސްގައި ޗީފް އޮމްބަޑްސްޕަރސަން ޢަބްދުއްސަލާމް ޢާރިފް ވިދާޅުވީ ޤާނޫނު ވުޖޫދަށް އައީ ވަކި ވެރިކަމެއްގެ ކަންކަން ބަލާކަށް ނޫންކަމަށެވެ. އެއޮފީހުން ވަރަށް ގިނަ ވެރިކަން ތަކުގައި ހިނގައިދިޔަ ކަންކަން ބެލުމަށް މަތިކޮށްފައިވާއިރު، އިންސާނީ ހައްގުތަކާއި، އަސާސީ ހައްގުތަކަށް ހަނިވާ ގޮތަށް ހުރި ކަންކަން ބެލުމަށް ކުރަންޖެހޭ މަސައްކަތް ކުރާނެކަމަށް އޭނާ ވިދާޅުވިއެވެ.\nސަލާމް ވިދާޅުވީ އޮފީހުގެ މަސައްކަތް ކުރިއަށް ގެންދިއުމަށް ބޭނުންވާ ހުރިހާ އެހީތެރިކަމެއް ސަރުކާރުން ފޯރުކޮށް ދެއްވާފައިވާކަމަށެވެ. އަދި އަމާޒަކީ ހުށަހެޅޭ މައްސަލަތައް އިންސާފުވެރިކަމާއިއެކު ބަލައި، ރާއްޖޭގެ މަސްލަހަތު ހިފެހެއްޓުމަށް ކުރަންޖެހޭ އެންމެހައި ކަންކަން ކުރުންކަމަށް އޭނާ ވިދާޅުވިއެވެ.\nއާރިފް ވިދާޅުވީ މިމަސައްކަތަކީ ރާއްޖޭގެ ދިގު މާޒީއަށްޓަކައިވެސް ކުރަންޖެހޭ މުހިންމު މަސައްކަތްތަކެއްކަމަށް ދެކޭކަމަށެވެ.\nއިންތިޤާލީ އިންސާފުގެ އޮފީހުގެ މަސައްކަތްތަކީ 1953 ޖަނަވަރީ 1 އިން ފެށިގެން 2018 ނޮވެންބަރު 17 އާ ދެމެދު ހިނގާދިޔަ މުއްދަތުގެ ތެރޭގައި ނިޒާމީ ސިފައެއްގައި ރޭވިގެން، ދައުލަތުގެ މުއައްސަސާއަކުން ނުވަތަ އެއިން ތަނެއްގެ އިސް ހިންގުންތެރިއަކު، ރައްޔިތުންގެ އިންސާނީ ޙައްޤުތަކާއި އަސާސީ މިނިވަންކަމާ ޚިލާފަށް ހިންގާފައިވާ ޢަމަލުތައް ބަލައި، ތަޙްޤީޤުކޮށް، ޙަޤީޤަތް ހާމަކޮށް، އެފަދަ ކަންކަމުގެ ސަބަބުން އަނިޔާ ލިބިފައިވާ ފަރާތްތަކަށް ޙައްލުތައް ހޯދައި ދިނުމެވެ.


111 ދިރާސާ ކަރުދާހާއެކު "ތެވެލި 2019" މަދާމާ ފަށަނީ 111 ދިރާސާ ކަރުދާހާއެކު "ތެވެލި 2019" މަދާމާ ފަށަނީ\n111 ދިރާސާ ކަރުދާހާއެކު "ތެވެލި 2019" މަދާމާ ފަށަނީ\nއެންމެ ފުރަތަމަ ތެވެލި ކޮންފަރެންސްގެ ތެރެއިން / ފޮޓޯ:ޕީއެސްއެމް ނިއުސް\nސަތޭކަ އެގާރަ ދިރާސާ ކަރުދާހާއެކު "ތެވެލި" ކޮންފަރެންސް މާދަމާ ފެށުމަށް މޯލްޑިވްސް ނޭޝަނަލް ޔުނިވަރސިޓީން ތައްޔާރުވެއްޖެއެވެ. 2017ވަނަ އަހަރުން ފެށިގެން ކޮންމެ އަހަރު މިކޮންފަރެންސް ބާއްވަމުން އަންނައިރު މިއީ ތެވެލި ބާއްވާ 3ވަނަ އަހަރެވެ.\n"ތެވެލި 2019" މާދަމާ ފެށުމަށް ތައްޔާރުވެފައިވާއިރު މިހާތަނަށް 111 ދިރާސާ ކަރުދާސް މިކޮންފަރެންސަށް ހުށަހަޅާފައިވާކަމަށް މޯލްޑިވްސް ނޭޝަލް ޔުނިވަރސިޓީން ވިދާޅުވެއެވެ. މިއަހަރުގެ ކަރުދާސްތަކާއި ކޮންފަރެންސް ބިނާވެފައިވަނީ "މޯޓިވޭޓް އިންޓަރގްރިޓީ އެންޑް ޑިސްކަވަރ" މިމައުޟޫގެ ދަށުންކަމަށް އެމްއެންޔޫއިން ވިދާޅުވެއެވެ. މިމައުޟޫގެ ދަށުން އިތުރު 8 ސަބް ތީމް ކަނޑައެިފައިވާއިރު އޭގެތެރޭގައި ސިއްޙަތާއި ތަޢުލީމާއި ޝަރީޢާއާއި ތިމާވެއްށިފަދަ ދާއިރާތަށް ހިމެނެއެވެ.\nމިއަހަރުގެ ކޮންފަރެންސްގައި ބައިވެރިވާ ޤައުމުތަކުގެ ތެރޭގައި ސައުތް ކޮރެއާއާއި މެލޭޝިއާއާއި ސައުތް އެފްރިކާއާއި ބުރުނާއީއާއި އިންޑިއާ އަދި ލަންކާފަދަ ޤައުމުތައް ހިމެނޭކަމަށް އެމްއެންޔޫއިން ވިދާޅުވެއެވެ. ތެވެލި ކޮންފަރެންސާ ގުޅޭގޮތުން މަޢުލޫމާތު ދެއްވަމުން އެމްއެންޔޫގެ އެސިސްޓެންޓް ޕްރޮފެސަރ ރިސަރޗް ސެންޓަރ ޑރ.ފަޒީލް ނަޖީބު ވިދާޅުވީ މިދިޔަ އަހަރަށްވުރެ ގިނަ ދިރާސާ ކަރުދާސް މިއަހަރު ލިބިފައިވުމަކީ ތެވެލި ކޮންފަރެންސަށް ބައިނަލްއަޤުވާމީ ދުނިޔޭގައި އޮތް ޝަޢުގުވެރިކަން އިތުރުވެގެންދިޔަކަން ދޭހަވާކަމެއްކަމަށެވެ.\nޑރ.ފަޒީލް ވިދާޅުވީ ދިރާސާކުރުމަށް ދިވެހިން އަހުލުވެރިކުރުމަށް ސަރުކާރުން ބޮޑު އިސްކަމެއް ދެއްވާއިރު މިފަދަ ބޮޑު ކޮންފަރެންސެއް ބޭއްވުމަށް މާލީގޮތުން ސަރުކާރުގެ ކުންފުނިތަކުން އެހީތެރިކަން ނުލިބުމަކީ ހިތާމަކުރައްވާ ކަމެއްކަމަށެވެ. އެހެންނަމަވެސް ޕްރައިވެޓް ކުންފުނިތަކުން ތެވެލި ކޮންފަރެންސަށް ބޮޑެތި އެހީތެރިކަން ފޯރުކޮށްދެއްވާފައިވާކަން ޑރ.ފަޒީލް ނަޖީބުވަނީ ފާހަގަކުރައްވާފައެވެ.\n2017ވަނަ އަހަރުން ފެށިގެން ކޮންމެ އަހަރަކު ތެވެލި ކޮންފަރެންސްގެ ނަމުގައި އެމްއެންޔޫއިން އަންނަނީ ދިރާސީ ކަރުދާސްތަކާއި ޢިލްމީ ޕްރެޒެންޓޭޝަންތަކުގެ މައްޗަށް އެކުލަވާލެވޭ ބައިނަލްއަޤުވާނީ ކޮންފަރެންސެއް ރާއްޖޭގައި ބާއްވަމުންނެވެ. އަހަރުން އަހަރަށް މިކޮންފަރެންސްގައި ބައިވެރިވާ ޤައުމުތަކާއި ބައިވެރިކުރާ ދިރާސާ ކަރުދާސްތައް އިތުރުވަމުން އަންނަކަން އެމްއެންޔޫއިން ފާހަގަކުރައްވައެވެ.


PHOTO GALLERY: Dhathuruveringe Market Hulhuvumuge Thahyaareethah | Mihaaru\nދަތުރުވެރިންގެ މާރުކޭޓު ހުޅުވުމުގެ ތައްޔާރީތައް\nމާލެ- އޭޕްރިލް 13، 2020: ދަތުރުވެރިންގެ މާރުކޭޓުގެ ގޮޅިތައް، އެގްރީމެންޓް ހަދައި ނިމުނު ފަރާތްތަކާ ހަވާލުކޮށް ރޯދައިގެ ކުރިން ހުޅުވުމުގެ މަސައްކަތް ފެށުން: 165 ގޮޅި ވިޔަފާރިވެރިންނަށް ދޫކުރަން ފަށާފައިވާއިރު ގިނަ މީހުން އަންނަނީ ގޮޅީގެ ޖާގަ ކުޑަވުމާއި ކުލީގެ އަގުބޮޑުވުމުގެ ސަބަބުން ފާޑު ކިޔަމުން--. ފޮޓޯ: ނިޝާން އަލީ/ އަހްމަދު އަވްޝަން/ މިހާރު\nމާލެ- އޭޕްރިލް 13، 2020: ދަތުރުވެރިންގެ މާރުކޭޓުގެ ގޮޅިތަކުގެ މަސައްކަތް ކުރަނީ، ގޮޅި ލިބުނު ގިނަ މީހުން އަންނަނީ ގޮޅީގެ ޖާގަ ކުޑަވުމާއި ކުލީގެ އަގުބޮޑުވުމުގެ ސަބަބުން ފާޑު ކިޔަމުން--. ފޮޓޯ: ނިޝާން އަލީ/މިހާރު\nމާލެ- އޭޕްރިލް 13، 2020: ދަތުރުވެރިންގެ މާރުކޭޓުގެ ގޮޅިއެއްގެ ވިޔަފާރިވެރިއަކު އޭނާއަށް ލިބުނު ގޮޅީގެ ތެރޭގައި-- ފޮޓޯ: ނިޝާން އަލީ/މިހާރު\nމާލެ- އޭޕްރިލް 13، 2020: މާރުކޭޓުގެ ވިޔަފާރިވެރިއެއް: މިހާރުވެސް ބައެއް މީހުން ދަނީ ވިޔަފާރި ކުރަމުން-- ފޮޓޯ:އަހްމަދު އަވްޝަން/ މިހާރު\nމާލެ- އޭޕްރިލް 13، 2020: ދަތުރުވެރިންގެ މާރުކޭޓުގެ ގޮޅިތަކުގެ މަސައްކަތް ކުރަނީ، ގޮޅި ލިބުނު ގިނަ މީހުން އަންނަނީ ގޮޅީގެ ޖާގަ ކުޑަވުމާއި ކުލީގެ އަގުބޮޑުވުމުގެ ސަބަބުން ފާޑު ކިޔަމުން--. ފޮޓޯ: އަހްމަދު އަވްޝަން/ މިހާރު\nމާލެ- އޭޕްރިލް 13، 2020: ދަތުރުވެރިންގެ މާރުކޭޓުގެ ގޮޅިތައް، އެގްރީމެންޓް ހަދައި ނިމުނު ފަރާތްތަކާ ހަވާލުކޮށް ރޯދައިގެ ކުރިން ހުޅުވުމުގެ މަސައްކަތް ފެށުން--. ފޮޓޯ:އަހްމަދު އަވްޝަން/ މިހާރު\nމާލެ- އޭޕްރިލް 13، 2020: ދަތުރުވެރިންގެ މާރުކޭޓުގެ ވިޔަފާރިވެރިއަކު އެނާއަށް ލިބުނު ގޮޅީގެ މަސައްކަތް ކުރަނީ: --. ފޮޓޯ: ނިޝާން އަލީ/މިހާރު\nމާލެ- އޭޕްރިލް 13، 2020: މާރުކޭޓުގެ ވިޔަފާރިވެރިއެއް: މިހާރުވެސް ބައެއް މީހުން ދަނީ ވިޔަފާރި ކުރަމުން-- ފޮޓޯ: ނިޝާން އަލީ/ މިހާރު\nމާލެ- އޭޕްރިލް 13، 2020: ދަތުރުވެރިންގެ މާރުކޭޓުގެ ގޮޅިތަކުގެ މަސައްކަތް ކުރަނީ، ގޮޅި ލިބުނު ގިނަ މީހުން އަންނަނީ ގޮޅީގެ ޖާގަ ކުޑަވުމާއި ކުލީގެ އަގުބޮޑުވުމުގެ ސަބަބުން ފާޑު ކިޔަމުން--. ފޮޓޯ:އަހްމަދު އަވްޝަން/ މިހާރު\nމާލެ- އޭޕްރިލް 13، 2020: ދަތުރުވެރިންގެ މާރުކޭޓުގެ ގޮޅިތައް، ގޮޅި ލިބުނު ގިނަ މީހުން އަންނަނީ ގޮޅީގެ ޖާގަ ކުޑަވުމާއި ކުލީގެ އަގުބޮޑުވުމުގެ ސަބަބުން ފާޑު ކިޔަމުން--. ފޮޓޯ: އަހްމަދު އަވްޝަން/ މިހާރު\nމާލެ- އޭޕްރިލް 13، 2020: ދަތުރުވެރިންގެ މާރުކޭޓުގެ ގޮޅިތައް، ގޮޅި ލިބުނު ގިނަ މީހުން އަންނަނީ ގޮޅީގެ ޖާގަ ކުޑަވުމާއި ކުލީގެ އަގުބޮޑުވުމުގެ ސަބަބުން ފާޑު ކިޔަމުން--. ފޮޓޯ:އަހްމަދު އަވްޝަން/ މިހާރު\nމާލެ- އޭޕްރިލް 13، 2020: ދަތުރުވެރިންގެ މާރުކޭޓުގެ ގޮޅިތަކުގެ މަސައްކަތް ކުރަނީ، ގޮޅި ލިބުނު ގިނަ މީހުން އަންނަނީ ގޮޅީގެ ޖާގަ ކުޑަވުމާއި ކުލީގެ އަގުބޮޑުވުމުގެ ސަބަބުން ފާޑު ކިޔަމުން--. ފޮޓޯ: ނިޝާން އަލީ/އަހްމަދު އަވްޝަން/ މިހާރު\nމާލެ- އޭޕްރިލް 13، 2020: ދަތުރުވެރިންގެ މާރުކޭޓުގެ ވިޔަފާރިވެރިއަކު އެނާއަށް ލިބުނު ގޮޅި ހުޅުވުމަށް ތައްޔާރު ކުރަނީ: --. ފޮޓޯ: ނިޝާން އަލީ/ މިހާރު


ޑރ. ވަހީދާއި ކެބިނެޓް މެމްބަރުންގެ އިތުބަރުނެތކަމުގެ ވޯޓް ސިއްރު ކުރުމަށް ފާސްކޮށްފި - MV Times\nޑރ. ވަހީދާއި ކެބިނެޓް މެމްބަރުންގެ އިތުބަރުނެތކަމުގެ ވޯޓް ސިއްރު ކުރުމަށް ފާސްކޮށްފި\n0 December 3rd, 2012 - 1:48 PM\nޑރ. ވަހީދާއި ކެބިނެޓް މެމްބަރުންގެ އިތުބަރުނެތކަމުގެ ވޯޓް ސިއްރު ކުރުމަށް ފާސްކޮށްފިއެވެ. މިވޯޓް ފާސްކޮށްފައިވަނީ 41 މެމްބަރުންގެ ވޯޓުނންނެވެ. އިތުބާރު ނެތްކަމުގެ ވޯޓް ސިއްރުކުރަން ފެންނަ ކަމަށް އާންމު ކޮމިޓީން ދެވަނަ ފަހަރަށް ނިންމުމުން، އެކަމަށް މިއަދު މަޖިލީހުގައި ނެގި ވޯޓުގައި ބައިވެރިވި 75 މެމްބަރުންގެ ތެރެއިން ވޯޓް ސިއްރުކުރުމަށް ތާއިދުކުރެއްވީ 41 މެމްބަރުންނެވެ. ވޯޓް ސިއްރުކުރަން ނުފެންނަ ކަމަށް ވޯޓް ދެއްވީ 34 މެމްބަރުންނެވެ. މިއަދުގެ ޖަލްސާގައި ހުރިހާ މެމްބަރުންވެސްވަނީ ވޯޓްދެއްވާފައެވެ.\nރައީސް މުހައްމަދު ވަހީދުގެ އިތުބާރު ނެތްކަމުގެ މައްސަލަ އެމްޑީޕީން ހުށަހަޅާފައިވަނިކޮށް، އިތުބާރު ނެތްކަމުގެ ވޯޓްތައް ސިއްރުކުރުމަށްޓަކައި މަޖިލީހުގެ ގަވާއިދަށް ބާރަށު ދާއިރާގެ މެމްބަރު މުހައްމަދު ޝިފާޒު ހުށަހެޅުއްވި އިސްލާހު ފފުރަތަމަ ފަހަރަށްވަނީ ފާސްނެވެފައެވެ. އެ މައްސަލަ އަލުން ހުށަހެޅުއްވީ އެމްޑީޕީގެ ޕާލިމަންޓްރީ ގްރޫޕްގެ މެމްބަރު މާފަންނު ދެކުނު ދާއިރާގެ މެމްބަރު އިބްރާހިމް ރަޝީދު (ބޮންޑޭ) އެވެ.\nމި މައްސަލައިގައި މިދިޔަ މަހުގެ 19 ގައި ނެގި ވޯޓުގައި އިތުބާރު ނެތްކަމުގެ ވޯޓު ސިއްރުކުރަން ފެންނަ ކަމަށް 34 މެމްބަރަކު ވޯޓުދެއްވިއިރު އެ އިސްލާހާ ދެކޮޅަށް 39 މެމްބަރުން ވަނީ ވޯޓު ދެއްވާފައެވެ.\nއިތުބާރު ނެތްކަމުގެ ވޯޓުތައް ސިއްރުކުރުމަށާއި މަޖިލީހުގެ ގަވާއިދަށް އެހެން އިސްލާހުތައް ގެނައުމުގެ މައްސަލަތައް ހުށަހަޅާފައިވަނީ މަޖިލީހުގެ ގަވާއިދާ ހިލާފަށް ކަމަށް ސަރުކާރަށް ތާއިދުކުރާ ޕާޓީތަކުގެ މެމްބަރުން ވަނީ ވަރަށް ގިނަ ފަހަރު މަތިން މަޖިލީހުގައި ވިދާޅުވެފައެވެ.


ނޫސް ބަޔާން: ހދ.އަތޮޅު ކައުންސިލްގެ ކުޅުދުއްފުށީ އުތުރު ދާއިރާގެ ބައި އިލެކްޝަން އެމްޑީޕީން ކާމިޔާބުކުރުމާ ގުޅިގެން މަރުހަބާ ދެންނެވުން – Maldivian Democratic Party\nހދ.އަތޮޅު ކައުންސިލްގެ މެންބަރަކު އިސްތިއުފާ ދެއްވުމާ ގުޅިގެން އެ ކައުންސިލުން ހުސްވެފައިވާ ކުޅުދުއްފުށީ އުތުރު ދާއިރާގެ ގޮނޑިއަށް މެންބަރަކު އައްޔަން ކުރުމަށް މިއަދު އެ ދާއިރާގައި ބޭއްވި ވޯޓު ބޮޑު އަޤްލަބިއްޔަތަކުން ދިވެހިރައްޔިތުންގެ ޑިމޮކްރެޓިކް ޕާޓީ (އެމްޑީޕީ) ގެ ކެންޑިޑޭޓް، ހދ.ކުޅުދުއްފުށީ އިރަމާގޭ ނަސްރުﷲ އިސްމާޢީލް ކާމިޔާބުކުރެއްވުމާ ގުޅިގެން އެމްޑީޕީގެ އާންމު މެންބަރުންނާއި، ޕާޓީގެ ގޮފިތަކާއި، ދާއިރާތަކުގެ ހިންގާ ކޮމިޓީތަކުގެ މެންބަރުންނާއި، ޕްރޮވިންސް ސެކްރެޓޭރިއަޓްތަކުގެ މެންބަރުންނާއި، ޕާޓީގެ ގައުމީ މަޖިލީހާއި، ސެކްރެޓޭޜިއަޓާއި، އެމްޑީޕީގެ ލީޑަރޝިޕާއި އަޅުގަނޑުގެ އަމިއްލަ ނަމުގައި އެ ގޮނޑި ކާމިޔާބު ކުރެއްވި ނަސްރުﷲ އިސްމާއީލަށާއި، ކުޅުދުއްފުށީ އުތުރު ދާއިރާގެ އެމްޑީޕީ މެންބަރުންނަށާއި، ޖުމްލުކޮށް މުޅި އެމްޑީޕީއަށް ހޫނު މަރުހަބާއަކާއި ތަހުނިޔާއެއް ދަންނަވަމެވެ.\nއަޅުގަނޑު ޤަބޫލުކުރާ ގޮތުގައި ދެގުނަ ތަފާތު ބޮޑުކޮށް މި އިންތިޚާބުގައި ޑީއާރުޕީ އަނެއްކާވެސް ބަލިކުރެވުމުން، އެމްޑީޕީއަކީ ރައްޔިތުންގެ ރުހުން އިންތިހާއަށް ލިބިފައިވާ، އަދި އިންތިޚާބުގައި ނަތީޖާ ނެރެން އިނގޭ ޕާޓީއެއް ކަން މިއަދު ކުޅުދުއްފުށީގައި މިބޭއްވި އިންތިޚާބުން މިވަނީ ވަރަށް ފުރިހަމައަށް ސާބިތުވެފައެވެ.\nއަދި މިއަދު މި ބޭއްވި ބައި އިލެކްޝަން އެމްޑީޕީއަށް ކާމިޔާބުކޮށްދެއްވުމަށް ކުޅުދުއްފުށީ ދާއިރާގެ މެންބަރު ޢަބްދުލްޤަފޫރު މޫސާ އާއި އެމްޑީޕީ ކުޅުދުއްފުށީ ދާއިރާގެ ހިންގާ ކޮމިޓީއާއި، މުޅި ކުޅުދުއްފުށީގެ އެމްޑީޕީ މެންބަރުން ކުރެއްވި ބުރަ އަދި އަގުނުކުރެވޭ ފަދަ މަސައްކަތްތައް މި ޕާޓީން ބަލައިގަނެ، އެ ހުރިހާ ފަރާތަކަށް ވެސް ނުހަނު އިޚްލާސްތެރިކަމާއެކު ޝުކުރު ދަންނަވަމެވެ.\nއެމްޑީޕީގެ މެންބަރުންނާއި، މި ޕާޓީއަށް އަދި ދިވެހި އެންމެހާ ލޮބުވެތި ރައްޔިތުންނަށް އަދަށްވުރެ މާ ފަހި އަދި މާފާގަތި މުސްތަޤްބަލަކަށް އެދެމެވެ. އެމްޑީޕީއަށް ލިބެމުންމިދާ ކާމިޔާބީތައް ފަށްފަށް ކުރައްވައި، އިތުރު ކާމިޔާބީދެއްވުން އެދި މާތްﷲ ގެ ޙަޟްރަތަށް ދުޢާ ދަންނަވަމެވެ.\nބަޔާން ނެރުނީ: އެމްޑީޕީގެ ޗެއަރޕާސަން އަލްއުސްތާޛާ މާރިޔާ އަޙުމަދު ދީދީ


Addu city ge hurihaa police station thakuge incharge ge gothugai...\nފުލުހުންގެ ޚިދުމަތް ހަރުދަނާ ކުރުން\nސިޓީތަކުގައި ދެމުންދާ ފުލުހުންގެ ޚިދުމަތްތައް މިހާރަށްވުރެ ހަރުދަނާވާނެ\nކޮމިޝަންޑް އޮފިސަރުން މިހާރުވަނީ އެސްޓޭޝަންތަކާ ހަވާލުވެ، މަސައްކަތް ކުރުމަށް ފަށާފައި\nފުލުހުންގެ ޚިދުމަތް ހަރުދަނާ ކުރުމަށް ސަރުކާރުން ދަނީ ގިނަ މަސައްކަތްތަކެއް ކުރަމުން\nކ. މާލެ |6އޯގަސްޓް 2020 | ބުރާސްފަތި 22:10 | 5,515\nސައުތު ޕޮލިސް ޑިވިޜަންގެ ކޮމާންޑަރާއި އައްޑޫ ސީޓީ ޕޮލިސް ސްޓޭޝަންތަކާ އަލަށް ހަވާލުވެލެއްވި ކޮމިޝަންޑް އޮފިސަރުންނާއި އައްޑޫ ސިޓީގެ ކޮމާންޑަރު އައްޑޫ ސިޓީ ކައުންސިލް މެމްބަރުންނާ އެކު ބޭއްވި ބައްދަލުވ - ޕޮލިސް\nސީޓީތަކުގައި ދެވޭ ފުލުހުންގެ ޚިދުމަތް ހަރުދަނާކުރުމަށްކުރާ މަސައްކަތްތަކުގެ ތެރެއިން އައްޑޫ ސިޓީގެ ހުރިހާ ޕޮލިސް ސްޓޭޝަންތަކުގެ އިންޗާޖުންގެ ގޮތުގައި ކޮމިޝަންޑް އޮފިސަރުން ކަނޑައަޅައިފިއެވެ.\nފުލުހުން ބުނީ، ފުލުހުންގެ ޚިދުމަތް ލާމަރުކަޒީ އުސޫލުން އަތޮޅުތަކުގައި ދިނުމަށް ކުރަމުންދާ މަސައްކަތްތަކުގެ ތެރެއިން އައްޑޫ ސިޓީގެ ޕޮލިސް ސްޓޭޝަންތަކުގެ އިންޗާޖުންގެ ގޮތުގައި ކޮމިޝަންޑް އޮފިސަރުން ކަނޑައަޅައިފައިވާ ކަމަށެވެ.\nއެގޮތުން އައްޑޫ ސިޓީ ހިތަދޫ ޕޮލިސް ސްޓޭޝަން އިންޗާޖުގެ ގޮތުގައި ސަބް އިންސްޕެކްޓަރ އޮފް ޕޮލިސް ޔޫސުފް ލޫތު ކަނޑައަޅާފައިވާއިރު، ގަން ޕޮލިސް ސްޓޭޝަނަށް ކަނޑައަޅާފައިވަނީ ސަބް އިންސްޕެކްޓަރ އޮފް ޕޮލިސް ރިޝްވީނާ އަހްމަދު ކަމަށް ފުލުހުން ބުނެއެވެ. އަދި ހުޅުމީދޫ ޕޮލިސް ސްޓޭޝަންގެ އިންޗާޖުގެ ގޮތުގައި ކަނޑައަޅާފައިވަނީ ސަބް އިންސްޕެކްޓަރ އޮފް ޕޮލިސް އާދަމް މުއީން އެވެ.\nއެގޮތުން ގެނައި މި ބަދަލާއެކު އައްޑޫ ސިޓީގެ ހުރިހާ ޕޮލިސް ސްޓޭޝަންތަކުގެ އިންޖާޗުންގެ ގޮތުގައި ހަމަޖެހުނު ކޮމިޝަންޑް އޮފިސަރުން މިހާރުވަނީ އެސްޓޭޝަންތަކާ ހަވާލުވެ، މަސައްކަތް ކުރުމަށް ފަށާފައެވެ.\nރައީސުލްޖުމްހޫރިއްޔާ އިބްރާހިމް މުހައްމަދު ސޯލިހުގެ ސަރުކާރުގައި ފުލުހުންގެ ޚިދުމަތް ހަރުދަނާ ކުރުމަށް ދަނީ ގިނަ މަސައްކަތްތަކެއް ކުރަމުންނެވެ.


Qasim'ge maruge massala: Adhuham ah vakeeleh ayyan kuran5dhuvas...\nގާސިމްގެ މަރުގެ މައްސަލަ/ އަދުހަމް ޝަރީއަތް\nއަދުހަމް ބޭނުންވަނީ ދައުލަތުން އޭނާއަށް ހަމަޖައްސާދީފައިވާ ގާނޫނީ ވަކީލުގެ ބަދަލުގައި އަމިއްލައަށް ގާނޫނީ ވަކީލެއް ހަމަޖައްސަން\nއެންމެފަހުން ބޭއްވި އަޑުއެހުން ކެންސަލް ކޮށްފައިވަނީ ދައުލަތުން އަދުހަމަށް ހަމަޖައްސާދިން ވަކީލަށް ހާޒިރު ނުވެވިގެން\nއަދުހަމް ވަނީ ގާސިމް މާރަލި ކަމަށް އިއުތިރާފްވެފައި، ނަމަވެސް ފަހުން ވަނީ އެ އިއުތިރާފަށް އިންކާރުކޮށްފައި\nކ. މާލެ | 1 އޮކްޓޯބަރ 2020 | ބުރާސްފަތި 14:10 | 2,916\nޤާސިމްގެ މަރާއި ގުޅިގެން ދައުވާ އުފުލާފައިވާ އަދުޙަމް މުހައްމަދު - ފޭސްބުކް\nޓެކްސީ ޑްރައިވަރު، 59 އަހަރުގެ ގާސިމް ހަސަން މަރާލި މައްސަލާގައި، ގަސްދުގައި މީހަކު މެރުމުގެ ކުށުގެ ދައުވާ އުފުލާފައިވާ ޅ. ހިންނަވަރު، ބޮޑުހިޔާގެ، އަދުހަމް މުހައްމަދު (21 އ)ގެ ޝަރީއަތުގެ އަޑުއެހުމެއް ކްރިމިނަލް ކޯޓުގައި ބުރާސްފަތި ދުވަހު ބާއްވައިފި އެވެ.\nބުރާސްފަތި ދުވަހުގެ އަޑުއެހުމުގައި އަދުހަމް ވަނީ، މީގެކުރިން ދައުލަތުން އޭނާ އަށް ހަމަޖައްސާދިން ގާނޫނީ ވަކީލާއެކު މި މައްސަލާގައި ކުރިއަށް ދިއުމުގެ ބަދަލުގައި، އަމިއްލައަށް ގާނޫނީ ވަކީލެއް އައްޔަން ކުރުމަށްފަހު، މައްސަލާގައި ކުރިއަށް ދިއުމަށް ބޭނުންވާ ކަމަށް ބުނެފަ އެވެ.\nއަދުހަމް ބުނީ، ގާނޫނީ ވަކީލެއް ހަމަޖެއްސުމަށް ގާނޫނީ ވަކީލަކާއެކު ވާހަކަ ދެކެވެމުންދާ ކަމަށާއި، ތިން ދުވަސްތެރޭގައި ވަކީލެއް ހަމަޖެހޭނެ ކަމަށް އުއްމީދު ކުރާ ކަމަށެވެ.\nމި މައްސަލަ ބައްލަވާ ގާޒީ އިސްމާއީލް ރަޝީދު ވަނީ އަދުހަމަށް ގާނޫނީ ވަކީލެއް ހަމަޖެއްސުމަށް ފަސް ދުވަހުގެ މުއްދަތެއް ދެއްވާފަ އެވެ. އަދި ފަސް ދުވަސްފަހުން، ވީއެންމެ އަވަހަކަށް މި މައްސަލައިގެ އަޑުއެހެއް ބޭއްވޭނެ ކަމަށް ގާޒީ ވިދާޅުވި އެވެ.\nމި މައްސަލާގައި މި ހަފްތާގެ ހޯމަ ދުވަހު ވެސް އަޑުއެހުމެއް ތާވަލް ކުރި އެވެ. ނަމަވެސް އެއަޑުއެހުން ކެންސަލް ކުރީ، ދިފާއީ ވަކީލަށް (އަދުހަމްގެ ގާނޫނީ ވަކީލް) ޝަރީއަތުގެ އަޑުއެހުމަށް ހާޒިރުވެވެން ނެތުމުން ކަމަށް ކްރިމިނަލް ކޯޓުން އެދުވަހު ބުނެފައި ވެއެވެ.\nމައްސަލައިގެ އަޑުއެހުމެއް ކްރިމިނަލް ކޯޓުގައި ތާވަލްކޮށް ކުރިއަށް ގެންގޮސްފައި މިވަނީ މި މައްސަލައިގެ އަޑުއެހުމެއް ނުބާއްވާތާ7މަސް ދުވަސް ފަހުންނެވެ.\nއަދުހަމް ދައުވާއަށް އިއުތިރާފް ވެފައިވަނީ މިއަހަރުގެ ފެބްރުއަރީ 12 ވަނަ ދުވަހު ބޭއްވި އިބްތިދާއީ އަޑުއެހުމުގައެވެ.\nގާސިމްގެ މަރުގެ މައްސަލާގައި އަދުހަމުގެ ޝަރީއަތުގެ އަޑުއެހުމެއް އެންމެފަހުން ބާއްވާފައިވަނީ މިއަހަރުގެ ފެބްރުއަރީ މަހުގެ 18 ވަނަ ދުވަހުއެވެ. އެދުވަހު ބޭއްވި ޝަރީއަތުގެ އަޑު އެހުމަކީ، ގާސިމް މަރާލުމާއި ގުޅިގެން، ގަސްތުގައި މީހަކު މެރުމުގެ ދައުވާއަށް އަދުހަމް އިއުތިރާފްވެފައިވާތީ އަވަސް ނިޔާގެ ޝަރީއަތުގެ އަޑުއެހުމެކެވެ. ނަމަވެސް އެ ޝަރީއަތުގެ އަޑުއެހުމުގައި ކުރިން ވެފައިވާ އިއުތިރާފް އަދުހަމް ވަނީ ގެންގޮސް، ދައުވާއަށް އިންކާރު ކޮށްފައެވެ. އެހެންކަމުން އަވަސް ނިޔާގެ ޝަރީއަތުގެ މަރުހަލާ އެވަނީ ނިމިފައެވެ. ދެން ކުރިއަށްދާނީ ޖިނާއީ އެހެން މައްސަލަތައް ވެސް ކުރިއަށްދާގޮތަށް އިބްތިދާއީ އަޑުހެންތަކަށްފަހު، ޝަރީއަތުގެ އަޑު އަޑުއެހުންތަކެވެ.\nއަދުހަމްގެ މައްޗަށް ދައުލަތުން އުފުލާފައިވަނީ، ތޫނު އެއްޗެއް ބޭނުންކޮށްގެން ގަސްތުގައި މީހަކު މެރުމުގެ ކުށުގެ ދައުވާ އެވެ.\nގާސިމް މަރާލާފައި މަގުމަތީ އޮތްވާ ފެނިގެން މީހަކު، ފުލުހުންނަށް ރިޕޯޓް ކޮށްފައިވަނީ މިދިއަ އަހަރުގެ ޑިސެންބަރު މަހުގެ ހަތަރު ވަނަ ދުވަހުގެ ރޭ 21:07 ހާއިރުއެވެ.\nފުލުހުން ބުނެފައިވާގޮތުން، އަދުހަމަކީ މަސްތުވާތަކެތީގެ މައްސަލަތަކާއި ވައްކަމާއި، ފޭރުމާއި، މާރާމާރީގެ އިތުރުން ތަފާތު އެކިއެކި މައްސަލަތަކުގެ ރެކޯޑު އޮތް މީހެއް ކަމަށެވެ. އެގޮތުން ގާސިމް މަރާލި ދުވަހު ވެސް އޭނާ މަސްތުވުމަށާއި ޒަރޫރީ އެކިއެކި ބޭނުންތަކަށް ފައިސާ ހޯދުމަށް ފޭރުމަށް މަސައްކަތް ކުރި ކަމަށެވެ. އަދި މާލެއިންނާއި ހުޅުމާއިން ބަޔަކާއެކު މަސްތުވާތަކެތި ބޭނުންކޮށްފައިވާ ކަމަށް ފުލުހުން ބުނެފައިވެއެވެ.\n2021 ވަނަ އަހަރަށް 35 ބިލިއަން ރުފިޔާގެ ބަޖެޓެއް ހުށައަޅަނީ\nކަރަންޓު ކެނޑުނީ ހުރިހާ ޖެނެރޭޓަރެއް ޝަޓްޑައުން ވެގެން: މުޣުނީ


އާތު އަވަރ ފާހަގަ ކުރުމުގެ ގޮތުން އުނގޫފާރުގައި މަގުބައްތިތައް ނިވާލަނީ – Ungoofaaru\nބަނޑޭރިގަނޑު/ހާއްސަ ލިޔުން/އާތު އަވަރ ފާހަގަ ކުރުމުގެ ގޮތުން އުނގޫފާރުގައި މަގުބައްތިތައް ނިވާލަނީ\nއިބްރާހީމް ޒަޔާން 24 މާރޗް 2018\nމިރޭ 20:30 ން 21:30 އަށް ފާހަގަކުރާ އާތުއަވަރ “ދުނިޔެއަށްޓަކައި އެއްގަޑިއިރު” ހަރަކާތުގައި ބައިވެރި ވުމުގެ ގޮތުން އުނގޫފާރުގެ މަގުމަތީގައި ދިއްލާފައިހުރި މަގުބައްތިއައް ނިވާލާނެ ކަމަށް އުނގޫފާރު ކައުންސިލުން ބުނެފިއެވެ.\nއުނގޫފާރު ޑޮޓްކޮމް އަށް މައުލޫމާތު ދެއްވަމުން އުނގޫފާރު ކައުންސިލްގެ ނައިބްރައީސް އަލްފާޟިލް މުހައްމަދު އަފްލާހް ވިދާޅުވީ މިހަރަކާތުގައި ބައިވެރިވުމުގެ ގޮތުން ކައުންސިލުން ކުރާއެއްމެ މުހިއްމު ކަމަކީ މަގުބައްތިތައް އެވަގުތުގައި ނިވާލުން ކަމަށެވެ. އޭގެ އިތުރުން ކައުންސިލް އިދާރާއާއި ކައުންސިލްގެ ބެލުމުގެ ދަށުގައިވާ ތަންތަނުން އެވަގުތު ވީހާވެސް ގިނަ ބޮކި ހޮޅިބުރިތައްނިވާ ކަރަންޓް ބޭނުންކުރާ މިންވަރު ދައްކުރާނެކަމަށެވެ.\nއާތު އަވާގައި އެއް ގަޑިއިރަށް ލައިޓްތައް ނިއްވާލާނެ އެވެ. ތިމާވެއްޓަށް ގެއްލުން ހުރި ހަކަތަ ބޭނުންކުރުން މަދުކުރުމުގެ ކެމްޕޭނެއްގެ ގޮތުން ކޮންމެ އަހަރަކު ވެސް ފާހަގަކުރާ “އާތު އަވާ”ގެ ރަސްމީ ހަރަކާތް ރާއްޖޭގައި މި އަހަރު ކުރިއަށްދާނީ އައްޑޫސިޓީ ގައެވެ. މިއީ ރާއްޖޭގައި މި ހަރަކާތް ބާއްވާ 10 ވަނަ އަހަރެވެ.\nރ.އުނގޫފާރު އާތު އަވަރ


Raajje Himeney Sarahahddhuge Salaamathah Nurakkaavaafadha Hamalaathakeh Amaazuvamundhey: Shamaal ރާއްޖެ ހިމެނޭ ސަރަހައްދުގެ ސަލާމަތަށް ނުރައްކާވާފަދަ ހަމަލާތަކެއް އަމާޒުވަމުންދޭ: ޝަމާލް – Huvadhoo News Raajje Himeney Sarahahddhuge Salaamathah Nurakkaavaafadha Hamalaathakeh Amaazuvamundhey: Shamaal Huvadhoo News\nރާއްޖެ ހިމެނޭ ސަރަހައްދުގެ ސަލާމަތަށް ނުރައްކާވާފަދަ ހަމަލާތަކެއް އަމާޒުވަމުންދޭ: ޝަމާލް\nދިވެހިރާއްޖެ ހިމެނޭ ސަރަހައްދުގެ ސަލާމަތަށް ނުރައްކާވާފަދަ ހަމަލާތަކެއް އަމާޒުވަމުންދާ ކަމަށް ޗީފް އޮފް ޑިފެންސް ފޯސް މޭޖަރ ޖެނެރަލް އަބްދުﷲ ޝަމާލް ވިދާޅުވެއްޖެއެވެ.\nޝަމާލް މިހެން ވިދާޅުވީ، ދިވެހި ސިފައިންގެ 67 ވަނަ އަސާސީ ތަމްރީނު ފުރިހަމަކުރި ސިފައިން ހުވާކުރުމަށް ބޭއްވެވި ރަސްމިއްޔާތުގައި ވާހަކަދައްކަވަމުންނެވެ. އެބައްދަލުވުމުގައި ވާހަކަ ދައްކަވަމުން ޝަމާލް ވިދާޅުވީ، ބަދަލުވަމުންދާ ދުނިޔެއާއި އެކު ދިވެހި އަސްކަރިއްޔާގެ ގާބިލުކަން އިތުރުކުރުމަށް ގިނަ މަސައްކަތްތަކެއް ކުރައްވަމުންދާ ކަމަށާއި، އެގޮތުން ރާއްޖެއާއި ރާއްޖެއިން ބޭރުގެ ގިނަ ތަމްރީނު ޕްރޮގްރާމްތައް ހިންގަމުންދާއިރު، އެެހެނިހެން ގައުމުތަކުގެ އަސްކަރިއްޔާއެކު ޖޮއިންޓް މިލިޓަރީ އެކްސަސައިޒްތައް ހިންގަމުންގެންދާ ކަމަށެވެ.\nއަދި ކޮވިޑް-19 ގެ ބަލިމަޑުކަމުންވެސް މިކަންކަމަށް އެއްވެސް އަސަރެއް ދިޔަ ދީފައިނުވާ ކަމަށްވެސް ޝަމާލް ވިދާޅުވިއެވެ. އެގޮތުން މިދުވަސްވަރުގައިވެސް ދިވެހި ޒުވާން ސިފައިންގެ ގާބިލުކަން އިތުރުކުރުމަށް ހާއްސަ އަހަމިއްޔަތު ކަމެއް ދިނުމުގެ ނަތީޖާއްއެއްގެ ގޮތުން މިދުވަސްވަރުވެސް ރާއްޖެއާއި ރާއްޖެއިން ބޭރުގެ ގިނަ ތަމްރީނު ޕްރޮގްރާމްތަކެއް ހިންގާ، ގައުމުތަކުގެ އަސްކަރިއްޔާއެކު ޖޮއިންޓް މިލިޓަރީ އެކްސަސައިޒްތައް ހުއްޓުމެއް ނެތި ހިންގާފައިވާ ކަމަށްވެސް ޝަމާލް ވިދާޅުވިއެވެ.\nބަދަލުވަމުންދާ ދުނިޔެއާއި އެކު ޤައިމުތަކުގެ ރައްކާތެރިކަމަށް އޮތް ނުރައްކާ ބޮޑުވެފައިވާއިރު، ދިވެހި ރާއްޖެ ހިމެނޭ ސަރަހައްދުގެ ސަލާމަތައް ނުރައްކާވާފަދަ ހަމަލާތަކެއް އަމާޒުވަމުންދާކަމަށް ޗީފް އޮފް ޑިފެންސް ފޯސް މޭޖަރ ޖެނެރަލް އަބްދުﷲ ޝަމާލް ވިދާޅުވިއެވެ. މިކަމާއި ކުރިމަތިލުމަށް ދިވެހި އަސްކަރިއްޔާ އެކި ގޮތްގޮތުން ތައްޔާރުކުރަމުންދާކަން ފާހަގަކުރައްވާ ޗީފް އޮފް ޑިފެންސް ފޯސް ވަނީ މިކަމަށް ރައީސުލްޖުމްހޫރިއްޔާ އިބްރާހިމް މުހައްމަދު ޞާލިޙް ޚާއްސަ އިސްކަމެއް ދެއްވާކަމަށް ވިދާޅުވެފައެވެ. އަދި މިކަމަށް ކުރަންޖެހޭ ޚަރަދުތަކާއި، ހަތިޔާރު ގެނައުމާއި ރައްކާތެރިކަން ކަށަވަރުކުރުމުގައި އަސްކަރިއްޔާ ދެމި އޮންނާނެކަމުގެ ޔަޤީންކަން އެރުވިއެވެ.\nކޮވިޑް-19ގެ ބޮޑު ބަލިމަޑުކަމުން ވެސް ދިވެހި ޒުވާން ސިފައިންގެ ޤާބިލުކަން އިތުރުކުރމަށް ޚާއްސަ އަހަންމިއްޔަތުކަމެއް ދީފައިވާނެ. މި ދުވަސްވަރުވެސް ރާއްޖެއާއި ރާއްޖެއިން ބޭރުގެ ގިނަ ތަމުރީން ޕްރޮގްރާމްތައް ހިންގާ، ޤައުމުތަކުގެ އަސްކަރިއްޔާއެކު ޖޮއިންޓް މިލިޓަރީ އެކްސަޒައިޒްތައް ހުއްޓުމެއް ނެތި ހިންގާފައިވާނެ. ދުނިޔެއާއި އެކު ޤައިމުތަކުގެ ރައްކާތެރިކަމަށް އޮތް ނުރައްކާ ބޮޑުވެފައި މިވަނީ އަދި ދިވެހި ރާއްޖެ ހިމެނޭ ސަރަހައްދުގެ ސަލާމަތައް ނުރައްކާވާފަދަ ހަމަލާތަކެއް އަމާޒުވަމުންދާ ދަނޑިވަޅެއް މިއީ. މިކަމަށް ކުރަންޖެހޭ ޚަރަދުތަކާއި، ހަތިޔާރު ގެނައުމާއި ރައްކާތެރިކަން ކަށަވަރުކުރުމުގައި އަސްކަރިއްޔާ ދެމި އޮންނާނެ.\nޗީފް އޮފް ޑިފެންސް ފޯސް މޭޖަރ ޖެނެރަލް އަބްދުﷲ ޝަމާލް\nދިވެހި ރާއްޖެ ހިމެނޭ ސަރަހައްދުގެ ސަލާމަތަށް ނުރައްކާވާފަދަ ހަމަލާތަކެއް އަމާޒުވަމުންދާކަމަށް ޗީފް އޮފް ޑިފެންސް ފޯސް މޭޖަރ ޖެނެރަލް އަބްދުﷲ ޝަމާލް ވިދާޅުވެފައިވާއިރު، ސަރަހައްދީ ރައްކާތެރިކަން ކަށަވަރުކުރުމުގެ މުހިންމުކަން ރައީސުލްޖުމްހޫރިއްޔާ އިބްރާހިމް މުހައްމަދު ޞާލިޙް ބައިނަލްއަޤްވާމީ އެކި ފޯރަމްތަކުގައި ވަނީ ފާހަގަކުރައްވާފައެވެ. އަދި ވަކިން ޚާއްސަކޮށް އަވައްޓެރި ސްރިލަންކާގައި ބޮންގޮވުންމުގެ ހާދިސާތައް ހިނގުމަށްފަހު މިކަމަށްދޭ އަހަންމިއްޔަތުކަން އިތުރުކުރުމަށް ސަރަހައްދީ ޤައުމުތަކުން ވަނީ އެއްބަސްވެފައެވެ. މިގޮތުން މިކަން ކަށަވަރުކުރުމަށް ޤައުމުތަކުން ވަނީ ގިނަ އަދަދެއްގެ ޖޮއިންޓް މިލިޓަރީ ހަރަކާތްތަކެއް ހިންގާފައެވެ.


India Sifainnaai MNDF Gulhigen Kuriyah Gendhiya Thamreen Thah Nimaalaifi - Vaguthu\nމުޅި ދުނިޔެއަށް ބޮޑު ރޯގާއެއް ފެތުރިދާނެ ކަމުގެ އިންޒާރު -9ގަޑިއިރު ކުރިން\nއިންޑިއާ ސިފައިންނާއި އެމްއެންޑީއެފް ގުޅިގެން ކުރިޔަށް ގެންދިޔަ ތަމްރީނުތައް ނިންމާލައިފި\n4 މަސް ކުރިން ( އޮކްޓޯބަރ 20, 2019 )\n"އެކްސަސައިޒް އެކުވެރިން 2019" ގެ ތަމްރީނުތަކުގެ ތެރެއިން / ފޮޓޯ: އެމްއެންޑީއެފް\nއިންޑިއާގެ އަސްކަރިއްޔާ އާއި އެމްއެންޑީއެފް ގުޅިގެން ކުރިޔަށް ގެންދިޔަ ތަމްރީންތައް ނިންމާލައިފައިވާ ކަމަށް އެމްއެންޑީއެފް އިން ބުނެފިއެވެ.\nއެމްއެންޑީއެފް އިން ބުނީ އިންޑީއާ ސިފައިންނާއި ގުޅިގެން ކުރިޔަށް ގެންދިޔަ "އެކްސެސައިޒް އެކުވެރިން 2019" ތަމްރީމް ތައް ކުރިޔަށް ގެންގޮސްފައި ވަނީ މި މަހުގެ7ވަނަ ދުވަހުން ފެށިގެން މިއަދުގެ ނިޔަލަށް އިންޑިއާގެ ޕޫނޭގައި ކަމަށެވެ.\nމި ތަމްރީނުތަކަކީ ދިވެހިރާއްޖެ އާއި އިންޑިއާ އަސްކަރިއްޔާގެ މެދުގައި އުފެދިފައިވާ އަސްކަރީގުޅުން އިތުރަށް ބަދަހި ކުރުމާއި ކައުންޓަރ ޓެރަރިޒަމާއި ކައުންޓަރ އިންސަރޖެންސީ ފަދަ އޮޕަރޭޝަންތައް ދެޤައުމުގެ އަސްކަރިއްޔާ ގުޅިގެން ހިންގުމުގެ ހުނަރާއި ތަޖުރިބާ ހޯދުމުގެ މަގްސަދުގައި ދެގައުމުން ގުޅިގެން ކުރިޔަށް ގެންދިޔަ ތަމްރީން ތަކެއް ކަމަށް އެމްއެންޑީއެފް އިން މައުލޫމާތު ދެއެވެ.\nމި ތަމްރީނުތައް އޮބްޒާވްކުރެއްވުމަށް އިންޑިއާއަށް ވަޑައިގެންނެވީ މެރިންކޯގެ ކޮމަޑާންޓް ބްރިގޭޑިއަރ ޖެނެރަލް ވައިސް ވަޙީދު އެވެ. އެބޭފުޅާ ވަނީ މިއެކްސަސައިޒް ނިންމުމުގެ ގޮތުން މިއަދު ބޭއްވި ހާއްސަ ރަސްމިއްޔާތުގައި ބައިވެރިވެ ވަޑައިގެން ދިވެހި ސިފައިންގެ ކޮންޓިންޖެންޓާ ބައްދަލުކުރައްވައި ތަމްރީނުތައް ކުރިއަށްދިޔަ ގޮތާ ބެހޭގޮތުން މަޢުލޫމާތު އޮޅުންފިލުއްވާފައި ކަމަށް އެމްއެންޑީއެފް އިން މައުލޫމާތުދެއެވެ.\nމިއެކްސަސައިޒުގައި ކިޔަވައިދެއްވީ ދެ ޤައުމުގެ އަސްކަރިއްޔާގެ ތަޖުރިބާކާރު މުދައްރިބުން ކަމަށް އެމްއެންޑީއެފް އިން މައުލޫމާތު ދެއެވެ. 2009 ވަނަ އަހަރުން ފެށިގެން ކޮންމެ އަހަރަކުވެސް ކޮންމެވެސް އެއް ޤައުމެއްގައި ބާއްވަމުން އަންނަ މި އެކްސަސައިޒް މިދިޔަ އަހަރު ބޭއްވިފައިވަނީ ޅ.މާފިލާފުށީގައެވެ.\nޒަހަމްވެފައިވާ ބަޔަކަށް އިންޑިއާ ފުލުހުން އަނިޔާކުރާ ވީޑިއޯއެއް އާއްމުވެއްޖެ\nޓްރަމްޕަށް މޯދީ ރަތް ދޫލަ އެޅިއިރު އިންޑިއާ މުސްލިމުން އަދިވެސް ހަލުތާޅުގައި!\nއިންޑިއާގެ ހިންދޫން ނިކުމެ ނޫސްވެރިންނަށް ހަމަލާދޭން ފަށައިފި


Canada In Raajje Ah Covid Vaccine Dheyn Ninmaifi - Vaguthu\nކެނެޑާއިން ވެސް ރާއްޖެއަށް ކޮވިޑް-19 ވެކްސިން ހަދިޔާ ކުރަން ނިންމައިފިއެވެ.\nކެނެޑާއިން ސްރީލަންކާއަށާއި ދިވެހި ރާއްޖެއަށް ކަނޑައަޅުއްވާފައި ހުންނަ ހައި ކޮމިޝަނަރު ޑޭވިޑް މެކިނޮން ކުރެއްވި ޓުވިޓެއްގައި ވިދާޅުވީ، ކޮވިޑް-19 އާ ދެކޮޅަށް ގައުމުތަކުން ކުރާ މަސައްކަތްތަކަށް އެހީވުމަށް ކެނެޑާ އިން ހިންގާ ޕްރޮގްރާމްގައި، ވެކްސިން ފޮނުވާ ގައުމުތަކުގެ ލިސްޓުގައި ރާއްޖެ ހިމަނާފައިވާ ކަމަށެވެ.\nއެޓުވިޓުގައި އޭނާ ވިދާޅުވީ، ރާއްޖެއަށް ވެކްސިން ފޯރުކޮށްދެނީ ޑަބްލިއުއެޗްއޯ އިން އެކުލަވައިލައިފައިވާ ކޮވެކްސް ފެސިލިޓީގެ ދަށުން ކަމަށެވެ.\nއޭނާ ވިދާޅުވީ، ކެނެޑާއިން ކޯވެކްސް ފެސިލިޓީއަށް 220 މިލިއަން ކެނޭޑިއަން ޑޮލަރު ވެކްސިން ގަތުމަށް ހަދިޔާކޮށްފައިވާކަމަށާއި ކެނެޑާއިން ފޯރުކޮށްދިން އެހީއިން ރާއްޖެއަށާއި ސްރީލަންކާއަށް ވެކްސިން ލިބޭނެ ކަމަށެވެ. އަދި އެކަމަށް އޭނާ އުފާ ކުރާ ކަމަށް ވަނީ ބުނެފައެވެ.\nVery pleased #SriLanka and #Maldives are among the countries that will benefit from the C$220 million that Canada committed to COVAX yesterday. #COVID19SL #COVID19Maldives https://t.co/57laFBFQAI\n— David McKinnon (@McKinnonDavid) June 3, 2021\nކެނެޑާއިން ރާއްޖެއަށް ކޮވިޑް-19ގެ ވެކްސިން ފޯރުކޮށްދިނުމަށް ނިންމާފައިވާއިރު، އެގައުމުން ފޯރުކޮށްދޭން ނިންމާފައިވަނީ ކޮންކަހަލަ ވެކްސިނެއް ކަމެއް އަދި ސާފުވެފައެއް ނުވެއެވެ.\nއެހެން ނަމަވެސް މިވަގުތު ރާއްޖޭގައި ބޭނުން ކުރުމަށް ހުއްދަ ދީފައިވަނީ ފައިޒާ ވެކްސިން، އެސްޓްރާޒެނެކާގެ ކޮވިޝީލްޑް ވެކްސިން، ޗައިނާގެ ސިނޮފާމް ވެކްސިން އަދި ރަޝިޔާގެ ސްޕަޓްނިކް ވީ ވެކްސިން ކަން ފާހަގަ ކޮށްލެވެއެވެ.\nޖޫން 4, 2021 23:37\nމިކުޑަ ކުޑަ ޤައުމު ވާންޖެހޭނީ ދުނިޔޭގެ ހުރިހާ ޤައުމުތަކާ ދެމެހެއްޓެނިވި ޚާރިޖީ ސިޔާސަތެއްގެ ދަށުން ގުޅުން ބާއްވާ ޤައުމަކަށެވެ. އެއްވެސް ބައެއްގެ މުށުގެ ތެރެއަށް އިޤްތިސާދީ ގޮތުންވެސް އަދި ދާޚިލީ ކަންތައްތައް ބައްޓަން ކުރުމުގާވެސް ނުވެއްޓޭނެ ބަޔަކަށެވެ. ބައިނަލްއަގުވާމީ މިންގަނޑުތަކާ އެއްގޮތަށް ޢަމަލް ކުރާބަޔަކަށެވެ. އެހެންގޮތަކަށް ޢަމަލުތައް ބެހެއްޓިއްޖެ ކަމަށް ވަންޏާ ޤައުމު ދަރަނިވެރިވެ ޤައުމުގެ ބިންތައް އެހެން ޤައުމުގެ ބާރުވެރިކަމުގާ އެމީހުނަށް ނަފާވާގޮތަށް ދިޔުމަކީ ގާތްކަމެކެވެ. މިއީ ދުނިޔޭގެ ތާރީޚުން ފެންނަން އޮތް ހޤީގަތެކެވެ.


In Pictures: Umar beyvvi jalsa\nއުމަރު ބޭއްވި ޖަލްސާ\nނޮވެމްބަރު 3، 1988 ގައި ރާއްޖެއަށް ދިން ހަމަލާގެ އިސްކޮށް ހުރި، ބާޣީ އަބްދުﷲ ލުތުފީ ފިލައިގެން އުޅެނިކޮށް، އޭނާ އަނބުރާ ޖަލަށް ގެންދަން ކުރި މަސައްކަތް ކާމިޔާބުވެފައި ވާތީ އެކަން ފާހަގަ ކުރަން އުމަރު ނަސީރު އިސްވެ ވަނީ ރޭ ޖަލްސާއެއް ބާއްވާފައެވެ. ޝިއާރެއްގެ ގޮތު "19 ޝަހީދުންގެ ހަނދާނެއް ނުނެތޭ" ހަމަޖައްސައިގެން ބޭއްވި މި ޖަލްސާ އޮތީ ސަލްސާ ރޯޔަލްގަ އެވެ. މި ޖަލްސާގައި ނޮވެމްބަރު3ގެ އުދުވާނީ ހަމަލާ ތަޖުރިބާކުރި ބައެއް ފަރާތްތަށްވެސް ބައިވެރިވި އެވެ. -- އަހުމަދު ޝުރާއު | އަވަސް\nމާލެ ، 24 ޖުލައި 2019 -- ނޮވެމްބަރު 3، 1988 ގައި ރާއްޖެއަށް ދިން ހަމަލާގެ އިސްކޮށް ހުރި، ބާޣީ އަބްދުﷲ ލުތުފީ ފިލައިގެން އުޅެނިކޮށް، އޭނާ އަނބުރާ ޖަލަށް ގެންދަން ކުރި މަސައްކަތް ކާމިޔާބުވެފައި ވާތީ އެކަން ފާހަގަ ކުރަން އުމަރު ނަސީރު އިސްވެ ބޭއްވި ޖަލްސާގެ ތެރެއިން -- އަހުމަދު ޝުރާއު | އަވަސް


އަހުމަދު ވަހީދު (އަސްލު ނަމެއް ނޫން) ބުނާ ގޮތުގައި އޭނާ ކަންބޮޑުވަނީ އެންމެ ސަބަބަކާ ހެދި އެވެ؛ ކަމެއް ވާނީ ބުނެފައެއް ނޫނެވެ.\nފުރާނައެއް ގެއްލުމުގެ ކުރިން ޒިންމާއެއް ނެތީތަ؟!\nމި ހަފުތާ ފެށުނުތަނާ މުޅި ރާއްޖެ ސިއްސުވާލީ މާލޭގައި އިމާރާތް ކުރަމުން ދިޔަ ގެއަކުން ވެއްޓުނު ސިމެންތި ބަސްތާއެއް ދަށުވެ، ކުޑަކުއްޖަކު މަރުވި ޚަބަރުންނެވެ. އުމުރުން އެންމެ ހަތް އަހަރުގެ ރައުޝަން ޖިއާން އޭނާގެ މަންމައާ އެކު މަގުމަތިން ހިނގާފައި ވަނިކޮށް ދިމާވި އެ ހާދިސާއާ ގުޅިގެން ދައުލަތުގެ ހުރިހާ މުއައްސަސާއެއް އެލާޓަށް ގެނުވި...\nމައްސަލަ ބަލަންވާނެ، އެކަމަކު ދާއިރާ ހުއްޓިގެން ނުވާނެ\nކޮންސްޓްރަކްޝަން ސައިޓެއްގައި ހިނގާދިޔަ ހިތާމަވެރި ހާދިސާ އަށް ފަހު އަނެއްކާ ވެސް މިވަނީ "ބްލޭމް ގޭމް" ފެށިފަ އެވެ. އެއް ބަޔަކު އަނެއް ބަޔަކަށް ތުހުމަތުގެ އިނގިލި ވަނީ ދިއްކުރަން ފަށައިފަ އެވެ.\nDecember 18, 2018 62\nބޮލަށް ވެއްޓެން ކައިރިވެފައި ހުރި ކިތައްމެ ތަނެއް!\nއިމާރާތްތަކުން ތޮއްޖެހިފައިވާ މާލޭގައި އަލަށް އެތައް ތަނެއް އެ ދަނީ ހަދަމުންނެވެ. އެ މަސައްކަތުގައި ސަލާމަތީ ކަންކަން ދޯދިޔާކޮށް ހުރުމުގެ ޝަކުވާ އާންމުންގެ ތެރޭގައި ބޮޑުއިރު، ބާވެ...\nހެނދުނު ސައި ބޮއިގެން ހަތް އަހަރުގެ ކުޑަ ރައުޝަން ޖިއާން ހިނގާލާފައި ދިޔައީ އޭނާގެ މަންމައާ އެކު އެވެ. މ. ނަލަހިޔާ މަންޒިލް ޕޭވްމަންޓު މަތިން ދިޔައިރު އޭނާގެ ކިބައިން ކުޑަކުއްޖެއްގެ...\nރައީސް އަބްދުﷲ ޔާމީންގެ ވެރިކަމުގެ ހަތަރު އަހަރުން ހުޅުމާލޭގައި އެޅުނީ 700 ފްލެޓެވެ. މި ފްލެޓްތަކުގައި އަދިވެސް މީހުންނަށް ދިރިއުޅެން ފެށޭވަރެއް ނުވެ އެވެ. ފަނަރަހާހަށް ވުރެ ގިނަ މީހުން ކުރިމަތިލީ ފްލެޓްތައް ބެހި ގޮތުން، އުފެދުނު ހައިޖާނުގަނޑު ވެސް އަދި ނުނިމެ އެވެ. މި ހަގީގަތް އޮތީ މިގޮތަށެވެ؛\nJanuary 30, 2017 15


Priyanka hoonu fenugai\nޝޯގެ ތެރެއިން --\nއިންޑިއާ އާއި ޕާކިސްތާނުގެ މެދުގައި ނިއުކިއުލާ ހަނގުރާމައެއް އިއުލާނު ކުރަން ޕްރިޔަންކާ ޗޯޕްރާ ތާއީދު ކުރާ ކަމަށް ބުނެ ފާޑުކިޔުން އަމާޒު ވެއްޖެ އެވެ.\nމިދިޔަ ހޮނިހިރު ދުވަހު ލޮސްއެންޖަލަސްގައި ބޭއްވި ކޮސްމެޓިކްސް ހަފްލާއެއްގައި، އޯޑިއަންސް އިން ސުވާލުކުރަން ހުޅުވާލުމުން، ޕާކިސްތާނުގެ ރައްޔިތެއް ކަަމަށްވާ އައިޝާ މަލިކް ވަނީ ބޮލީވުޑް އަދި ހޮލީވުޑްގައި ވެސް މަޝްހޫރު ބަތަލާ ޕްރިޔަންކާ އަށް ފާޑު ކިޔާފަ އެވެ. އޭނާ ބުނި ގޮތުގައި ޕްރިޔަންކާ އަކީ އިންސާނީ ހައްގުތަކަށް ވަކާލާތު ކުރާ މީހަކަށް ވެފައި އިންޑިއާ އާއި ޕާކިސްތާނުގެ ހަމަލާތަކާ ގުޅިގެން 26 ވަނަ ދުވަހު ޕްރިޔަންކާ "ޖެއި ހިންދު" ޖަހާފައި ޓްވީޓު ކުރުމަކީ ހަނގުރާމަ ކުރުމަށް ދިން އިތުރު ހިތްވަރެއް ކަމަށެވެ.\nޕްރިޔަންކާ އަށް އެ ސުވާލު ކުރަމުން ދިޔަ ވަގުތު، އިވެންޓު ބަލަހައްޓަމުން ދިޔަ ސެކިއުރިޓީން އައިސް އެ އަންހެން މީހާ ސުވާލު ކުރަން ހުރި މައިކު ދަމައިގަން ވީޑިއޯވެސް ވަނީ ސޯޝަލް މީޑިއާގައި ވައިރަލްވެފަ އެވެ.\nއަދި ސުވާލަށްފަހު، ޕްރިޔަންކާގެ ޖަވާބު ދިން ގޮތަށްވެސް ގިނަ ބަޔަކު ފާޑު ކިޔެވެ. ޕްރިޔަންކާ ބުނި ގޮތުގައި އޭނާ އަކީ، ހަނގުރާމަތަކަށް ތާއީދު ކުރާ މީހެއް ނޫން ކަމުގައިވިޔަސް، ގައުމީ ލޯބި ހުންނަ ކަމަށެވެ. އަދި ޕާކިސްތާނުގައިވެސް އޭނާގެ އެތައް ހާސް ރައްޓެހިން ތިބޭ ކަން ފާހަގަ ކުރި އެވެ.\nއެހެންނަމަވެސް، ޕްރިޔަންކާ ދިން ޖަވާބު ބަލައިނުގަނެ ސޯޝަލް މީޑިއާގައިވެސް އޭނާ އަށް ދަނީ ފާޑުކިޔަމުންނެވެ.\nޕްރިޔަންކާ އަކީ ޔުނިސެފްގެ ޕީސް އެމްބެސަޑަރަކަށް ވެ ހުރެ އެފަދަ ގޮތަކަށް ޓްވީޓު ކޮށް ޖަވާބު ދިނުމުން ކަމަށްވެސް ދުނިޔޭގެ މުސްލިމުން އަދި ހިޔާލު ފާޅު ކުރާ މީހުން ދަނީ ބުނަމުންނެވެ. އަދި ޕީސް އެމްބެސަޑަރުކަންވެސް އޭނާގެ އަތުން ނެގުމަށް ގިނަ ބަޔަކު ސޯޝަލް މީޑިއާގައި ދަނީ ގޮވަމުންނެވެ.\nއަދި، ޕްރިޔަންކާ އަކީ ޕާކިސްތާނުގައިވެސް އެތައް ހާސް ބައެއް ބަލައިގަންނަ މީހަކަށް ވެފައި އެފަދަ ގޮތަކަށް ޓްވީޓު ކުރުމަކީ ބަލައިގަނެވޭނެ ކަމެއް ނޫން ކަމަށް އޭނާ ފާޅުގައި ބުންޏެވެ. އެ ޓްވީޓަކީ ޕާކިސްތާނާ ދެކޮޅަށް ހަނގުރާމަ ކުރުމަށް ދިން ހިތްވަރެއް ކަމަށް އައިޝާ ވަނީ ބުނެފަ އެވެ.\nސޯޝަލް މީޑިއާގައިވެސް ވަރަށް އެކްޓިވްކޮށް އުޅޭ ޕްރިޔަންކާ މި މައްސަލައިގައި އެއްވެސް އެއްޗެއް ފަހުން ނުބުނެ އެވެ.


Dheenah Hajoo Jehumuge Kuh Thafseel Kuraa Bill Eh Thayyaaru Kohffi - Vaguthu\nކޮވިޑް ކޮންޓްރޯލް ކުރުން އަދިވެސް ބުރަ! - 19 ގަޑިއިރު ކުރިން\nއެޓާނީ ޖެނެރަލް ރިއްފަތު- :\nމުސްލިމަކު ކާފަރެއްގެ ގޮތުގައި ތުހުމަތު ކުރުމަކީ ޖިނާއީ ކުށެއް ކަމަށް ކަނޑައަޅާ ގޮތަށް ގާނޫނުލް އުގޫބާތަށް އިސްލާހު ގެނައުމަށް ރައްޔިތުންގެ މަޖިލީހަށް ހުށަހެޅި ބިލާ ގުޅިގެން އާންމުންގެ މެދުގައި އުފެދިފައިވާ ކަންބޮޑުވުންތަކަށް ހައްލެއް ހޯދުމަށްޓަކައި އެ ގާނޫނަށް އިސްލާހު ގެނައުމުގެ އިތުރު ބިލެއް، ރައްޔިތުންގެ މަޖިލީހަށް ހުށަހެޅުމަށްޓަކައި ރައީސުލްހުމްހޫރިއްޔާގެ އޮފީހަށް މިއަދު ފޮނުވައިފިއެވެ.\nސަރުކާރުގެ ފަރާތުން ޖުޑިޝަލް ސާވިސް ކޮމިޝަންގެ ރައީސް އަދި ތުޅާދޫ ދާއިރާގެ މެންބަރު ހިސާން ހުސައިން ފޮނުވި އެ ބިލާ ގުޅިގެން، ގިނަ ބަޔަކު އަންނަނީ ކަންބޮޑުވުން ފާޅުކުރަމުންނެވެ.\nއެ ބިލުގައި ވަނީ ގާނޫނުލްއުގޫބާތަށް މާއްދާތަކެއް އިތުރު ކުރަން ހިމަނާފައެވެ. އެ ގޮތުން ފުރަތަމަ ކަމެއްގެ ގޮތުގައި އޮތީ އާންމު ތަނެއްގައި ވަކި މީހަކީ އިސްލާމް ދީނާއި ހިލާފަށް ނުވަތަ އިސްލާމް ދީނާއި ހިލާފު މީހެއް ކަމަށް ތުހުމަތު ކުރުމަކީ ކުށެއް ކަމަށް ކަނޑައަޅައި ދިނުމަށެވެ.\nއަގީދާއާ ގުޅުވައި މުޖުތަމައުގައި ވަކި މީހަކާ މެދު ނަފްރަތު އުފެއްދުމާއި، އާންމު ތަނެއްގައި މުސްލިމަކު ކާފަރެއްގެ ގޮތުގައި ސިފަ ކުރުމާއި، ސިފަ ކުރުމުގެ ބައިވެރިވުމާއި، އާންމު ތަނެއްގައި މުސްލިމަކީ ކާފަރެއްގެ ގޮތުގައި ސިފަ ކުރުމަކީ ވެސް ކުށެއް ގޮތުގައި ކަނޑައަޅުމަށް ބުނެފައިވެއެވެ.\nއެ ބިލާއި ގުޅިގެން މިއަދު ސަރުކާރުން ހުށަހެޅި އާ ބިލު ހުށަހެޅުމުގެ ބޭނުމެއް ކަމަށް ވިދާޅުވެފައި ވަނީ ދިވެހިރާއްޖޭގެ ގާނޫނުއުގޫބާތުގެ 617 ވަނަ މާއްދާގައި މިހާރުވެސް އެކުލެވޭ ކުށެއް ކަމުގައިވާ "އިސްލާމްދީނާ އިދިކޮޅު އަމަލުތައް" އިތުރަށް ތަފްސީލުކޮށް، އެ ކުށުގެ އަމަލުގެ ތެރޭގައި، އިސްލާމްދީނަށް ފުރައްސާރަކުރުމުގެ އަމަލުތައް ވަކިން ހިމަނައި، އިސްލާމްދީނަށް ފުރައްސާރަކުރުމަކީ ކުށެއްކަން ސާފުވާގޮތަށް އެ މާއްދާގައި ބަޔާންކުރުމަށްޓަކައި، އެ ގާނޫނަށް ގެންނަންޖެހޭ އިސްލާހު ގެނައުމަށް ކަމަށެވެ.\nއެގޮތުން، މުއާސަލާތީ ވަސީލަތެއް ބޭނުންކޮށްގެން ނުވަތަ އެނޫންވެސް ގޮތަކަށް އާންމުންގެ ކުރިމަތީގައި، އިސްލާމްދީނަށް ތައުހީނުކުރުމުގެ ނިޔަތުގައި، ބަހުން ނުވަތަ އަމަލުން، އިސްލާމްދީނަށް ފުރައްސާރަކުރުމަކީ ކުށެއް ކަމުގައި ކަނޑައެޅިގެން ބަޔާންކުރުމަށް އެ ބިލުގައި ހުށަހަޅާފައިވާނެ އޭޖީ އޮފީހުން ވިދާޅުވިއެވެ.\nސުއޯ މޯޓޫ މައްސަލަ ބައިނަލްއަގުވާމީ މުއާހަދާތަކާ ހިލާފު - އޭޖީ\nޖޫން 1, 2021 19:19\nއާނ، އެބަ ރަނގަޅުވޭ\nޖޫން 1, 2021 19:28\nޖޫން 1, 2021 19:43\nކުއްސާބިތުކުރަން ނިޔަތައް ބަލާނަމަ ފެނިވަޑައިގަންނަވާ މީހަކައް ދައުވާކުރާނީ އޮންނަންވާނީ ވަރައްސާފުކޮއް ބުނިނުވަތަ ލިއުއްވި ބަހައް!!\nޖޫން 1, 2021 20:08\nދީނައް ފުރައްސާރަކުރާކަން ހޯދަން ޑެފިނިޝަނެއް އެއްވެސް މުސްލިމަކައް ބޭނުމެއް ނުވޭ. ތިއުޅެނީ ލާދީނީ ސެކިއުލަރިސްޓުން ސަލާމަތް ކުރަން ހަނި ޑެފިނިޝަނެއް ހަދައިގެން އެމީހުންނައް މިނިވަންކަންދޭންވެގެން. ޚަބަރު ދާރު. ހިތައް ނާރުވާތި ދީނައް ފުރައްސާރަކުރުން ތިހެން ޑެފިނިޝަން ހަދައިގެން އޮޅުވާލައިގެން ދެވިދާނެކަމައް. މިއޮތްފަދަ ކޮވިޑުގެ ބަލިމަޑުކަމާއި އިގުތިސޯދީ ވަޅުގަނޑުގައިވެސް ކަލޭމެންނައް އެނގުނީ ދީނައް ޖެއްސުން ކުރަން.\nޖޫން 1, 2021 20:28\n100% ސަރުކާރަކަށް ތިކަމެއް ނުވާނެ\nޖޫން 1, 2021 20:31\nއެބިލް ފާހެއް ނުވާނެ. އެއީ އެބިލް ފާސް ކުރަން ތިބި މީޙުންނަކީ ލާދީނީ ބައެއްވީމަ\nޖޫން 1, 2021 20:33\nމިގައުމު މިހާރު ހަވާލްވެގެން ތިބި މީހުންނަކީ ލާދީނީބައެއް. އިސްލާމްދީން ދެކެ އިންތިހާއައް ރުޅިއަންނަ ބައެއް. މިގައުމުގެ މިސްރާބް ހުރީ ތުރުކީ ހަލާކްކޮއްލިހެން ހަލާކުކޮއްލަން ލާދީނީ އެމްޑީޕީ އިން ހިފާފަ އެހުރީ\nޖޫން 1, 2021 20:40\nތިޔަބިލުގެބޭނުމަކީ ޕަޓުނަރުހުށައެޅިބިލުއޮތްގޮތަށްބާއްވާފަ ދެބިލުއެއްކޮށްހުށައެޅުމެވެ. އޭރުންތިޔަބިލުއޮންނާނީ މަތާރަންފިލާ މަތީގަހިރަފުސްއަރަންބާއްވާފައެވެ. އަމަލުހިގާނީޕާޓުނަރުގެބިލަށެވެ. ދަގަނޑުއެއްރުފިޔާގެދެފުށް ދެރުފިޔާއަކަށްނުވާނެއެވެ. ތިޔަދެބޯގެރިއެހެންތަނެއްގަދުއްވޭތޯ ބަލާށެވެ. ތިޔައީ އަމިއްލައެދުމުންފޯވެފަވާބައެކެވެ.\nރައްޔިތުން ކަންކަން ރަގަޅު ކުރަން އުޅެފިއްޔާ ހުރިހާކަމެއްވެސް ދާނީ ހަމަރަގަޅަށް ސީދަލަށް އޮލަބަށް !\nމަޖިލީހުން ބޭނުންހާ ގޮތަ ކަށް ގާނޫނުތައްހަދައި އެ މައްޗަށް ރައްޔިތުން އަމަލު ކުރަން ލާޒިމުކުރުވަން ޖެހޭނީ ދީނުގައި އެ ކަމެއް އޮންނަ މިނަވަރަކަށެވެ. އުނިއިތުރުވާ ގޮތަ ކަށް ހަދައިގެންނުވާނެއެވެ.ގާނޫން އަސާސީގެ ބޭނުމަ ކީވެސް ދީން ރައް ކާތެރި ކުރުމެވެ. ފަސާދަ އުފައްދައިގެން ނުވާނެއެވެ.\nޖޫން 1, 2021 21:18\nގާނޫނުންނާ ކަޑިބަޑިން ދޯ މިޖެހެނީ ސުލްހަވެރިދީން ހިފަހައްޓަން\nޖޫން 1, 2021 21:36\nމަނި ކުފާނު ހީފުޅު ނު ކުރައް ވާތި ތިމަންނަ މީ މާމޮޅު މީހެއް ކަމަ މަނި ކުފާނު ވެސް އަދި ހުރިހާ ޖިންނީނާ އިންސީގެ ވެރިފަރާތަ ކީ ﷲ އިންސާނާ އުޅެން ވާގޮތާ ދަކަންޖެހޭ ވާހަ ކަ ﷲގެ ފޮތްތުގަ ހަމަޔަގީ ނުންވެސް އޮންނާނެ މަނި ކުފާނަ ވެރިކ ކަމާ ބާރާ ސަރަފު ދެއްވީ މަ ނި ކުފާނު އިންތިހާނު ކުރުމައް\nމަނި ކުފާނު ﷲ ބިރުވެތި ވޭ\nޖޫން 1, 2021 21:38\nސާބަހޭ. ދެބޯގެރި ދުއްވާސަރުކާރު. ހަތްބޯރާއްސަށް އަޅުކަންކުރާ މީހާގެ އަތުން ކިހާއެއްޗެއްބާ ޖަމާވީ. މީ ރައްޔިތުންނަށް ފައިދާކުރާ އެއްޗެހި ފާސް ކުރާބަޔެކޯ. ކަލްޓް ލީޑަރުގެ ކޮންމެ ގުނަވަނަކަށް ބިލް ހަދައިގެން ފާސް ކުރެވޭތޯ ބާލާތި ދައުރު ހަމަވަންވާއިރަށް.\nޖޫން 1, 2021 22:49\nބަލަ އޭ ޖީ. ތިއޮތީ ތައުހީނުކުރުމުގެ ނިޔަތުގައޭ. ނިޔަތް އިގެނީކާކަށްތަ. އަނެއްބިލުގަ އޮތީ ކާފަރުކުރުމުގެ ނިޔަތުގައެކޭނޫނޭ.\nޖޫން 2, 2021 04:51\nދީނަށް ފުރައްސާރަ ކުރިކަމަށްވާނީ ހަމައެ ކަނި އެންމެން ކުރިމަތީ ﷲ އަށް ނޫނީ ރަސޫލާ އަށް ބަދުބަހެއް ބުނުން. މިނޫން އެއްވެސް ކަމެއް ނުހިމެނޭނެ. މި ކަންވެސް ސާބިތުވެ އަދަބުދޭންވާނީ ކޯޓު މަރުހަލާނިމިގެން ޝަރީއަތުން. މޮބު ޖަސްޓިސް ހޯދަންޔާ ދޭ ޕާކިސްތާނަށް\nޖޫން 2, 2021 05:39\nބަޔަކު ކުށެއް ހެދިޔަސް ނެހެދިޔަސް އިސްލާމް ދީނުގައި ކަންޑައެޅިފައިވާ ފާފަތަކާއި ކުށްތަށް ވާނީ ކުށަކަށް، މިމީހުނަށް ހީވާކަހަލަ މިމީހުން ހެދީމަ ވާއެއްޗެއްހެން !\nޖޫން 2, 2021 05:54\nޙިވަނީ ތީވަރަށް ބޮޑު އޮޅުވާލުމެއް ހެން މިހާރ ތިއޮތް މަޖިލިހުން ތި ކުރިއަށް ދާނެ ބާ ؟ ވ\nޖޫން 2, 2021 05:59\nއެސޮރު އެތައްޔާރުކުރާ ބިލަކުން އަސްލާމްދީނައް ލިބޭނެ ކުރިއެރުމެއް ނޯންނާނެ އެވެސް ހީލަތްތެރިކަމާއެކު ދީނައް ފުރައްސާރަ ކުރުމަށް ބާރުއެޅުމަށް ކުރާކަމެއް. ލާދީނީ ބައިގަނޑު. ހަލާކުހުރި\nޖޫން 2, 2021 08:56\nމިހާރު ތިޔަ ހުށަހަޅަންއުޅޭ ބިލުގެ ސަބަބުން އަޅުގަނޑުގެ ހިތުގައި ވަރަށް ބޮޑަށް އެބަ ނަފްރަތު އުފެދޭ. އެހެންވީމާ ތިޔަބިލް ހުށަހަޅާ މީހާ ތިޔަބިލް ގާނޫނަކަށްވުމުން ކުށްވެރިވާން ޖެހޭނެ.


Film "Gulabo Sitabo" Amazon Prime ga release Kuranee\nފިލްމު "ގުލާބޯ ސިތާބޯ"\nފިލްމު "ގުލާބޯ ސިތާބޯ" އެމެޒޯން ޕްރައިމްގައި ރިލީޒް ކުރަނީ\nފިލްމު ޑައިރެކްޓް ކޮށްފައި ވަނީ ސުޖިތް ސިރްކާސް\nމިފިލްމަކީ އަމީތާބާއި އަޔޫޝްމަން އެކުގައި ސްކްރީނުން ފެނިގެންދާ ފުރަތަމަ ފިލްމު\nޖޫން 12 އިން ފެށިގެން އެމެޒޯން ޕްރައިމް އިން ފިލްމު ބެލޭނެ\nކ. މާލެ | 14 މެއި 2020 | ބުރާސްފަތި 23:15 | 2,689\nފިލްމު "ގުލާބޯ ސިތާބޯ" ގައި އަމީތާބް އާއި އަޔޫޝްމަން - އިންޑިއަން އެކްސްޕްރެސް\nސުޖިތް ސިރްކާސް ޑައިރެކްޓްކުރި ފިލްމު ގުލާބޯ ސިތާބޯ 12 ޖޫން އިން ފެށިގެން އެމެޒޯން ޕްރައިމްގައި ސްޓްރީމް ކުރަން ނިންމައިފި އެވެ.\nއެމެޒޯން ޕްރައިމް އިން މި ފިލްމު ޖޫން 12 އިން ފެށިގެން ރިލީޒް ކުރާނެކަން ހާމަކޮށްފައި ވަނީ ބުރާސްފަތި ދުވަހުގަ އެވެ. މިއީ ކޮމެޑީ ފިލްމެކެވެ. މި ފިލްމުގެ ލީޑް ރޯލުން ފެނިގެންދާނީ އަމީތާބް ބައްޗަން އާއި އަޔޫޝްމަން ކުރާނާ އެވެ.\nފިލްމާއި ބެހޭގޮތުން ވާހަކަ ދައްކަމުން އަމީތާބް ބުނީ މިއީ އާއިލާ އާއެކު ގޭގަ ތިބެގެން ކޮންމެހެންވެސް ބަލާލަން ޖެހޭ ފިލްމެއް ކަމަށެވެ. އަމީތާބްގެ ރޯލް ޑައިރެކްޓަރު ފުރަތަމަ ދައްކާލި އިރުން ފެށިގެންވެސް ވަރަށް ގަޔާވި ކަމަށް އޭނާ ބުންޏެވެ. އަދި އަޔޫޝަމަން އާއެކު މަސައްކަތް ކުރެވުނީތީ އުފާކުރާ ކަމަށް އަމީތާބު ބުނެ އެވެ.\nއަޔޫޝްމަން އަކީ ސުޖިތު 2012 ވަނަ އަހަރު ފިލްމު" ވިކީ ޑޯނާ" އިން ބޮލީވުޑަށް ތައާރަފު ކުރި އެކްޓަރެކެވެ. އަޔޫޝްމަން ބުނީ މި ފިލްމަކީ އޭނާއަށް ވަރަށް ޙާއްސަ ފިލްމެއް ކަމަށެވެ. ފިލްމުގެ ޑައިރެކްޓަރ ސުޖިތް އާއެކު އަލުން މަސައްކަތްކުރަން ލިބުމުންނެވެ.\nއޭނާ ބުނީ މިއަދު އޭނާ އަށް މި އަދެވުނު ހިސާބަށް އާދެވުމުގައި ސޫޖިތް ގެ ހިއްސާ ވަރަށް ބޮޑުކަމަށެވެ. އަދި އަމީތާބް އާއެކު މަސައްކަތް ކޮށްލަން ލިބުމަކީ އޭނާގެ ހުވަފެނެއް ހަގީގަތަކަށް ވުން ކަމަށްވެސް އަޔޫޝްމަން ބުނެފައި ވެއެވެ. މިކަން ވެސް މަގުފަހި ކޮށްދިނީ ޑައިރެކްޓަރ ސުޖިތް ކަމަށް އަޔޫޝްމަން ބުންޏެވެ. އެހެންކަމުން އޭނާ އަބަދުވެސް މިކަމަށް ޝުކުރުވެރިވާނެ ކަމަށް ބުންޏެވެ.\nމިފިލްމު ވެގެން ދާނީ އަމީތާބާއި އަޔޫޝްމަން އެކުގައި ސްކްރީނުން ފެނިގެންދާ ފުރަތަމަ ފިލްމަށެވެ.


U'thama fandiyaaru thimaavettah dhevvaa ahammiyyathukan Shahid faahagakuravvaifi | Jazeera\tއުއްތަމަ ފަނޑިޔާރަށް ޝާހިދުގެ ތައުރީފް - Jazeera\nއުއްތަމަ ފަނޑިޔާރު ތިމާވެއްޓަށް ދެއްވާ އަހައްމިއްޔަތުކަން ޝާހިދު ފާހަގަކުރައްވައިފި\nއުމްނާ އިސްމާޢިލް October 21, 2021 96 views1\nއުއްތަމަ ފަނޑިޔާރު އަހުމަދު މުއުތަސިމް އަދުނާނު ތިމާވެއްޓަށް ދެއްވާ އަހައްމިއްޔަތުކަން އދ ގެ 76 ވަނަ އާއްމު މަޖިލީހުގެ ރައީސް އަދި ރާއްޖޭގެ ފޮރިން މިނިސްޓަރ އަބްދުﷲ ޝާހިދު ފާހަގަކުރައްވައިފިއެވެ.\nއދ ގެ އާއްމު މަޖިލީހުގެ ސެކަންޑް ކޮމިޓީގެ ބައްދަލުވުމުގައި ތިމާވެއްޓާއި ބެހޭގޮތުން ވާހަކަފުޅު ދައްކަވަމުން ޝާހިދު ވަނީ އެމަނިކުފާނު ދިވެހިރާއްޖެއަށް ކުރެއްވި ރަސްމީ ދަތުރުފުޅުގައި އުއްތަމަ ފަނޑިޔާރާ ބައްދަލުވެ އުއްތަމަ ފަނޑިޔާރު ދެއްކެވި ވާހަކަފުޅަށް އަލިއަޅުއްވާފައެވެ.\nއެގޮތުން އެމަނިކުފާނު ވިދާޅުވީ އުއްތަމަ ފަނޑިޔާރު އަބަދުވެސް އޮފީހުގެ ބޮކިތައް ނިއްވާލައްވައި، ދުވާލުގަޑީގައި ކަރަންޓު ބޭނުންކުރެއްވުމުގެ ބަދަލުގައި އިރުގެ އަލިކަން ބޭނުންކުރެވެން އޮތް ކޮންމެ ހިނދެއްގައި ބޭނުންކުރުމަށް އިޚްތިޔާރު ކުރައްވާކަމަށެވެ. އަދި ވިދާޅުވީ، އެއީ ކިތައްމެ ކުޑަ ކަމެއްކަމުގައި ވީނަމަވެސް އުއްތަމަ ފަނޑިޔާރު އެކަން ކުރައްވަނީ އެނުހަނު ބޭނުންތެރި ކަމެއް ކަމަށް ދެކިވަޑައިގެން ކަމަށެވެ. މިކަން ފާހަގަކުރައްވާ ޝާހިދު ވިދާޅުވީ މިފަދަ ބިލިއަނެއްހާ ކުޑަ އަމަލުތަކެއްގެ ސަބަބުން ބޮޑެތި ނަތީޖާ ނެރެވޭނެކަމަށެވެ.\nމީގެއިތުރުން، ޝާހިދުވަނީ ކޮވިޑް ވެކްސިން ލިބުމުގައި ހުރި ދަތިތައް ފިލުވުމާއި، ދެމެހެއްޓެނިވި ތަރައްގީގެ ލަޑުދަނޑިތައް ހާސިލްކުރުމުގައި މޫސުމީ ބަދަލުތަކުގެ ސަބަބުން ދިމާވާ ދަތިތަކުން އަރައިގަތުމާއި، ގުޅިގެންވެސް ވާހަކަދައްކަވާފައެވެ. އަދި އާމްދަނީ މަދުންލިބޭ ގައުމުތަކުގައި އައު ޓެކްނޮލޮޖީ ބޭނުންކުރުމުގައި ހުރި ހުރަސްތައް ފިލުވުމާއި، މާލީ އަދި ދެމެހެއްޓެނިވި ގޮތެއްގައި ހީނަރުކަމުން އަރައިގަތުމަށް ގައުމުތަކަށް މާލީ އެހީތެރިކަމާއި ފައިސާ ލިބުމުގައި ހުރި ދަތިތައް ފިލުވުމުގެ މައްޗަށް ވެސް ވާހަކަދެއްކެވިއެވެ.\nއުއްތަމަ ފަނޑިޔާރަށް ޝާހިދުގެ ތައުރީފް – Ubufili says:\n[…] އުއްތަމަ ފަނޑިޔާރަށް ޝާހިދުގެ ތައުރީފް އިތުރަށް ވިދާޅުވޭ […]


Fan’diyaarugethah corruption ge addaa thakakah hehdhevee Yaamin: Nasheed\nފަނޑިޔާރުގެތައް ކޮރަޕްޝަންގެ އައްޑާތަކަށް ހެއްދެވީ ޔާމީން: ނަޝީދު\nކުރީގެ ރައީސް އަދި ރައްޔިތުންގެ މަޖިލީހުގެ ރައީސް މުހައްމަދު ނަޝީދު -- | އަވަސް\nފަނޑިޔާރުގެތައް ކޮރަޕްޝަންގެ އައްޑާތަކަކަށް ބަދަލުވީ ރައީސް ޔާމީންގެ އެންގެވުމަށްކަން ރައްޔިތުން ރަނގަޅަށް ދަންނަ ކަމަށް ކުރީގެ ރައީސް އަދި ރައްޔިތުންގެ މަޖިލީހުގެ ރައީސް މުހައްމަދު ނަޝީދު ވިދާޅުވެއްޖެ އެވެ.\nޖުޑީޝަލް ސާވިސް ކޮމިޝަން (ޖޭއެސްސީ) މިހާރު އެކުލަވާލެވިފައިވާ ބަދަލު ކުރަން އިދިކޮޅުން ގާނޫނު އަސާސީއަށް ހުށަހެޅި އިސްލާހު ބަލައިނުގަނެ، ރައްޔިތުންގެ މަޖިލީހުން ބޭރުކޮށްލުމުން އެމްޑީޕީއާއި މި ސަރުކާރަށް ވަނީ ފާޑުކިޔުން އަމާޒުވެފައެވެ. ޖޭއެސްސީ އިސްލާހު ކުރުމުގެ ވައުދާއެކު ވެރިކަމަށް އައިސް ބާރު ލިބުމުން އެ ވާހަކަ ދެއްކުން އެމްޑީޕީން ވަނީ ހުއްޓާލާފައެވެ.\nއަދި ރާއްޖޭގެ އިގްތިސާދު ސަލާމަތްކޮށް ޝަރުއީ އަދި ގާނޫނީ ދާއިރާއަށް އިސްލާހު ގެނެސް ސިޔާސީ ވަކިތަކުން ޖޭއެސްސީ މިނިވަން ކޮށްދޭނީ ޕީޕީއެމުން ކަމަށް އިދިކޮޅު ލީޑަރު އަދި ކުރީގެ ރައީސް އަބްދުﷲ ޔާމީން މިއަދު ވަނީ ވިދާޅުވެފައެވެ.\nރައީސް ޔާމީންގެ ވާހަކަތަކަށް ރައްދު ދެއްވާ މޭރުމުން ރައީސް ނަޝީދު މިރޭ ކުރައްވާފައިވާ ޓްވީޓެއްގައި ވިދާޅުވީ ރާއްޖެ ބަގުރޫޓްކޮށް ފަނޑިޔާރުގެތައް ކޮރަޕްޝަންގެ އައްޑާތަކަށް ބަދަލުވީ ރައީސް ޔާމީންގެ އިރުޝާދާއި ލަފަޔާއި އެންގުމަށް އަދި ބައިވެރިވުމުގެ ތެރެއިންކަން ދިވެހިން ވަރަށް ރަނގަޅަށް ދަންނަ ކަމަށެވެެ.\n"ޕީޕީއެމްގެ ވެރިކަމުގައި ކަން ވީގޮތް ރައްޔިތުންނަށް މާ ބޮޑަށްވެސް އެނގޭ،" ނަޝީދު ވިދާޅުވިއެވެ.\nމާފުށީ ޖަލުގައި ފަސް އަަހަރުގެ ހުކުމެއް ތަންފީޒު ކުރައްވަމުން ގެންދަވާ އިދިކޮޅު ލީޑަރު މިއަދު ވަނީ ވަކީލުން މެދުވެރިކޮށް މެސެޖެއް އާންމު ކުރައްވާފައެވެ.\nރައީސް ޔާމީންގެ މެސެޖްގައި އެމަނިކުފާނު ވިދާޅުވީ ރާއްޖެ އަށް އިގްތިސާދީ ތަރައްގީ އާއި ކުރިއެރުން ގެނެސްދިން ހަމައެކަނި ޕާޓީއަކީ ޕީޕީއެމް ކަމަށެވެ. ރާއްޖޭގެ އިގްތިސާދީ ހާލަތު މިހާރު ރަނގަޅު ނޫންކަމަށް އިޝާރާތް ކުރައްވާ އަލުން ޕީޕީއެމްގެ ވެރިކަމެއްގައި ރާއްޖޭގެ އިގްތިސާދު ސަލާމަތްކޮށް ދެއްވާނެ ކަމަށް ވިދާޅުވިއެވެ.\nއަދި ޝަރުއީ ދާއިރާ އިސްލާހުކޮށް ސިޔާސީ ނުފޫޒުތަކުން ޖުޑީޝަލް ސާވިސް ކޮމިޝަން މިންޖު ކޮށްދެއްވާނެ ކަމަށް އެމަނިކުފާނު ވިދާޅުވިއެވެ.\n"ދިވެހިރާއްޖެ އަށް އިގްތިސާދީ ތަރައްގީ އާއި ކުރިއެރުން ގެނެސްދެވުނު ހަމައެކަނި ޕާޓީއަކީ ޕީޕީއެމް. މާތް ﷲ ގެ އިރާދަފުޅާއެކު، އަނެއްކާވެސް އަލުން ޕީޕީއެމް އަށް ރާއްޖޭގެ އިގްތިސާދު ސަލާމަތްކޮށް، ޝަރުއީ އަދި ގާނޫނީ ދާއިރާއަށް މާނަވީ އިސްލާހްތައް ގެނެސް، ސިޔާސީ ފަރާތްތަކުގެ ވަކިތަކުން ޖޭއެސްސީ މިންޖުކޮށް ދެވޭނެ. ހުރިހާ ބޭފުޅުން ގުޅިގެން ކުރަމުންގެންދާ މަސައްކަތް ކުރިއަށް ގެންދަވާ. މާތް ﷲ ގެ އިރާދަފުޅާއެކު، އެ މަސައްކަތުގެ ފޮނިމީރުކަން ލިބޭނެ،" ރައީސް ޔާމީންގެ މެސެޖްގައި ވިދާޅުވެފައިވެއެވެ.\nރައީސް އަބްދުﷲ ޔާމީން އެމްޑީޕީ ރައީސް މުހައްމަދު ނަޝީދު + ޕީޕީއެމް ރައްޔިތުންގެ މަޖިލިސް ޖޭއެސްސީ


fiyavalhuthakah rangalhah amalunukohfinama ithuru fiyavalhuthah alhanjehidhaane: raees – Iru\nދިވެހި ޓޫރިޒަމްގެ މޯލްޑިވް ލޭޑީ މަރުވެއްޖެ\nފިޔަވަޅުތަކަށް ރަނގަޅަށް ޢަމަލުނުކޮށްފިނަމަ އިތުރު ފިޔަވަޅުތައް އަޅަންޖެހިދާނެ: ރައީސް\nލަހޫ· 12 މޭ 2021\nރާއްޖޭގެ ޙާލަތު އިތުރަށް ގޯސްވުމާ ގުޅިގެން މިހާރު އަޅަން ފައްޓާފައިވާ ފިޔަވަޅުތަކަށް ރަނގަޅަށް ޢަމަލުނުކޮށްފިނަމަ އިތުރު ފިޔަވަޅުތައް އަޅަންޖެހިދާނެކަމަށް ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ވިދާޅުވެއްޖެއެވެ.\nމިބަލި މަޑުކަމުގައި އަހަރަކަށްވުރެ ގިނަ ދުވަސް ވެފައިވާއިރު، މިބަލިމަޑުކަމާ ގުޅިގެން ދިވެހި ރައްޔިތުން ރައްކާތެރިކުރުމަށްޓަކައި އެތައް ދުވަހަކު ވެރިރަށް މާލެ ފުރަބަންދުގައި ބާއްވައި، ރާއްޖޭގެ ބޯޑަރުތައް ބަންދުކޮށް، ފަތުރުވެރިކަން މެދުކަނޑައިލެވުނުކަމަށެވެ. އޭގެ ސަބަބުން، ބަލި ޖެހޭ މީހުންގެ ޢަދަދު އޭރު ވަރަށް ބޮޑަށް ދަށަށް ދިޔަ ނަމަވެސް އިޤްތިޞާދަށް ލިބުނު ގެއްލުން އިންތިހާއަށް ބޮޑުކަމަށް ރައީސް ވިދާޅުވިއެވެ. އަދި ކޯވިޑް-19ގެ ސަބަބުން، ނިސްބަތުން އެންމެ ބޮޑު އިޤްތިޞާދީ ގެއްލުމެއް ރާއްޖެއަށް ކުރިމަތިވިއިރު، މިހާރު ފަތުރުވެރިކަން ފަށާފައި ވީނަމަވެސް އަދިވެސް ރާއްޖޭގެ އިޤްތިޞާދު އޮތީ ނާޒުކުފައްތަރެއްގައިކަމަށް ވެސް ރައީސް ވިދާޅުވިއެވެ.\n“ކޯވިޑް-19ގެ ސަބަބުން، ނިސްބަތުން އެންމެ ބޮޑު އިޤްތިޞާދީ ގެއްލުމެއް ކުރިމަތިވި އެއް ޤައުމަކީ ދިވެހިރާއްޖެ. ހަތަރު މަސްދުވަހުގެ މެދުކެނޑުމަކަށް ފަހު، ރާއްޖޭގެ ބޯޑަރުތައް ހުޅުވާލައި، ފަތުރުވެރިކަން ފަށާފައި ވީނަމަވެސް އަދިވެސް ރާއްޖޭގެ އިޤްތިޞާދު އޮތީ ވަރަށް ނާޒުކުފައްތަރެއްގައި” ރައީސް ވިދާޅުވިއެވެ.\nބަލިމަޑުކަން މުޅިން ކޮންޓްރޯލް ނުވިޔަސް، ވިޔަފާރިތައް ހުއްޓި، އާމްދަނީ ހޯދޭނެ ގޮތެއްނެތި، ރައްޔިތުންގެ ދިރިއުޅުމަށް ކުރިމަތިވި ގޮންޖެހުންތަކާ ގުޅިގެން، ލުއިތަކެއް ދޭން ޖެހުނުކަމަށާއި، އެ ލުއިތަކާއެކު، ރައްކާތެރިކަމުގެ ފިޔަވަޅުތަކަށް އެކަށީގެންވާ ވަރަށް ސަމާލުކަން ނުދެވުމުން، އަނެއްކާވެސް މިފެންނަނީ ބަލިފެތުރުން އިތުރުވާ މަންޒަރުކަމަށް ރައީސް ވިދާޅުވިއެވެ. އަދި ބަލިން ރައްކާތެރިވުމަށް މިހާރު އަޅަން ފަށާފައިވާ ފިޔަވަޅުތައް ފުރިހަމައަށް ތަންފީޒުކުރުމުގައި، ރައްޔިތުންގެ އެއްބާރުލުން އިންތިހާއަށް ބޭނުންވާކަމަށް ރައީސް ވިދާޅުވިއެވެ.\nގައިޑްލައިނެއްގެ ތެރެއިން ސެލޫންތަކާއި ކޮންސްޓްރަކްޝަން މަސައްކަތަށް ހުއްދަ ދީފި\n“މިހާރުގެ ޙާލަތަށް ބަލާއިރު، މި ބައްޔާ ދެކޮޅަށް، އަޅުގަނޑުމެން އެންމެންނަށް އެކުގައި މަސައްކަތް ނުކުރެވިއްޖެނަމަ، ޞިއްޙީ ނިޒާމަށް އޮބިނޯންނަ މިންވަރަށް ޙާލަތު ގޯސްވެދާނެ. މިބައްޔަށް މިހާރު މީހުން ފައްސިވާ ނިސްބަތަށް ބަލާއިރު، އިތުރު ފިޔަވަޅުތަކެއް އަޅަން މިވަނީ މަޖުބޫރުވެފައި” ރައީސް ވިދާޅުވިއެވެ.


BML ge director in board ge chairperson akah Sana\nބީއެމްއެލްގެ ޑިރެކްޓަރުން ބޯޑުގެ ޗެއާޕާސަންއަކަށް ސަނާ ހަމަޖައްސައިފި\nބޭންކް އޮފް މޯލްޑިވްސްގެ ޑިރެކްޓަރުންގެ ބޯޑުގެ ޗެއަރޕާސަންގެ ގޮތުގައި ސަނާ މަންސޫރު، މއ. މަނަސް ހަމަޖައްސައިފިއެވެ.\nގައުމީ ބޭންކް ބީއެމްއެލުން ބުނީ، އެ ކުންފުނީގެ ބޯޑަށް އާ މެންބަރު ހޮވާފައިވާ ކަމަށާއި އޭގެތެރެއިން އެ ކުންފުނީގެ ޑިރެކްޓުންގެ ބޯޑުގެ ޗެއާޕާސަންގެ ގޮތުގައު ސަނާ މަންސޫރު ހަމަޖައްސަފައިވާ ކަމަށެވެ. އަދި އެ މަގާމް ކަނޑައެޅުނީ 2019 ވަނަ އަހަރުގެ އަހަރީ ޖަލްސާއަށް ފަހު ބޭއްވުނު ބޭންކުގެ ޑިރެކްޓަރުންގެ ބޯޑުގެ ބައްދަލުވުމުގައި ކަމަށް ބީއެމްއެލުން ބުނެއެވެ.\nސަރުކާރުގެ ފަރާތުން ހުށަހަޅުއްވައި އަހަރީ އާންމު ޖަލްސާގައި ބޯޑަށް ވަނީ7ޑިރެކްޓަރުން އައްޔަންކޮށްފައެވެ. އަދި އާންމު ހިއްސާދާރުންގެ ފަރާތުން އިންތިހާބު ކުރެއްވި3ޑިރެކްޓަރުން ވަނީ އައްޔަން ކޮށްފައެވެ.\nސަރުކާރުގެ ފަރާތުން ހުށަހަޅުއްވައި އަހަރީ އާންމު ޖަލްސާގައި ބޯޑަށް އައްޔަން ކުރެވުނު ޑިރެކްޓަރުންނަކީ:\nސަނާ މަންސޫރު، މއ. މަނަސް، މާލެ\nމރ. ޓިމޮތީ ސޯޔަރ (ޗީފް އެގްޒެކްޓިވް އޮފިސަރ އަދި މެނޭޖިންގ ޑިރެކްޓަރ)\nއައިޝަތު ނޫރައްދީން، މ. ތާނގީދޮށުގެ، މާލެ\nޖުވައިރިޔާ ސައީދު، މއ. ކޮށީގެ، މާލެ\nހުސައިން ތައުފީގު އަލީ، މ. މުއިރި، މާލެ\nއަބްދުﷲ ހަސަން، ނަސީމާމަންޒިލް، ރ. އަލިފުށި\nއާންމު ހިއްސާދާރުންގެ ފަރާތުން އިންތިހާބު ކުރެއްވި3ޑިރެކްޓަރުންނަކީ:\nމުހައްމަދު އަބްދުއްސައްތާރު، މއ. ޓިއުލިޕްވިލާ، މާލެ\nއަހްމަދު މުޙައްމަދު، ގ. އުފާ، މާލެ\nބީއެމްއެލްގެ 2019 ވަނަ އހަަރު އަހަރީ އާންމު ޖަލްސާ މިއަހަރު ބާއްވަފާއި ވަނީ ވާޗުއަލްކޮށް މިއަދުއެވެ. މިއަދު ބޭއްވި އަހަރީ އާންމު ޖަލްސާގައި މިދިޔަ އަހަރުގެ ފައިދާ އިން ހިއްސާދާރުންނަށް 139 މިލިއަން ރުފިޔާ ބަހަން ފާސް ކޮށްފައިވާއިރު، ހިއްސާދާރުންނަށް ފައިދާ ބަހަން ނިންމާފައި ވަނީ މަރުކަޒީ ބޭންކް އެމްއެމްއޭއިން ހުއްދަ ދީފި ނަމައެވެ.\nމިދިޔަ އަހަރު ބީއެމްއެލަށް ފައިދާގެ ގޮތުގައި 1.7 ބިލިއަން ރުފިޔާ ލިބުނުއިރު، ސާފު ފައިދާގެ ގޮތުގައި ލިބިފައި ވަނީ، 961.74 މިލިއަން ރުފިޔާއެވެ.


ރަސްމީ ދަތުރުފުޅެއްގައި ޑެޕިއުޓީ މިނިސްޓަރު އައްޝައިޚް އިބްރާހިމް އަޙްމަދު މޮރޮކޯއަށް ފުރާވަޑައިގެންފި\nކޮންމެ ރަމަޟާންމަހަކު މޮރޮކޯގެ ރަސްގެފާނު މުޙައްމަދު (ހަވަނަ) ބައިވެރިވެވަޑައިގަންނަވާ ދީނީ ދަރުސް ޕްރޮގްރާމް، އައްދުރޫސް އަލްޙަސަނިއްޔާގައި ދިވެހިރާއްޖެ ތަމްސީލުކުރެއްވުމަށް މި މިނިސްޓްރީގެ ޑެޕިއުޓީ މިނިސްޓަރ އައްޝައިޚް އިބްރާހީމް އަޙްމަދާއި މި މިނިސްޓްރީގެ ވާޢިޡް އައްޝައިޚް އަޙްމަދު މައުމޫން މިރޭ މޮރޮކޯގެ ކަސަބްލަންކާއަށް ފުރާވަޑައިގަންނަވައިފިއެވެ.\nމޮރޮކޯގެ ކުރީގެ ރަސްގެފާނު އަލްމަރްޙޫމް ޙަސަން (ދެވަނަ) ގެ އިސްނެންގެވުމުގެ ދަށުން 1963 އިން ފެށިގެން ކޮންމެ ރަމަޟާންމަހަކު ބާއްވަމުން އަންނަ މިދަރުސްތަކުގައި މުސްލިމް އުއްމަތުގެ އެކި މަޒްހަބުތަކާއި އެކި ފިކުރުތަކުގެ ޢިލްމުވެރިން ބައިވެރިވެވަޑައިގަންނަވަމުން ގެންދަވާއިރު، މޮރޮކޯގެ ޝާހީ ޢާއިލާއާއި، އިސް ޢިލްމުވެރިންނާއި، ދައުލަތުގެ އިސްވެރިންނާއި، ޚާރިޖީ މިޝަންތަކުގެ ބޭފުޅުން ވެސް ބައިވެރިވެވަޑައިގަންނަވައެވެ.\nރަމަޟާންމަހުގެ 14 އިން ފެށިގެން 30 އަށް ކުރިއަށްގެންދާ މިދަރުސްތަކުގައި އިސްލާމްދީނުގެ އަޞްލުތަކާ މެދު މަޝްވަރާކޮށް، ކީރިތި ޤުރްއާނާއި ސުންނަތުގެ އަލީގައި ޒަމާނީ މައްސަލަތަކަށް ތަފާތު ނަޒަރިއްޔާތަކުން ޖަވާބު ހޯދުމަށް ދުނިޔޭގެ އެކިކަންކޮޅުތަކުން ދީނީ ޢިލްމުވެރިން މަސައްކަތް ކުރައްވާނެއެވެ. ހަމައެހެންމެ، ދީނީގޮތުން ހައްދުފަހަނައަޅާދިއުން ހުއްޓުވައި، ދުނިޔޭގައި އެއްބައިވަންތަކަމާއި ހަމަޖެހުމާއި ސުލްޙަވެރިކަން ކުރިއަރުވައި، ޙަޟާރަތްތައް ބިނާކުރުމުގެ މައްޗަށް އަލިއަޅުވާލައި މިދަރުސްތަކުގައި ޢިލްމުވެރިން ތަޤްރީރުކުރައްވާނެއެވެ. ރާއްޖޭގެ ފަރާތުންވެސް މިބައްދަލުވުންތަކުގައި ކަރުދާސް ހުށަހެޅުއްވުމަށް ވަނީ ހަމަޖެހިފައެވެ.\nއަދުގެ ދުނިޔެއަށް ކުރިމަތިވެފައިވާ މުހިއްމު މައްސަލަތައް ޒަމާނީ ފިޤްހާއި އިސްލާމީ ޝަރީޢަތާއި ސައިންސްގެ އަލީގައި ޙައްލުކުރުމުގެ މަޤްޞަދުގައި ކުރިއަށްގެންދާ މިދަރުސްތަކުން ސިޔާސީ އަދި ފަރުދީ ބަދަލުތަކެއް ގެނެސްދިނުމަކީ މިދަރުސްތަކުގެ އެންމެ ބޮޑު އެއް އަމާޒެވެ.\nމި ދަތުރުފުޅު ނިންމާލެއްވުމަށްފަހު ޑެޕިއުޓީ މިނިސްޓަރ އައްޝައިޚް އިބްރާހިމް އަޙްމަދާއި އައްޝައިޚް އަޙްމަދު މައުމޫން އެނބުރި ރާއްޖެ ވަޑައިގަތުމަށް ހަމަޖެހިފައިވަނީ ޖޫންމަހުގެ 13 ވަނަ ދުވަހުގައެވެ.\nދުނިޔެއަކީ އަރާމެކެވެ. ދުނިޔޭގެ އަރާމަކީ ޞާލިޙް އަންހެނާއެވެ